cyanic-selkie/wikianc huggingface dataset:
ᱠᱟᱨᱟᱢ ᱵᱚᱝᱜᱟ ᱯᱟᱨᱟᱵᱽ
ᱯᱷᱟᱨᱪᱟ ᱯᱷᱟᱨᱪᱤ ᱞᱩᱜᱽᱲᱤ ᱯᱟᱸᱫᱮ ᱠᱟᱛᱮ ᱠᱟᱨᱟᱢ ᱵᱚᱝᱜᱟ ᱮᱱᱮᱡ ᱟᱠᱚ ᱾ ᱠᱟᱨᱟᱢ ᱰᱟᱹᱨ ᱦᱚ ᱮᱱᱮᱡ ᱟᱨ ᱥᱮᱨᱮᱧ ᱟᱱᱛᱮ ᱜᱮᱠᱚ ᱟᱹᱜᱩᱭᱼᱟ ᱾ ᱠᱟᱨᱟᱢ ᱰᱟᱹᱨ ᱫᱚ ᱛᱚᱣᱟ ᱟᱨ ᱦᱟᱺᱰᱤ ᱛᱮᱠᱚ ᱡᱟᱹᱛᱤ ᱛᱟᱞᱟᱭᱟ ᱾ ᱚᱱᱟ ᱛᱟᱭᱚᱢ ᱚᱱᱟᱫᱚ ᱵᱚᱝᱜᱟ ᱟᱠᱷᱲᱟ ᱨᱮᱭᱟᱜ ᱛᱟᱞᱟᱨᱮᱠᱚ ᱵᱤᱫᱽᱼᱟ ᱾ ᱵᱚᱝᱜᱟ ᱵᱩᱨᱩ ᱵᱟᱠᱷᱮᱲ ᱦᱩᱭᱥᱟᱹᱛ ᱮᱱ ᱯᱚᱨᱮ ᱠᱷᱟᱱᱜᱮ ᱵᱟᱰᱟᱭ ᱟᱠᱟᱫ ᱜᱟᱹᱠᱷᱩᱲᱟᱜ ᱠᱚ ᱠᱟᱨᱟᱢ ᱵᱚᱝᱜᱟ ᱤᱫᱤ ᱠᱟᱛᱮ ᱠᱚ ᱞᱟᱹᱭ ᱥᱚᱫᱚᱨᱼᱟ ᱠᱟᱦᱱᱤ ᱞᱮᱠᱟᱛᱮ ᱾ ᱤᱱᱟᱹ ᱧᱤᱸᱫᱟᱹ ᱫᱚ ᱡᱚᱛᱚ ᱦᱚᱲ ᱮᱱᱮᱡ ᱥᱮᱨᱮᱧ ᱛᱮ ᱟᱸᱜᱟ ᱜᱚᱫ ᱠᱟᱜᱼᱟ ᱠᱚ ᱾
ᱴᱳᱝᱜᱟᱱ ᱯᱟᱹᱨᱥᱤ
ᱴᱳᱝᱜᱟᱱ ( or ; lea fakatonga) ᱫᱚ ᱯᱚᱞᱤᱱᱮᱥᱤᱭᱟᱱ ᱪᱟᱸᱜᱟ ᱨᱮᱭᱟᱜ ᱢᱤᱫ ᱚᱥᱴᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱴᱳᱝᱜᱟ ᱫᱤᱥᱚᱢ ᱨᱮᱠᱚ ᱨᱚᱲᱼᱟ ᱾ ᱑᱘᱗,᱐᱐᱐ ᱜᱟᱱ ᱦᱚᱲ ᱱᱚᱣᱟ ᱴᱳᱝᱜᱟ ᱯᱟᱹᱨᱥᱤ ᱛᱮᱠᱚ ᱨᱚᱲ-ᱟ ᱟᱨ ᱱᱚᱣᱟ ᱫᱚ ᱴᱳᱝᱜᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱠ.ᱢ.ᱡ (ᱠᱟᱱᱣᱟᱼᱢᱩᱛᱟᱹᱱᱼᱡᱚᱛᱚᱥ) ᱯᱟᱹᱨᱥᱤ ᱠᱟᱱᱟ ᱾
ᱠᱮᱥᱟᱨᱤ ᱱᱟᱛᱷ ᱛᱨᱤᱯᱟᱴᱷᱤ
ᱠᱮᱥᱟᱨᱤ ᱱᱟᱛᱷ ᱛᱨᱤᱯᱟᱴᱷᱤ (ᱡᱟᱱᱟᱢᱺ ᱑᱐ ᱱᱚᱵᱷᱮᱢᱵᱚᱨ ᱑᱙᱓᱔) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱨᱟᱡᱟᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱯᱟᱹᱪᱷᱮ ᱵᱟᱝᱞᱟ ᱯᱚᱱᱚᱛ ᱨᱮᱱ ᱢᱟᱨᱮ ᱯᱚᱱᱚᱛ ᱜᱚᱢᱠᱮ| ᱩᱱᱤ ᱫᱚ ᱯᱟᱪᱷᱮ ᱵᱟᱝᱞᱟ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱒᱔ ᱡᱩᱞᱟᱭ ᱒᱐᱑᱔ ᱢᱟᱹᱦᱤᱛ ᱨᱮ ᱠᱤᱨᱭᱟᱹᱭ ᱦᱟᱛᱟᱣ ᱞᱮᱫᱟ| ᱤᱱᱟᱹ ᱥᱮᱨᱢᱟ ᱨᱮ ᱜᱮ ᱒᱗ ᱱᱚᱵᱷᱮᱢᱵᱚᱨ ᱢᱟᱹᱦᱤᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱱ ᱯᱚᱱᱚᱛ ᱜᱚᱢᱠᱮᱭᱮ ᱦᱚᱭ ᱞᱮᱱᱟ | ᱩᱱᱤ ᱫᱚ ᱢᱤᱡᱩᱨᱟᱢ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱔ ᱮᱯᱨᱤᱞ ᱒᱐᱑᱕ ᱨᱮ ᱠ ᱚᱡᱚᱜ ᱵᱟᱦᱟᱞ ᱞᱮᱫᱮᱭᱟ | ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱢᱟᱨᱮ ᱜᱟᱹᱠᱷᱩᱲ ᱟᱹᱜᱽᱣᱟᱹᱱᱮ ᱛᱟᱦᱮᱸ ᱠᱟᱱᱟ| ᱤᱱᱟᱹ ᱢᱟᱬᱟᱝ ᱩᱱᱤ ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱯᱚᱱᱚᱛ ᱫᱚᱨᱵᱟᱨ ᱨᱮ ᱜᱟᱞᱚᱪᱤᱭᱟᱹ ᱞᱮᱠᱟ ᱛᱮ ᱫᱟᱹᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ|
ᱮᱥᱠᱟᱨ ᱡᱤᱭᱚᱱ
ᱩᱱᱤ ᱫᱚ ᱮᱞᱟᱦᱟᱵᱟᱫᱽ ᱨᱮᱭᱮ ᱡᱟᱱᱟᱢ ᱞᱮᱱᱟ | ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱯᱟᱱᱰᱤᱛ ᱦᱟᱨᱤᱥ ᱪᱚᱱᱫᱽᱨᱚ ᱛᱨᱤᱯᱟᱴᱷᱤ ᱟᱨ ᱮᱝᱜᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱥᱨᱤᱢᱚᱛᱤ ᱥᱤᱣᱟ ᱫᱮᱣᱤ ᱛᱟᱦᱮᱸ ᱠᱟᱱ ᱛᱟᱭᱟ|
ᱠᱮᱥᱟᱨᱤ ᱱᱟᱛᱷ ᱛᱨᱤᱯᱟᱴᱷᱤ ᱫᱚ ᱥᱩᱫᱷᱟ ᱱᱟᱛᱷ ᱛᱨᱤᱯᱟᱴᱷᱤ ᱥᱟᱶᱮ ᱵᱟᱯᱞᱟ ᱟᱠᱟᱱᱟ ᱟᱨ ᱩᱱᱠᱤᱱ ᱨᱮᱱ ᱫᱚ ᱯᱮᱭᱟ ᱦᱚᱱ ᱦᱚᱯᱚᱱ ᱠᱚ ᱢᱮᱱᱟᱜ ᱠᱤᱱ ᱛᱟᱹᱠᱤᱱᱟᱹ|
ᱨᱟᱡᱟᱨᱤ ᱠᱮᱨᱤᱭᱟᱨ
ᱩᱱᱤ ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱯᱚᱱᱚᱛ ᱫᱚᱨᱵᱟᱨᱤᱭᱟᱹ ᱞᱮᱠᱟ ᱛᱮ ᱢᱚᱬᱮ ᱫᱷᱟᱣ ᱵᱟᱪᱷᱟᱣ ᱵᱮᱜᱟᱨ ᱠᱟᱛᱮ ᱠᱚ ᱠᱳᱞ ᱞᱮᱫᱮᱭᱟ, ᱑᱙᱗᱗ ᱥᱮᱨᱢᱟ ᱠᱷᱚᱱ ᱑᱙᱘᱐ ᱥᱮᱨᱢᱟ ᱦᱟᱹᱵᱤᱡ, ᱑᱙᱘᱙ ᱥᱮᱨᱢᱟ ᱠᱷᱚᱱ ᱑᱙᱙᱑ ᱥᱮᱨᱢᱟ ᱦᱟᱹᱵᱤᱡ, ᱑᱙᱙᱑ ᱥᱮᱨᱢᱟ ᱠᱷᱚᱱ ᱑᱙᱙᱒ ᱥᱮᱨᱢᱟ ᱦᱟᱹᱵᱤᱡ, ᱑᱙᱙᱓ ᱥᱮᱨᱢᱟ ᱠᱷᱚᱱ ᱑᱙᱙᱙᱕ ᱥᱮᱨᱢᱟ ᱦᱟᱹᱵᱤᱡ, ᱑᱙᱙᱖ ᱥᱮᱨᱢᱟ ᱠᱷᱚᱱ ᱒᱐᱐᱑ ᱥᱮᱨᱢᱟ ᱦᱟᱹᱵᱤᱡ ᱟᱨ ᱒᱐᱐᱒ ᱥᱮᱨᱢᱟ ᱠᱦᱚᱱ ᱒᱐᱐᱗ ᱦᱟᱹᱵᱤᱡ| ᱩᱱᱤ ᱫᱚ ᱩᱛᱛᱯᱨ ᱯᱨᱚᱫᱮᱥ ᱯᱚᱱᱚᱛ ᱫᱚᱨᱫᱟᱨ ᱨᱮ ᱜᱟᱞᱚᱪᱤᱭᱟᱹ ᱞᱮᱠᱟ ᱛᱮ ᱑᱙᱙᱑ ᱥᱮᱨᱢᱟ ᱠᱷᱚᱱ ᱑᱙᱙᱓ ᱥᱮᱨᱢᱟ ᱦᱟᱹᱵᱤᱡ, ᱑᱙᱙᱗ ᱥᱮᱨᱢᱟ ᱠᱷᱚᱱ ᱒᱐᱐᱒ ᱥᱮᱨᱢᱟ ᱦᱟᱹᱵᱤᱡ ᱟᱨ ᱢᱮᱹᱭ ᱒᱐᱐᱒ ᱥᱮᱨᱢᱟ ᱠᱷᱚᱱ ᱢᱟᱨᱪ ᱒᱐᱐᱔ ᱥᱮᱨᱢᱟ ᱦᱟᱹᱵᱤᱡ ᱛᱮ ᱫᱟᱭᱤᱠ ᱵᱷᱟᱨᱮ ᱦᱟᱛᱟᱣ ᱞᱮᱫᱟ| ᱩᱱᱤ ᱫᱚ ᱟᱨ ᱦᱚᱸ ᱩᱛᱛᱚᱨ ᱯᱨᱚᱫᱮᱥ ᱨᱮ Institutional finance and Sales Tax ᱢᱚᱱᱛᱨᱤ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱦᱟᱛᱟᱣ ᱞᱮᱫᱟ, ᱑᱙᱗᱗ ᱥᱮᱨᱢᱟ ᱠᱷᱚᱱ ᱑᱙᱗᱙ ᱥᱮᱨᱢᱟ ᱦᱟᱹᱵᱤᱡ ᱯᱚᱱᱚᱛ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱥᱚᱨᱠᱟᱨ ᱪᱟᱞᱟᱣ ᱚᱠᱛᱮ | ᱩᱱᱤ ᱫᱚ ᱟᱡ ᱮᱥᱠᱟᱨ ᱢᱚᱱᱛᱨᱤ ᱜᱮ ᱛᱟᱦᱮᱸ ᱠᱟᱱᱟ ᱚᱠᱚᱭ ᱫᱚ ᱯᱮ ᱫᱷᱟᱣ ᱦᱟᱹᱵᱤᱡ ᱵᱤᱫᱷᱟᱱ ᱥᱚᱵᱷᱟ ᱜᱟᱞᱚᱪᱤᱭᱟᱹ ᱦᱚᱸ ᱠᱚ ᱵᱟᱦᱟᱞ ᱞᱮᱫᱮ| ᱑᱔ ᱡᱩᱞᱟᱭ ᱒᱐᱑᱔ ᱨᱮ ᱩᱱᱤ ᱫᱚ ᱯᱟᱪᱷᱮ ᱵᱟᱝᱞᱟ ᱯᱚᱱᱚᱛ ᱨᱮ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱠᱚ ᱚᱡᱚᱜ ᱵᱟᱦᱟᱞ ᱞᱮᱫᱮᱭᱟ|  ᱒᱗ ᱱᱚᱵᱷᱮᱢᱵᱚᱨ ᱒᱐᱑᱔ ᱢᱟᱹᱦᱤᱛ ᱨᱮ ᱩᱱᱤ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱠᱚ ᱚᱡᱚᱜ ᱵᱟᱦᱟᱞ ᱞᱮᱫᱮᱭᱟ| ᱖ ᱡᱟᱱᱩᱣᱟᱨᱤ ᱒᱐᱑᱕ ᱢᱟᱹᱦᱤᱛ ᱦᱤᱞᱚᱜ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱠᱚ ᱚᱡᱚᱜ ᱵᱟᱦᱟᱞ ᱞᱮᱫᱮᱟᱭᱟ |
ᱥᱟ.ᱠᱷᱭᱟ.ᱛ
ᱛᱷᱚᱠ:ᱨᱟᱡᱟᱨᱤ ᱛᱷᱚᱠ:ᱯᱚᱱᱚᱛ ᱜᱚᱢᱠᱮ
ᱢᱟᱜᱽ ᱵᱚᱝᱜᱟ
ᱢᱟᱜᱽ ᱵᱚᱸᱜᱟ ᱨᱮᱱᱟᱜ ᱡᱟᱭ ᱛᱮᱫ
ᱢᱟᱜᱽ ᱵᱚᱸᱜᱟ ᱫᱚ ᱥᱮᱨᱢᱟ ᱨᱮᱱᱟᱜ ᱯᱩᱭᱞᱩ ᱵᱚᱸᱜᱟ ᱥᱮ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱵᱚᱸᱜᱟ ᱫᱚ ᱥᱮᱨᱢᱟ ᱨᱮᱱᱟᱜ ᱯᱩᱭᱞᱩ ᱪᱟᱸᱫᱚ ᱠᱟᱱᱟ ᱾ ᱱᱟᱶᱟ ᱥᱮᱨᱢᱟ ᱱᱚᱸᱰᱮ ᱠᱷᱚᱱ ᱜᱮ ᱮᱛᱚᱦᱚᱵᱚᱜᱼᱟ ᱾ ᱱᱟᱶᱟ ᱫᱷᱟᱹᱨᱛᱤ ᱱᱟᱶᱟ ᱫᱟᱨᱮ ᱥᱟᱠᱟᱢ ᱥᱟᱜᱮᱱᱚᱜ ᱞᱟᱹᱜᱤᱫ ᱯᱮᱨᱮᱡ ᱦᱚᱲᱢᱚ ᱨᱮ ᱠᱩᱱ ᱠᱩᱱᱟᱹᱣᱜᱼᱟ ᱾
ᱵᱚᱸᱜᱟ ᱠᱚ
ᱢᱟᱜᱽ ᱵᱚᱸᱜᱟ ᱢᱩᱞᱩᱜ ᱦᱤᱞᱚᱜ ᱫᱚ ᱥᱟᱨᱱᱟ ᱟᱨ ᱥᱟᱹᱨᱤ ᱫᱷᱚᱨᱚᱢ ᱦᱚᱲ ᱠᱚᱣᱟᱜ ᱱᱟᱶᱟ ᱥᱮᱨᱢᱟ ᱠᱟᱱᱟ ᱾ ᱢᱩᱞᱩᱜ ᱢᱚᱬᱮ ᱢᱟᱦᱟ ᱨᱮᱫᱚ ᱢᱟᱜᱽ ᱠᱚ ᱵᱚᱸᱜᱟᱭᱟ ᱾ ᱢᱟᱜᱽ ᱵᱚᱸᱜᱟ ᱠᱩᱱᱟᱹᱢᱤ ᱨᱮᱫᱚ ᱚᱱᱚᱞ ᱵᱚᱸᱜᱟ ᱵᱤᱫᱩ ᱪᱟᱸᱫᱟᱱ ᱛᱤᱠᱤᱱ ᱞᱟᱹᱜᱤᱫ ᱵᱚᱸᱜᱟ ᱵᱳᱨᱳ ᱦᱩᱭᱩᱜᱼᱟ ᱾
ᱱᱟᱶᱟ ᱥᱮᱨᱢᱟ
ᱥᱟᱨᱱᱟ ᱫᱷᱚᱨᱚᱢ ᱞᱮᱠᱟ ᱛᱮᱫᱚ ᱦᱚᱲ ᱦᱚᱯᱚᱱᱟᱜ ᱱᱟᱶᱟ ᱥᱮᱨᱢᱟ ᱫᱚ ᱯᱩᱭᱞᱩ ᱪᱟᱸᱫᱚ ᱢᱟᱜᱽ ᱪᱟᱸᱫᱚ ᱢᱩᱞᱩᱜ ᱦᱤᱞᱚᱜ ᱠᱟᱱᱟ ᱾ ᱤᱱᱟᱹᱦᱤᱞᱚᱜ ᱠᱷᱚᱱ ᱥᱮᱨᱢᱟ ᱞᱮᱠᱷᱟ ᱮᱦᱚᱵᱚᱜᱼᱟ ᱾
ᱢᱟᱜᱽ ᱵᱚᱸᱜᱟ ᱮᱛᱚᱦᱚᱵ ᱫᱚ ᱟᱠᱟᱦᱟᱱ ᱠᱚ ᱢᱮᱛᱟᱣᱟᱜ ᱠᱟᱱᱟ ᱾ ᱮᱱ ᱦᱤᱞᱚᱜ ᱫᱚ ᱦᱚᱲ ᱦᱚᱯᱚᱱ ᱫᱚ ᱫᱟᱨᱟᱭ ᱠᱟᱱ ᱱᱟᱶᱟ ᱥᱮᱨᱢᱟ ᱨᱮ ᱠᱟᱹᱢᱤ ᱠᱚ ᱥᱮ ᱱᱟᱶᱟ ᱠᱟᱹᱢᱤ ᱦᱚᱨᱟ ᱠᱚ ᱥᱟᱨ ᱠᱚᱜ ᱥᱟᱹᱜᱩᱱ ᱠᱚᱜ ᱨᱮᱭᱟᱜ ᱟᱸᱥ ᱠᱚ ᱫᱚᱦᱚᱭᱟ ᱾ ᱚᱱᱟᱛᱮ ᱮᱱ ᱦᱤᱞᱚᱜ ᱫᱚ ᱠᱷᱮᱛ ᱵᱟᱲᱜᱤ ᱨᱮ ᱟᱹᱲᱟᱹᱭ ᱯᱟᱸᱠ ᱱᱟᱦᱮᱞ ᱛᱮ ᱥᱤ ᱟᱹᱪᱩᱨᱟᱜᱼᱟ ᱾ ᱡᱟᱦᱟᱸᱭ ᱫᱚ ᱱᱟᱶᱟ ᱥᱮᱨᱢᱟ ᱨᱮ ᱚᱲᱟᱜ ᱮᱢᱟᱱᱮ ᱮᱦᱚᱵ ᱠᱷᱟᱱ ᱮᱱ ᱦᱤᱞᱚᱜ ᱫᱚ ᱵᱟᱨ ᱠᱩᱰᱤ ᱦᱟᱥᱟᱭ ᱞᱟᱭᱟ ᱜᱚᱨᱚᱸᱛ ᱞᱟᱹᱜᱤᱫ ᱾ ᱟᱨᱦᱚᱸ ᱚᱱᱠᱟ ᱜᱮ ᱱᱟᱶᱟ ᱠᱟᱹᱢᱤ ᱦᱚᱨᱟ ᱠᱚ ᱮᱦᱚᱵᱟᱜᱼᱟ ᱾
ᱵᱤᱫᱩ ᱪᱟᱸᱫᱟᱱ ᱵᱚᱸᱜᱟ
ᱢᱟᱜᱽ ᱵᱚᱸᱜᱟ ᱠᱩᱱᱟᱹᱢᱤᱨᱮ ᱵᱤᱫᱩ ᱪᱟᱸᱫᱟᱱ ᱵᱚᱸᱜᱟ ᱾ ᱵᱤᱫᱩ ᱪᱟᱸᱫᱟᱱ ᱫᱚ ᱚᱞᱚᱜ ᱵᱚᱸᱜᱟ ᱠᱟᱱᱟ ᱠᱤᱱ ᱾ ᱜᱩᱱ ᱵᱤᱨᱫᱟᱹ ᱟᱹᱠᱤᱞ ᱜᱮᱭᱟᱱ ᱮᱢᱚᱜ ᱵᱚᱸᱜᱟ ᱠᱟᱱᱟ ᱠᱤᱱ ᱾ ᱱᱩᱠᱤᱱ ᱵᱚᱸᱜᱟ ᱫᱚ ᱚᱞᱚᱜ ᱦᱚᱲᱟᱜ ᱢᱩᱦᱤᱱ ᱵᱤᱜᱷᱤᱱ ᱦᱚᱸ ᱠᱤᱱ ᱥᱟᱦᱟᱭᱟ ᱾ ᱚᱱᱟᱛᱮ ᱚᱞᱚᱜ ᱦᱚᱲ ᱠᱚᱜᱮ ᱤᱛᱩᱱ ᱟᱥᱲᱟ ᱟᱨ ᱵᱤᱨᱫᱟᱹᱜᱟᱲ ᱠᱚᱨᱮ ᱵᱟᱹᱛᱤ ᱫᱚᱠᱚ ᱯᱮᱨᱮᱡ ᱩᱢᱟᱹᱬ ᱠᱤᱱᱟ ᱾ ᱱᱩᱠᱤᱱ ᱵᱚᱸᱜᱟ ᱦᱟᱜ ᱫᱤᱥᱟᱹ ᱩᱫᱩᱜ ᱛᱮᱜᱮ ᱯᱟᱹᱨᱥᱤ ᱥᱤᱧ ᱪᱟᱸᱫᱚ ᱚᱞ ᱜᱩᱨᱩ ᱜᱚᱝᱠᱮ ᱯᱚᱸᱰᱤᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱛᱟᱹᱠᱤᱱ ᱫᱚ ᱚᱞ ᱪᱤᱠᱤ ᱠᱤᱱ ᱧᱟᱢ ᱞᱮᱫᱼᱟ ᱾ ᱠᱟᱹᱯᱤ ᱵᱩᱨᱩ ᱨᱮᱱᱟᱜ ᱵᱚᱸᱜᱟ ᱨᱟᱠᱟᱵ ᱯᱟᱦᱴᱟ ᱨᱮ ᱵᱤᱫᱩ ᱵᱟᱜᱟᱱ ᱢᱮᱱᱟᱜᱼᱟ ᱾ ᱚᱸᱰᱮ ᱦᱚᱸ ᱵᱤᱫᱩ ᱪᱟᱸᱫᱟᱱ ᱜᱟᱲ ᱦᱚᱸ ᱢᱮᱱᱟᱜᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱪᱟᱸᱫᱚ ᱨᱮᱱᱟᱜ ᱧᱩᱛᱩᱢ ᱠᱚ
ᱪᱚᱱᱰᱤᱫᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱪᱚᱱᱰᱤᱫᱟ (Chandida) ᱵᱟᱝᱢᱟ ᱪᱩᱬᱫᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱒᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱙᱗ ᱜᱚᱴᱟᱝ ᱠᱚᱲᱟ ᱟᱨ ᱔᱙᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱙᱙᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱕᱕ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕ᱹ᱕᱙% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱔᱙᱗ ᱜᱚᱴᱟᱝ ᱠᱚᱲᱟ ᱟᱨ ᱔᱙᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱐᱐, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱑᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱕ᱹ᱕᱔ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱐ᱹ᱗᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱐ᱹ᱓᱓ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱢᱚᱭᱩᱨᱫᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱱᱚᱶᱟ ᱟᱹᱛᱩ ᱨᱮᱜᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱚᱨᱯᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱛᱚᱨᱯᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱩᱠᱟᱹᱢ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱩᱠᱟᱢ (Ukam) ᱵᱟᱝᱢᱟ ᱩᱠᱟᱹᱢ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱖᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱐᱙᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱕᱔᱐ ᱜᱚᱴᱟᱝ ᱠᱚᱲᱟ ᱟᱨ ᱕᱕᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱐᱙᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱖᱖ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕ᱹ᱑᱐% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱕᱔᱐ ᱜᱚᱴᱟᱝ ᱠᱚᱲᱟ ᱟᱨ ᱕᱕᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱓᱕, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱖᱙᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱢᱚᱭᱩᱨᱫᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱢᱩᱨᱩᱢᱰᱤᱦᱤ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱘ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱨᱟᱢᱮᱥᱥᱚᱨ ᱢᱩᱨᱢᱩ
ᱨᱟᱢᱮᱥᱥᱚᱨ ᱢᱩᱨᱢᱩ ᱫᱚ ᱤᱝᱨᱮᱡᱤ ᱑᱙᱕᱕ ᱥᱟᱞ ᱨᱮᱱᱟᱜ ᱒᱐ ᱥᱮᱯᱴᱮᱢᱵᱚᱨ ᱢᱟᱹᱦᱤᱛ ᱦᱤᱞᱚᱜ ᱮ ᱡᱟᱱᱟᱢ ᱟᱠᱟᱱᱟ᱾ ᱡᱟᱱᱟᱢ ᱟᱹᱛᱩ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱪᱷᱤᱢ ᱢᱮᱫᱤᱱᱤᱯᱩᱨ ᱨᱮᱭᱟᱜ ᱡᱟᱢᱵᱚᱱᱤ ᱛᱷᱟᱱᱟ ᱨᱮᱭᱟᱜ ᱫᱷᱟᱲᱥᱟ ᱰᱟᱠ ᱚᱲᱟᱜ ᱨᱮᱭᱟᱜ ᱜᱟᱺᱵᱷᱟᱹᱨᱤᱭᱟᱹ ᱟᱹᱛᱩ ᱨᱮ᱾ ᱟᱯᱟᱛ ᱧᱩᱛᱩᱢ ᱫᱚ ᱜᱳᱵᱚᱨᱫᱷᱚᱱ ᱢᱩᱨᱢᱩ ᱟᱨ ᱮᱸᱜᱟᱛ ᱧᱩᱛᱩᱢ ᱫᱚ ᱯᱷᱩᱞᱢᱚᱱᱤ ᱢᱩᱨᱢᱩ᱾
ᱥᱮᱪᱮᱫ
ᱨᱟᱢᱮᱥᱥᱚᱨ ᱢᱩᱨᱢᱩ ᱟᱜ ᱯᱟᱹᱴᱷᱩᱣᱟᱹ ᱡᱤᱭᱚᱱ ᱵᱟᱵᱚᱛ ᱡᱟᱹᱥᱛᱤ ᱠᱟᱛᱷᱟ ᱵᱟᱝ ᱵᱟᱲᱟᱭ ᱟᱠᱟᱱᱟ᱾ ᱠᱷᱟᱹᱞᱤ ᱵᱟᱲᱟᱭ ᱟᱠᱟᱱᱟ, ᱯᱨᱤ-ᱭᱩᱱᱤᱵᱷᱟᱨᱥᱤᱴᱤ (ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱲᱟᱝ) ᱦᱟᱹᱵᱤᱫ ᱯᱟᱲᱦᱟᱣ ᱠᱟᱛᱮ ᱜᱮᱭ ᱵᱟᱹᱜᱤ ᱟᱠᱟᱫᱟ᱾
ᱠᱟᱹᱢᱤ
ᱮᱞ.ᱟᱭ.ᱥᱤ.ᱟᱭ ᱨᱮᱱᱤᱡ ᱢᱤᱫ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱠᱳᱞᱠᱟᱛᱟ ᱡᱚᱦᱚᱲ ᱢᱮᱱᱟᱜ ᱟᱠᱟᱫᱮᱭᱟ᱾
ᱚᱞ ᱵᱮᱞ
ᱤᱝᱨᱮᱡᱤ ᱑᱙᱗᱕ ᱥᱮᱨᱢᱟ ᱠᱷᱚᱱ ᱚᱞᱵᱮᱞ ᱨᱮᱱᱟᱜ ᱮᱛᱚᱦᱚᱵ ᱫᱚ᱾ ᱟᱨᱮ ᱜᱮᱞ ᱫᱚᱥᱚᱠ ᱠᱷᱚᱱ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱩᱯᱨᱩᱢ ᱮ ᱧᱟᱢ ᱟᱠᱟᱫᱟ᱾ ᱟᱹᱰᱤᱜᱟᱱ ᱚᱱᱚᱞ ᱟᱨ ᱜᱟᱭᱟᱱ ᱯᱩᱛᱷᱤ ᱠᱚᱭ ᱚᱞ ᱟᱠᱟᱫᱟ᱾ ᱞᱟᱠᱪᱟᱨ-ᱟᱹᱨᱤᱪᱟᱹᱞᱤ ᱜᱮ ᱟᱡᱟᱜ ᱚᱞ ᱨᱮᱭᱟᱜ ᱢᱩᱬᱩᱛ ᱥᱟᱛᱟᱢ ᱫᱚ ᱠᱟᱱ ᱛᱟᱭᱟ᱾ ᱥᱮᱫᱟᱭ ᱢᱚᱪᱟ ᱢᱚᱪᱟ ᱛᱮ ᱞᱟᱹᱭ ᱟᱹᱜᱩ ᱟᱠᱟᱱ ᱥᱮᱨᱣᱟ ᱟᱹᱨᱤᱪᱟᱹᱞᱤ, ᱞᱟᱭ ᱞᱟᱠᱪᱟᱨ ᱨᱮᱭᱟᱜ ᱠᱟᱛᱷᱟ ᱠᱚ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱛᱮᱭ ᱚᱞ ᱛᱚᱞ ᱟᱠᱟᱫᱟ᱾
ᱥᱟᱶᱛᱟ ᱥᱩᱥᱟᱹᱨ ᱠᱟᱹᱢᱤ ᱨᱮ
ᱤᱝᱨᱮᱡᱤ ᱑᱙᱗᱕ ᱥᱮᱨᱢᱟ ᱠᱷᱚᱱ ᱜᱮ ᱥᱟᱶᱛᱟ ᱥᱩᱥᱟᱹᱨ ᱚᱱᱠᱟᱱᱟᱜ ᱠᱟᱹᱢᱤ ᱦᱚᱨᱟ ᱠᱚ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱟᱠᱟᱫᱮᱭᱟ᱾ ᱑᱙᱗᱕ ᱥᱟᱞ ᱠᱷᱚᱱ ᱑᱙᱘᱖ ᱦᱟᱹᱵᱤᱡ ᱵᱮᱸᱜᱚᱞ ᱟᱹᱫᱤᱵᱟᱹᱥᱤ ᱟᱨᱪᱟᱨᱤ ᱮᱛᱷᱞᱤᱴᱤᱠᱥ ᱮᱱᱰ ᱞᱟᱠᱪᱟᱨᱟᱞ ᱥᱳᱥᱟᱭᱴᱤ ᱨᱮᱱᱤᱡ ᱢᱟᱬᱛᱮ ᱥᱩᱛᱨᱮᱛ (ᱡᱮᱱᱟᱨᱮᱞ ᱥᱮᱠᱨᱮᱴᱟᱨ) ᱮ ᱛᱟᱦᱮᱸ ᱠᱟᱱᱟ᱾ ᱥᱟᱱᱛᱟᱲ ᱥᱟᱶᱛᱟ ᱨᱮᱭᱟᱜ ᱞᱟᱭ–ᱞᱟᱠᱪᱟᱨ ᱮᱢᱟᱱ ᱠᱚ ᱩᱛᱷᱱᱟᱹᱣ ᱞᱟᱹᱜᱤᱫ ᱑᱙᱘᱒ ᱥᱮᱨᱢᱟ ᱨᱮ ᱢᱟᱨᱟᱝ ᱵᱩᱨᱩ ᱟᱥᱨᱚᱢ ᱮ ᱛᱷᱟᱯᱚᱱ ᱞᱮᱫᱟ᱾ ᱦᱩᱜᱽᱞᱤ ᱡᱤᱞᱟᱹ ᱥᱟᱦᱤᱛᱛᱚ ᱯᱚᱨᱤᱥᱚᱫ ᱦᱚᱛᱮᱛᱮ ᱩᱰᱩᱠᱚᱜ ᱛᱚᱯᱚᱞ ᱯᱟᱛᱷᱟᱢ ᱨᱮᱱᱤᱡ ᱢᱤᱫ ᱥᱚᱦᱮᱫ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ᱾ ᱱᱤᱛᱚᱜ ᱫᱚ ᱟᱹᱫᱤᱢ-ᱟᱲᱟᱝ ᱯᱟᱛᱷᱟᱢ ᱨᱮᱱᱤᱡ ᱥᱟᱥᱟᱯᱲᱟᱣᱤᱡ ᱠᱟᱱᱟᱭ᱾
ᱢᱟᱹᱱ ᱟᱨ ᱥᱤᱨᱯᱷᱟᱹ
ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱒᱐᱐᱓ ᱥᱮᱨᱢᱟ ᱨᱮ "ᱢᱟᱹᱡᱷᱤ ᱨᱟᱢᱫᱟᱥ ᱴᱩᱰᱩ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱫᱼᱟ᱾ ᱠᱳᱞᱠᱟᱛᱟ ᱤᱭᱩᱛ ᱮᱥᱳᱥᱤᱭᱮᱥᱚᱱ, ᱦᱩᱜᱽᱞᱤ ᱡᱤᱞᱟᱹ ᱥᱟᱱᱛᱟᱞᱤ ᱥᱟᱦᱤᱛᱛᱚ ᱯᱚᱨᱤᱥᱚᱫ ᱠᱷᱚᱱ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ
ᱩᱛᱠᱚᱲ ᱫᱤᱵᱚᱥ
ᱩᱛᱠᱚᱲ ᱫᱤᱵᱚᱥ (ଉତ୍କଳ ଦିବସ), ᱟᱨ ᱳᱰᱤᱥᱟ ᱫᱤᱵᱚᱥ (ଓଡ଼ିଶା ଦିବସ) ᱤᱸᱜᱨᱟᱡᱤ ᱛᱮ ᱳᱰᱤᱥᱟ ᱰᱮ (Odisha Day) ᱠᱚ ᱢᱮᱛᱟᱜ ᱟᱟ ᱾ ᱳᱰᱤᱥᱟ ᱫᱚ ᱑ ᱮᱯᱨᱤᱞ ᱑᱙᱓᱖ ᱨᱮ ᱱᱟᱣᱟ ᱯᱚᱱᱚᱛ ᱛᱮᱟᱨ ᱮᱱ ᱠᱦᱟᱛᱤᱨ ᱛᱮ ᱑ ᱮᱯᱨᱤᱞ ᱫᱚ ᱩᱛᱠᱚᱲ ᱫᱤᱵᱚᱥ ᱠᱚ ᱢᱟᱱᱟᱣᱟ ᱾ ᱑᱕᱓᱖ ᱥᱟᱞ ᱨᱮ ᱢᱩᱠᱩᱱᱫᱚ ᱫᱮᱣ (Mukunda Dev) ᱟᱜ ᱦᱚᱨ ᱠᱦᱟᱛᱤᱨ, ᱟᱨ ᱟᱡᱟᱜ ᱥᱟᱢᱟᱨᱟᱡᱭᱚ ᱱᱚᱥᱛᱚ ᱯᱚᱨᱮ, ᱵᱨᱤᱛᱤᱥ ᱨᱮᱡ ᱨᱮ ᱱᱟᱣᱟ ᱯᱚᱱᱚᱛ ᱜᱚᱛᱦᱚᱱ ᱞᱟᱜᱤᱫ ᱛᱮ ᱪᱮᱥᱛᱟ ᱪᱟᱞᱩ ᱮᱱᱟ ᱡᱟᱦᱟ ᱠᱦᱟᱛᱤᱨ ᱛᱮ ᱱᱩᱟ ᱯᱚᱱᱚᱛ ᱛᱮᱟᱨ ᱮᱱᱟ, ᱚᱰᱤᱭᱟ ᱨᱚᱲ ᱯᱟ.ᱨᱥᱤ ᱠᱦᱟᱨ ᱛᱮ ᱵᱨᱤᱴᱤᱥ ᱨᱟᱡ ᱨᱮ ᱱᱚᱟ ᱫᱚ ᱢᱤᱛᱝ ᱱᱟᱣᱟ ᱯᱚᱱᱚᱛ ᱠᱚ ᱛᱮᱟᱨ ᱠᱮᱟᱟ ᱾ ᱩᱛᱠᱚᱲᱚ ᱥᱚᱢᱤᱛᱤ ᱨᱮᱟᱜ ᱓᱐ ᱵᱚᱨᱚᱥ ᱦᱟᱵᱤᱡ ᱛᱮ ᱱᱚᱟ ᱯᱚᱱᱚᱛ ᱛᱮᱟᱨ ᱨᱮᱟᱜ ᱫᱚᱵᱤ ᱠᱚ ᱩᱛᱦᱟᱣ ᱞᱟᱮ ᱾ ᱛᱟᱯᱚᱨᱮ ᱜᱚᱣᱨᱚᱵᱚ ᱢᱟᱫᱦᱩᱥᱚᱫᱚᱱ ᱫᱟᱥ (Gouraba Madhusudan Das), ᱩᱛᱠᱚᱞᱟ ᱢᱟᱱᱤ ᱜᱚᱯᱚᱵᱚᱱᱫᱦᱩ ᱫᱟᱥ (Utkala mani Gopabandhu Das), ᱢᱟᱦᱟᱨᱟᱡᱟ ᱥᱨᱤᱨᱟᱢ ᱪᱚᱱᱫᱨᱚ ᱵᱦᱟᱱᱡ ᱫᱮᱚ (Maharaja SriRam Chandra Bhanj Deo), ᱢᱟᱦᱟᱨᱟᱡᱟ ᱠᱨᱩᱥᱱᱚ ᱪᱚᱱᱫᱨᱚ ᱜᱚᱡᱚᱯᱚᱛᱤ (Maharaja Krushna Chandra Gajapati), ᱯᱚᱸᱰᱮᱛ ᱱᱤᱞᱚᱠᱟᱱᱛᱚ ᱫᱟᱥ (Pandita Nilakantha Das), ᱯᱦᱚᱠᱤᱨ ᱢᱚᱦᱟ.ᱱ ᱥᱮᱱᱟᱯᱚᱛᱤ (Fakir Mohan Senapati), ᱜᱚᱸᱜᱟᱫᱦᱚᱨ ᱢᱮᱦᱮᱨ (Gangadhar Meher), ᱵᱟᱥᱩᱫᱮᱵᱚ ᱥᱩᱫᱦᱟᱞᱚᱫᱮᱵᱚ (Basudeba Sudhaladeba), ᱨᱟᱫᱦᱟᱱᱟᱛᱦ ᱨᱟᱭ (Radhanath Ray), ᱵᱦᱩᱵᱟ.ᱵᱟᱱᱫᱟ. ᱫᱟᱥ (Bhubanananda Das), ᱮ. ᱯᱤ. ᱯᱟᱴᱨᱚ (A. P. Patro) ᱞᱮᱠᱦᱟ ᱦᱟᱲ ᱠᱚ ᱦᱮᱡ ᱠᱟᱛᱮ ᱡᱚᱱᱛᱚ ᱥᱟᱠᱟᱜ ᱛᱮ ᱥᱮᱞᱮᱫ ᱠᱟᱛᱮ ᱱᱟᱣᱟ ᱯᱚᱱᱚᱛ ᱠᱚ ᱜᱚᱛᱦᱚᱱ ᱠᱮᱟᱟ ᱾
ᱢᱟᱱᱟᱣ
ᱩᱛᱠᱚᱲ ᱫᱤᱵᱚᱥ ᱫᱚ ᱡᱦᱚᱛᱚ ᱵᱚᱨᱥᱚ ᱑ ᱮᱯᱨᱤᱞ ᱨᱮ ᱠᱚ ᱢᱟᱱᱟᱣᱟ ᱾ ᱦᱟᱡᱟᱨ ᱦᱟᱡᱟᱨ ᱫᱩᱠᱟᱱ ᱠᱚ ᱥᱟᱡᱟᱣ ᱠᱟᱟᱠᱚ ᱠᱚ ᱾ ᱱᱟᱱᱟ ᱯᱨᱚᱠᱟᱨ ᱟᱜ ᱯᱨᱚᱛᱤᱡᱚᱜᱤᱛᱚ ᱠᱚ ᱠᱚᱨᱟᱣᱟ, ᱡᱮᱢᱛᱤ ᱫᱮᱱᱥ, ᱥᱮᱨᱮᱧ, ᱟᱨ ᱚᱱᱠᱟ ᱮ ᱟᱨᱦᱚ ᱠᱚ ᱠᱚᱨᱟᱣᱟ ᱾ ᱱᱚᱟ ᱫᱤᱱ ᱨᱮ ᱳᱰᱤᱥᱟ ᱡᱟᱠ ᱥᱠᱩᱞ, ᱠᱚᱞᱮᱡ, ᱚᱛᱤᱥ ᱠᱚ ᱵᱚᱸᱫ ᱛᱟᱦᱮ ᱱᱟ ᱾ ᱱᱚᱟ ᱥᱮᱢᱚᱭ ᱫᱚ ᱮᱠᱡᱩᱛ ᱨᱮᱟᱜ ᱥᱚᱢᱚᱭ ᱡᱠᱱᱟ ᱾
ᱥᱟ.ᱠᱭᱟ.ᱛ
ᱛᱷᱚᱠ:ᱳᱰᱤᱥᱟ
ᱚᱯᱩ ᱵᱤᱥᱥᱟᱥ
ᱚᱵᱚᱱᱛᱤ ᱵᱤᱥᱥᱟᱥ (ᱥᱤᱱᱮᱢᱟ ᱠᱚᱨᱮᱫᱚ ᱚᱯᱩ ᱵᱤᱥᱥᱟᱥ ᱧᱩᱛᱩᱢ ᱛᱮᱜᱮᱠᱚ ᱵᱟᱰᱟᱭᱮᱭᱟ; ᱡᱟᱱᱟᱢ: ᱑᱑ ᱟᱠᱴᱚᱵᱚᱨ ᱑᱙᱘᱙) ᱩᱱᱤ ᱫᱚᱭ ᱦᱩᱭᱩᱜ ᱠᱟᱱᱟ ᱵᱟᱝᱞᱟᱫᱮᱥᱤ ᱥᱤᱱᱮᱢᱟ ᱠᱷᱤᱞᱟᱹᱰᱤᱭᱟᱹ᱾ ᱩᱱᱤ ᱫᱚ ᱟᱢᱡᱟᱫᱽ ᱦᱚᱥᱮᱱ-ᱮ ᱵᱮᱱᱟᱣ ᱟᱠᱟᱫᱟ ᱠᱟᱞ ᱥᱚᱠᱟᱞ ᱥᱤᱱᱮᱢᱟ ᱠᱚᱨᱟᱣ ᱛᱟᱞᱟᱛᱮ ᱥᱤᱱᱮᱢᱟᱨᱮᱭ ᱥᱮᱴᱮᱨ ᱟᱠᱟᱱᱟ᱾ ᱚᱱᱟ ᱛᱟᱭᱚᱢ ᱒᱐᱐᱕ ᱥᱮᱨᱢᱟ ᱠᱚᱴᱤ ᱴᱟᱠᱟᱨ ᱠᱟᱵᱤᱱ ᱥᱤᱱᱮᱢᱟ ᱨᱮᱱ ᱯᱩᱭᱞᱩ ᱱᱟᱭᱠᱟ ᱫᱚ᱾ ᱱᱟᱭᱚᱠ ᱫᱚ ᱥᱟᱠᱤᱵᱽ ᱠᱷᱟᱱ-ᱮ ᱛᱟᱦᱮᱸ ᱠᱟᱱᱟ᱾ ᱟᱨ ᱱᱤᱭᱟᱹ ᱫᱷᱟᱹᱵᱤᱡᱽᱛᱮ ᱗᱒ ᱜᱚᱴᱟᱜ ᱠᱷᱚᱱ ᱡᱟᱹᱥᱛᱤ ᱥᱤᱱᱮᱢᱟ ᱨᱮᱜᱮ ᱥᱟᱠᱤᱵᱽ ᱠᱷᱟᱱ ᱥᱟᱶ-ᱨᱮᱭ ᱥᱤᱱᱮᱢᱟᱣ ᱟᱠᱟᱫᱟ᱾ ᱟᱭᱟᱜ ᱠᱟᱹᱢᱤ ᱦᱚᱨᱟᱨᱮ ᱵᱟᱪᱥᱟᱥ ᱯᱩᱨᱩᱥᱠᱟᱨ-ᱮ ᱦᱟᱢᱮᱴ ᱟᱠᱟᱫᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱛᱩᱨᱩᱭ ᱜᱚᱴᱟᱜ ᱢᱮᱨᱤᱞ ᱯᱨᱚᱛᱷᱚᱢ ᱟᱞᱳ ᱠᱷᱚᱱ ᱯᱩᱨᱩᱥᱠᱟᱨ-ᱮ ᱦᱟᱢᱮᱴ ᱠᱟᱣᱱᱟ᱾
ᱢᱩᱨᱟᱨᱟᱭ ᱒ ᱵᱚᱱᱚᱛ
ᱢᱩᱨᱟᱨᱟᱭ ᱒ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾
ᱚᱛᱱᱚᱜ
ᱢᱤᱛᱨᱟᱯᱩᱨ, ᱢᱩᱨᱟᱨᱟᱭ ᱒ ᱵᱚᱱᱚᱛ ᱨᱮᱭᱟᱜ ᱢᱤᱫ ᱯᱚᱧᱪᱟᱭᱮᱛ ᱫᱚ 24.37689°N, 87.85111°W ᱨᱮ ᱢᱮᱱᱟᱜᱼᱟ᱾
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱨᱟᱨᱟᱭ ᱒ ᱵᱚᱱᱚᱛ ᱨᱮ ᱒,᱒᱒,᱐᱓᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱒,᱑᱒,᱒᱓᱗ ᱜᱚᱴᱟᱝ ᱫᱚ ᱟᱹᱛᱩ ᱨᱮ ᱟᱨ ᱙,᱗᱙᱖ ᱜᱚᱴᱟᱝ ᱫᱚ ᱥᱚᱦᱚᱨ ᱨᱮᱱ ᱠᱟᱱᱟ ᱠᱚ᱾ ᱑,᱑᱒,᱙᱘᱗ (᱕᱑%) ᱠᱚᱲᱟ ᱟᱨ ᱑,᱐᱙,᱐᱔᱖ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱮᱞ ᱫᱚ ᱓᱔,᱕᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱔᱐,᱐᱕᱑ (᱑᱘᱐᱔᱐%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱑,᱑᱙᱔ (᱐.᱕᱔%)᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱩᱨᱟᱨᱟᱭ ᱒ ᱵᱚᱱᱚᱛ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱮᱞ ᱫᱚ ᱑,᱐᱙,᱒᱖᱐ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱘.᱒᱘%) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱠᱚᱲᱟ ᱕᱙,᱘᱘᱖ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱖᱒.᱘᱐%) ᱟᱨ ᱠᱩᱲᱤ ᱔᱙,᱓᱗᱔ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱓.᱖᱐%) ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱙.᱑᱙% ᱛᱟᱦᱮᱸ ᱠᱟᱱᱟ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱑,᱖᱖,᱕᱒᱖ ᱜᱚᱴᱟᱝ ᱤᱥᱞᱟᱢ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱢᱩᱨᱟᱨᱟᱭ ᱒ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱗᱕.᱐᱐% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱦᱤᱱᱫᱤ ᱦᱚᱲ ᱮᱞ ᱫᱚ ᱕᱕,᱓᱐᱒ ᱛᱟᱦᱮᱸ ᱠᱟᱱᱟ ᱟᱨ ᱒᱔.᱙᱑% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱑᱔᱔ ᱜᱚᱴᱟᱝ ᱠᱨᱤᱥᱴᱤᱭᱟᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱐.᱐᱖% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱞᱮᱠᱷᱟ ᱫᱚ ᱖᱑ ᱟᱨ ᱐.᱐᱓% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾
ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱦᱤᱱᱫᱩ ᱠᱚᱣᱟᱜ ᱞᱮᱠᱷᱟ ᱑᱙᱖᱑ ᱨᱮ ᱗᱒.᱒% ᱠᱷᱚᱱ ᱒᱐᱑᱑ ᱨᱮ ᱖᱒.᱓% ᱦᱟᱹᱵᱤᱡ ᱠᱚᱢ ᱟᱠᱟᱱᱟ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱩᱥᱞᱟᱹ ᱠᱚᱣᱟᱜ ᱦᱤᱥᱟᱹᱵᱽ ᱫᱚ ᱱᱚᱶᱟ ᱚᱠᱛᱚ ᱨᱮ ᱒᱗.᱖% ᱠᱷᱚᱱ ᱓᱗.᱑% ᱦᱟᱹᱵᱤᱡ ᱥᱮᱱ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱐.᱓% ᱠᱨᱤᱥᱴᱤᱭᱟᱱ ᱠᱚ ᱛᱟᱦᱮᱸ ᱠᱟᱱᱟ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱙᱙.᱘᱐% ᱦᱚᱲ ᱫᱚ ᱵᱟᱝᱞᱟ ᱯᱟᱹᱨᱥᱤ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ᱾
ᱟᱹᱛᱩ ᱨᱮ ᱨᱮᱸᱜᱮᱡ ᱦᱟᱞᱚᱛ
ᱛᱩᱨᱩᱭ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱢᱩᱨᱟᱨᱟᱭ ᱒, ᱱᱚᱞᱦᱟᱴᱤ ᱒, ᱨᱟᱢᱯᱩᱨᱦᱟᱴ ᱒, ᱨᱟᱢᱯᱩᱨᱦᱟᱴ ᱑, ᱥᱤᱣᱲᱤ ᱒ ᱟᱨ ᱢᱩᱨᱟᱨᱟᱭ ᱑, ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱕᱐% ᱠᱷᱚᱱ ᱦᱚᱸ ᱡᱟᱹᱥᱛᱤ ᱛᱟᱦᱮᱸ ᱠᱟᱱᱟ ᱾ ᱯᱮᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱨᱟᱡᱽᱱᱚᱜᱚᱨ, ᱥᱤᱣᱲᱤ ᱑ ᱟᱨ ᱞᱟᱵᱷᱯᱩᱨ ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱓᱐% ᱠᱷᱚᱱ ᱠᱚᱢ ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱜᱮᱞ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱫᱚ ᱱᱚᱣᱟ ᱛᱟᱞᱟ ᱨᱮ ᱛᱟᱦᱮ ᱞᱮᱱᱟ ᱾
ᱵᱮᱝᱠᱤᱝ
᱒᱐᱑᱓-᱑᱔ ᱥᱮᱨᱢᱟ ᱨᱮ ᱞᱟᱵᱷᱯᱩᱨ ᱥᱟᱶᱛᱟ ᱩᱛᱱᱟᱹᱣ ᱨᱮ ᱔ ᱜᱚᱴᱟᱝ ᱠᱚᱢᱚᱨᱥᱤᱭᱟᱞ ᱵᱮᱝᱠ ᱟᱨ ᱒ ᱜᱚᱴᱟᱝ ᱜᱨᱟᱢᱤᱱ ᱵᱮᱝᱠ ᱨᱮᱭᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ᱾
ᱮᱴᱟᱜ ᱥᱮᱠᱴᱚᱨ ᱠᱚ
᱒᱐᱐᱙ ᱥᱮᱨᱢᱟ ᱨᱮᱭᱟᱜ ᱦᱚᱱᱚᱛ ᱢᱟᱹᱱᱢᱤ ᱩᱛᱱᱟᱹᱣ ᱨᱤᱯᱳᱴ ᱞᱮᱠᱟᱛᱮ ᱠᱚᱞᱠᱟᱹᱨᱠᱷᱟᱱᱟ ᱥᱮᱫ ᱛᱮ ᱵᱤᱨᱵᱷᱩᱢ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ ᱠᱟᱱᱟ᱾ ᱑᱙᱙᱑ ᱠᱷᱚᱱ ᱒᱐᱐᱕ ᱫᱷᱟᱹᱵᱤᱡ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱮᱱᱟᱣ ᱟᱠᱟᱱ ᱱᱟᱣᱟ ᱤᱱᱰᱚᱥᱴᱨᱤᱭᱟᱞ ᱯᱨᱚᱡᱮᱠᱴ ᱠᱚ ᱢᱩᱫᱽ ᱨᱮ ᱑.᱒᱓% ᱜᱮ ᱵᱤᱨᱵᱷᱩᱢ ᱨᱮ ᱦᱮᱡ ᱞᱮᱱᱟ᱾ ᱵᱚᱠᱨᱮᱥᱥᱚᱨ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱮᱱᱴ ᱫᱚ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱮᱱ ᱢᱟᱨᱟᱝ ᱤᱱᱰᱚᱥᱴᱨᱤ ᱠᱟᱱᱟ ᱟᱨ ᱱᱚᱸᱰᱮ ᱕,᱐᱐᱐ ᱜᱟᱱ ᱦᱚᱲ ᱠᱚ ᱠᱟᱹᱢᱤᱭᱟ᱾ ᱯᱩᱱᱭᱟᱹ ᱢᱤᱰᱤᱭᱟᱢ ᱤᱱᱰᱚᱥᱴᱨᱤ ᱟᱨ ᱔᱗᱔᱘ ᱜᱚᱴᱟᱝ ᱦᱩᱰᱤᱧ ᱤᱱᱰᱚᱥᱴᱨᱤ ᱢᱮᱱᱟᱜᱼᱟ᱾
ᱵᱤᱨᱵᱷᱩᱢ ᱨᱮ ᱪᱟᱥ ᱠᱟᱹᱢᱤ ᱨᱮ ᱥᱮᱞᱮᱫ ᱟᱠᱟᱱ ᱦᱚᱲ ᱠᱚᱣᱟᱜ ᱮᱞ ᱫᱚ ᱠᱚᱢᱚᱜ ᱠᱟᱱᱟ᱾ ᱦᱚᱱᱚᱛ ᱢᱟᱹᱱᱢᱤ ᱩᱛᱱᱟᱹᱣ ᱨᱤᱯᱳᱨᱴ ᱞᱮᱠᱟᱛᱮ, ᱟᱭᱢᱟ ᱦᱚᱲ ᱱᱤᱛᱚᱜ ᱫᱚ ᱮᱴᱟᱜ ᱡᱤᱱᱤᱥ ᱨᱮ ᱠᱟᱹᱢᱤ ᱠᱚ ᱠᱚᱨᱟᱣ ᱮᱫᱟ, ᱡᱮᱞᱮᱠᱟ ᱦᱟᱹᱠᱩ ᱥᱟᱵᱽ, ᱫᱚᱠᱟᱱ ᱵᱮᱯᱟᱨ, ᱡᱚᱢᱟᱜ ᱵᱮᱯᱟᱨ, ᱛᱚᱣᱟ ᱟᱹᱠᱷᱨᱤᱧ, ᱩᱛᱩ ᱨᱮᱭᱟᱜ ᱟᱹᱠᱷᱨᱤᱧ ᱮᱢᱟᱱ᱾ ᱱᱚᱣᱟ ᱡᱚᱛᱚ ᱠᱟᱹᱢᱤ ᱠᱚᱜᱮ ᱠᱟᱹᱢᱤ ᱨᱮᱭᱟᱜ ᱞᱟᱛᱟᱨ ᱛᱷᱚᱠ ᱨᱮ ᱞᱮᱠᱷᱟᱜ ᱠᱟᱱᱟ, ᱚᱱᱟᱛᱮ ᱱᱚᱣᱟ ᱠᱟᱹᱢᱤ ᱠᱚ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱪᱟᱞᱟᱣ ᱞᱟᱹᱜᱤᱫ ᱡᱚᱛᱷᱟᱛ ᱥᱮ ᱵᱟᱝ ᱚᱱᱟ ᱨᱮ ᱦᱤᱫᱤᱡ ᱢᱮᱱᱟᱜᱼᱟ᱾
ᱯᱟᱹᱪᱷᱞᱟᱹ ᱴᱚᱴᱷᱟ ᱜᱚᱲᱚ ᱯᱷᱟᱱᱰ
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱢᱤᱫ ᱯᱟᱹᱪᱷᱞᱟᱹ ᱴᱚᱴᱷᱟ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱟᱨ ᱯᱟᱹᱪᱷᱞᱟᱹ ᱴᱚᱴᱷᱟ ᱜᱨᱟᱱᱴ ᱯᱷᱚᱸᱰ ᱠᱷᱚᱱ ᱨᱟᱦᱟᱛ ᱜᱚᱲᱚᱭ ᱧᱟᱢᱟ᱾ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱱᱚᱶᱟ ᱯᱷᱟᱱᱰ ᱫᱚ ᱯᱨᱚᱥᱟᱥᱚᱱᱤᱠ ᱵᱤᱵᱷᱟᱜᱽ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱡ ᱞᱟᱹᱜᱤᱫ ᱠᱟᱱᱟ᱾ ᱒᱐᱑᱒ ᱥᱮᱨᱢᱟ ᱦᱟᱹᱵᱤᱡ, ᱱᱚᱣᱟ ᱡᱚᱡᱚᱱᱟ ᱦᱚᱛᱮᱛᱮ ᱫᱤᱥᱚᱢ ᱡᱟᱠᱟᱛ ᱨᱮ ᱒᱗᱒ ᱜᱚᱴᱟᱝ ᱡᱤᱞᱟᱹ ᱜᱚᱲᱚᱭ ᱧᱟᱢ ᱟᱠᱟᱫᱟ, ᱱᱚᱶᱟ ᱛᱷᱚᱠ ᱨᱮ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱑᱑ ᱜᱚᱴᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱢᱩᱨᱟᱨᱟᱭ ᱒ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱰᱤᱜᱽᱨᱤ ᱠᱚᱞᱮᱡᱽ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱠᱟᱹᱨᱤ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱰᱤᱜᱽᱨᱤ ᱫᱟᱞ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ
ᱵᱟᱝᱞᱟᱫᱮᱥᱤ
ᱵᱟᱝᱞᱟᱫᱮᱥᱤ ᱢᱮᱱᱛᱮᱫᱚ ᱫᱟᱹᱠᱷᱤᱱ ᱮᱥᱤᱭᱟ ᱫᱤᱥᱟᱹᱢ ᱵᱟᱝᱞᱟᱫᱮᱥ ᱨᱮ ᱡᱟᱦᱟᱸᱭ ᱢᱮᱱᱟᱜ ᱠᱚᱣᱟ ᱩᱱᱠᱩ ᱜᱮ ᱵᱟᱝᱞᱟᱫᱮᱥᱤ ᱢᱮᱱᱛᱮᱫᱚ ᱠᱚ ᱵᱟᱰᱟᱩᱚᱜ-ᱟ᱾ ᱚᱱᱟ ᱛᱟᱞᱟᱨᱮ ᱵᱟᱝᱜᱤᱧ, ᱟᱹᱫᱤᱵᱟᱹᱥᱤ (ᱩᱯᱚᱡᱟᱹᱛᱤ) ᱦᱚᱸᱠᱚ ᱵᱩᱡᱽᱦᱟᱹᱜ-ᱟ᱾
ᱵᱚᱞᱟᱜᱚᱲ ᱵᱤᱡᱚᱭ ᱠᱨᱤᱥᱱᱚ ᱢᱚᱦᱟᱵᱤᱫᱫᱟᱞᱚᱭ
ᱵᱚᱞᱟᱜᱚᱲ ᱵᱤᱡᱚᱭ ᱠᱨᱤᱥᱱᱚ ᱢᱚᱦᱟᱵᱤᱫᱫᱟᱞᱚᱭ (ᱡᱤᱨᱟᱴ ᱠᱚᱞᱮᱡᱽ) ᱫᱚ ᱑᱙᱘᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱦᱩᱜᱽᱞᱤ ᱦᱚᱱᱚᱛ ᱨᱮᱭᱟᱜ ᱡᱤᱨᱟᱴ ᱨᱮ ᱢᱮᱱᱟᱜ ᱢᱤᱫ ᱢᱮᱱᱮᱞᱟ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱨᱟᱡᱽᱟᱹᱨᱤ ᱱᱮᱛᱟ ᱟᱨ ᱥᱟᱶᱛᱟ ᱠᱟᱹᱢᱤᱭᱟᱹ ᱵᱤᱡᱚᱭ ᱠᱨᱤᱥᱱᱚ ᱢᱳᱰᱟᱠ ᱮ ᱛᱷᱟᱯᱚᱱ ᱞᱮᱫᱟ᱾ ᱠᱚᱞᱮᱡᱽ ᱨᱮ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱱᱚᱛ
ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱵᱚᱞᱟᱜᱚᱲ ᱵᱤᱡᱚᱭ ᱠᱨᱤᱥᱱᱚ ᱢᱚᱦᱟᱵᱤᱫᱫᱟᱞᱚᱭ ᱫᱚ ᱒᱐᱑᱖ ᱥᱮᱨᱢᱟ ᱨᱮ ᱥᱤ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱟᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱦᱚᱸ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱤᱱᱩᱯᱤᱭᱟᱠ ᱯᱟᱹᱨᱥᱤ
ᱤᱱᱩᱯᱤᱭᱟᱠ ᱥᱮ ᱟᱞᱟᱥᱠᱟᱱ ᱤᱱᱩᱭᱤᱴ ᱫᱚ ᱟᱢᱮᱨᱤᱠᱟᱱ ᱯᱚᱱᱚᱛ ᱟᱞᱟᱥᱠᱟ ᱟᱨ ᱠᱟᱱᱟᱰᱟ ᱨᱮᱭᱟᱜ ᱠᱚᱸᱭᱮᱼᱯᱟᱪᱮ ᱴᱚᱴᱷᱟ ᱨᱮᱱ ᱤᱱᱩᱯᱤᱭᱟᱠ ᱦᱚᱲ ᱠᱚᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱤᱱᱩᱭᱤᱴ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱮᱥᱠᱟᱞᱮᱭᱩᱛ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱟᱨ ᱠᱟᱱᱟᱰᱟ ᱟᱨ ᱜᱽᱨᱤᱱᱞᱮᱱᱰ ᱨᱮᱭᱟᱜ ᱮᱴᱟᱜ ᱤᱱᱩᱭᱤᱴ ᱯᱟᱹᱨᱥᱤ ᱥᱟᱶᱛᱮ ᱥᱩᱨᱼᱥᱩᱯᱩᱨ ᱵᱩᱯᱩᱡᱷᱟᱹᱣ ᱢᱮᱱᱟᱜᱼᱟ ᱾ ᱱᱟᱦᱟᱜ ᱟᱢᱫᱟᱡᱽ ᱒᱐᱐᱐ ᱜᱟᱱ ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱮᱫ ᱠᱟᱱᱟ ᱾ ᱤᱱᱩᱯᱤᱭᱟᱠ ᱯᱟᱹᱨᱥᱤ ᱟᱞᱟᱥᱠᱟ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱟᱹᱲᱟᱹ ᱢᱩᱨᱟᱹᱭ ᱨᱮᱭᱟᱜ ᱛᱩᱞᱟᱹᱡᱚᱠᱷᱟ
ᱯᱩᱱᱭᱟ ᱪᱟᱸᱜᱟ ᱯᱟᱹᱨᱥᱤ ᱢᱩᱸᱫᱽ ᱨᱮ ᱮᱞᱠᱷᱟ ᱧᱩᱛᱩᱢ ᱨᱮᱭᱟᱜ ᱛᱩᱞᱟᱹᱡᱚᱠᱷᱟ :
ᱵᱟᱨᱦᱮ ᱡᱚᱱᱚᱲ
There are a number of online resources that can provide a sense of the language and information for second language learners.
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱮᱥᱠᱤᱢᱳᱼᱟᱞᱮᱭᱩᱛ ᱯᱟᱹᱨᱥᱤ ᱛᱷᱚᱠ: ᱮᱥᱠᱤᱢᱳ ᱯᱟᱹᱨᱥᱤ ᱛᱷᱚᱠ: ᱤᱱᱩᱭᱤᱴ ᱯᱟᱹᱨᱥᱤ ᱛᱷᱚᱠ: ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱟᱱᱟᱰᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱞᱟᱥᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱯᱮᱨᱟᱢᱵᱟᱞᱩᱨ ᱦᱚᱱᱚᱛ
ᱯᱮᱨᱟᱢᱵᱟᱞᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ (ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ) ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱯᱮᱨᱟᱢᱵᱩᱨ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑,᱗᱕᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱟᱨ ᱒᱐᱑᱑ ᱥᱟᱞ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱞᱟᱹᱜᱤᱫ ᱑᱐᱐᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱥᱟᱶ ᱕᱖᱕,᱒᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱮᱨᱟᱢᱵᱩᱨ ᱦᱚᱱᱚᱛ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱤᱫ ᱛᱟᱞᱢᱟ ᱞᱮᱠᱟᱛᱮ ᱢᱮᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱱᱤᱛᱚᱜᱟᱜ ᱯᱩᱨᱟᱹ ᱛᱤᱨᱩᱪᱤᱨᱟᱯᱚᱞᱞᱤ ᱦᱚᱱᱚᱛ ᱠᱷᱚᱱ ᱯᱮ ᱵᱷᱟᱜᱽ ᱨᱮ ᱦᱟᱴᱤᱧ ᱞᱮᱱᱟ ᱛᱟᱦᱮᱸ ᱠᱟᱱᱟ ᱟᱨ ᱑ ᱱᱚᱵᱷᱮᱢᱵᱚᱨ ᱑᱙᱙᱕ ᱥᱟᱞ ᱨᱮ ᱱᱚᱶᱟ ᱜᱚᱴᱷᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱦᱚᱱᱚᱛ ᱠᱚᱧᱮ ᱨᱮ ᱠᱚᱞᱞᱟᱠᱩᱨᱤᱪᱤ ᱦᱚᱱᱚᱛ, ᱮᱛᱚᱢ ᱨᱮ ᱛᱤᱨᱩᱪᱤᱨᱟᱯᱚᱞᱞᱤ ᱦᱚᱱᱚᱛ, ᱥᱟᱢᱟᱝ ᱨᱮ ᱟᱨᱤᱭᱟᱞᱩᱨ ᱟᱨ ᱠᱩᱰᱰᱟᱞᱳᱨ ᱟᱨ ᱯᱟᱪᱮ ᱨᱮ ᱥᱟᱞᱮᱢ ᱟᱨ ᱛᱤᱨᱩᱪᱤᱨᱟᱯᱚᱞᱞᱤ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
ᱠᱷᱚᱸᱰ
ᱥᱟᱥᱚᱱ ᱪᱟᱪᱞᱟᱣ ᱚᱵᱽᱡᱮᱠᱴᱤᱵᱽ ᱞᱟᱹᱜᱤᱫ ᱛᱮ ᱦᱚᱱᱚᱛ ᱫᱚ ᱯᱩᱱᱭᱟᱹ ᱛᱟᱞᱩᱠᱟ (ᱯᱮᱨᱟᱢᱵᱩᱨ ᱛᱟᱞᱩᱠ, ᱠᱩᱱᱱᱚᱢ ᱛᱟᱞᱩᱠ, ᱚᱞᱟᱛᱷᱩᱨ ᱛᱟᱞᱩᱠ, ᱵᱷᱮᱯᱯᱚᱱᱟᱛᱷᱟᱭ ᱛᱟᱞᱩᱠ) ᱨᱮ ᱦᱟᱴᱤᱧ ᱟᱠᱟᱱᱟ, ᱚᱠᱟ ᱢᱟᱲᱟᱝ ᱯᱩᱱ ᱵᱚᱱᱚᱛ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱯᱮᱨᱟᱢᱵᱩᱨ, ᱵᱷᱮᱯᱯᱚᱱᱟᱛᱷᱟᱴᱴᱟᱭ, ᱵᱷᱮᱯᱯᱚᱨ, ᱟᱞᱟᱛᱷᱩᱨ ᱾ ᱦᱚᱱᱚᱛᱶᱨᱮ ᱑᱒᱑ ᱟᱹᱛᱩ ᱯᱚᱸᱪᱟᱭᱚᱛ, ᱯᱩᱱᱭᱟᱹ ᱱᱚᱜᱚᱨ ᱯᱚᱸᱪᱟᱭᱚᱛ (ᱠᱩᱨᱩᱢᱵᱟᱞᱩᱨ, ᱚᱨᱩᱢᱵᱟᱵᱷᱩᱨ, ᱯᱩᱞᱚᱢᱵᱟᱲᱤ, ᱞᱚᱵᱽᱵᱟᱭᱰᱤᱠᱟᱰᱩ) ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱥᱮᱞᱮᱫ ᱟᱠᱟᱱᱟ ᱾
ᱥᱟᱜᱟᱲᱚᱢ
ᱯᱮᱨᱟᱢᱵᱩᱨ ᱦᱚᱱᱚᱛ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱛᱤᱨᱩᱪᱤᱨᱟᱯᱚᱞᱞᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱦᱚᱱᱚᱛ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱛᱟᱨᱟ ᱵᱤᱡᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱞᱮᱠᱟᱱ NH-38 ᱫᱚ ᱦᱚᱱᱚᱛ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱛᱮ ᱟᱹᱰᱤ ᱠᱚᱢ ᱡᱚᱲᱟᱣ ᱟᱠᱟᱱᱟ ᱾ ᱥᱤᱞᱟᱠᱩᱰᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮ ᱑᱙᱙᱕ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ
ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱦᱚᱱᱚᱛ
ᱦᱚᱱᱚᱛ ᱨᱮ ᱒,᱑᱘᱙ ᱜᱟᱞᱴ ᱠᱤᱞᱚᱢᱤᱴᱚᱨ (᱕᱔᱑,᱖᱕᱕ ᱮᱠᱚᱲ) ᱴᱚᱴᱷᱟ ᱥᱮᱞᱮᱫ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱱᱚᱶᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱓᱐᱑,᱔᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱾ ᱢᱟᱞᱟᱯᱯᱩᱨᱚᱢ ᱦᱚᱱᱚᱛ ᱛᱟᱭᱚᱢ ᱠᱮᱨᱟᱞᱟ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱠᱮᱨᱚᱞ ᱨᱮ ᱟᱹᱰᱤ ᱰᱮᱦᱮᱨ ᱜᱮᱭᱟ, ᱡᱟᱦᱟᱸ ᱨᱮ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱑,᱕᱐᱙ ᱦᱚᱲ ᱛᱟᱦᱮᱸᱱ ᱠᱚ (᱓,᱙᱑᱐ ᱫᱚᱦᱨᱟ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱾ ᱦᱚᱱᱚᱛ ᱫᱚ ᱛᱩᱨᱩᱭ ᱛᱟᱞᱩᱠᱟ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱛᱤᱨᱩᱣᱚᱱᱚᱱᱛᱯᱩᱨᱚᱢ, ᱪᱤᱨᱭᱤᱱᱠᱤᱡᱷᱩ, ᱱᱮᱭᱭᱟᱴᱤᱸᱠᱟᱨᱟ,ᱱᱮᱫᱩᱢᱚᱸᱜᱟᱰᱩ, ᱣᱚᱨᱠᱟᱞᱟ ᱟᱨ ᱠᱚᱴᱴᱟᱠᱚᱰᱟ ᱾ ᱦᱚᱱᱚᱛ ᱨᱮ ᱱᱟᱜᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱱᱤᱜᱟᱢ, ᱟᱨ ᱣᱚᱨᱠᱟᱞᱟ ᱱᱮᱭᱭᱟᱴᱤᱱᱠᱟᱨᱟ, ᱟᱴᱤᱝᱜᱟᱞ ᱟᱨ ᱱᱮᱫᱩᱢᱚᱸᱜᱚᱲ ᱱᱟᱜᱟᱨᱯᱟᱞᱤᱠᱟ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱯᱮᱭᱟ ᱢᱩᱬ ᱜᱟᱰᱟ, ᱟᱹᱰᱤ ᱜᱟᱱ ᱦᱮᱲᱮᱢ ᱫᱟᱜ ᱡᱷᱤᱞ ᱟᱨ ᱓᱐᱐ ᱠᱷᱚᱱ ᱰᱮᱦᱮᱨ ᱟᱦᱟᱨ ᱢᱮᱱᱟᱜᱼᱟ ᱾ ᱱᱚᱶᱟ ᱥᱟᱢᱟᱝ ᱴᱚᱴᱷᱟ ᱨᱮ ᱵᱤᱨ ᱢᱮᱱᱟᱜᱼᱟ, ᱠᱚᱧᱮ ᱴᱚᱴᱷᱟ ᱫᱚ ᱰᱮᱦᱮᱨ ᱛᱮᱫ ᱨᱚᱵᱚᱲ ᱪᱟᱥ ᱢᱮᱱᱟᱜᱼᱟ ᱟᱨ ᱛᱟᱨᱟ ᱴᱚᱴᱷᱟ ᱨᱮᱫᱚ ᱱᱟᱨᱠᱚᱲ, ᱠᱟᱭᱨᱟ ᱟᱨ ᱴᱮᱭᱯᱤᱳᱠᱚ ᱨᱮᱱᱟᱜ ᱢᱤᱞᱟᱣᱟᱜ ᱨᱚᱦᱚᱲ ᱦᱟᱥᱟ ᱨᱮ ᱪᱟᱥ ᱟᱠᱚ ᱾ ᱵᱮᱱᱟᱣ ᱴᱚᱴᱷᱟ ᱟᱨ ᱦᱳᱲᱳ ᱵᱟᱸᱫᱽ ᱦᱟᱥᱟ ᱨᱮ ᱠᱟᱹᱢᱤ ᱯᱮᱭᱴᱨᱱ ᱠᱚ ᱯᱩᱨᱟᱹᱣᱟ ᱾ ᱾
ᱧᱩᱛᱩᱢ
ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱧᱩᱛᱩᱢ, ᱟᱫᱚ ᱦᱚᱱᱚᱛ ᱟᱨ ᱚᱱᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱚᱦᱚᱨ ᱤᱫᱤ ᱛᱮ ᱥᱟᱡᱟᱣ ᱟᱠᱟᱱᱟ, ᱟᱹᱲᱟᱹ "ᱛᱷᱤᱨᱩᱼᱟᱱᱟᱱᱛᱼᱯᱩᱨᱚᱢ" ᱠᱷᱚᱱ ᱦᱮᱡ ᱟᱠᱟᱱᱟ, ᱚᱱᱟ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱛ ᱫᱚ " ᱵᱷᱚᱜᱽᱣᱟᱱ ᱟᱱᱟᱱᱛᱟ ᱟᱜ ᱛᱟᱦᱮᱸᱱ" ᱾ ᱱᱚᱶᱟ ᱧᱩᱛᱩᱢ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱦᱤᱱᱫᱩ ᱢᱚᱱᱫᱤᱨ ᱨᱮᱱᱟᱜ ᱫᱮᱣᱛᱟ ᱠᱷᱚᱱ ᱤᱫᱤ ᱟᱠᱟᱱᱟ ᱾ ᱟᱱᱟᱱᱛᱟ ᱥᱟᱨᱯ, ᱛᱟᱨᱟ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱯᱚᱰᱢᱟᱱᱟᱵᱷᱚᱱ ᱟᱨ ᱵᱤᱥᱬᱩ ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱤᱝᱜᱽᱞᱤᱥ ᱛᱮ ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱧᱩᱛᱩᱢ ᱑᱙᱙᱑ ᱫᱷᱟᱹᱵᱤᱡ ᱛᱨᱤᱵᱮᱱᱫᱨᱚᱢ ᱛᱟᱦᱮᱸ ᱠᱟᱱᱟ, ᱟᱫᱚ ᱥᱚᱨᱠᱟᱨ ᱫᱚ ᱥᱚᱦᱚᱨ ᱨᱮᱱᱟᱜ ᱢᱟᱲᱟᱝ ᱧᱩᱛᱩᱢ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱫᱚ ᱡᱚᱛᱚ ᱯᱟᱹᱨᱥᱤ ᱨᱮ ᱫᱚᱦᱚ ᱠᱮᱜᱼᱟ ᱾
ᱱᱟᱜᱟᱢ
ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱥᱚᱦᱚᱨ ᱢᱟᱨᱮ ᱴᱨᱟᱰᱤᱥᱚᱱ, ᱯᱷᱚᱞᱠᱞᱚᱨ ᱟᱨ ᱥᱟᱶᱦᱮᱫ ᱨᱮ ᱢᱩᱬᱩᱫ ᱠᱷᱚᱱ ᱥᱮᱞᱮᱫ ᱢᱮᱱᱟᱜᱼᱟ, ᱡᱮᱞᱮᱠᱟ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾
᱑᱖᱘᱔ ᱨᱮ, ᱩᱢᱟᱭᱚᱢᱢᱟ ᱨᱟᱱᱤ ᱟᱜ ᱥᱟᱥᱚᱱ ᱡᱩᱜᱽ ᱚᱠᱛᱚ, ᱤᱝᱜᱽᱨᱟᱹᱡᱽ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱫᱚ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱨᱮ ᱓᱒ ᱠᱤᱞᱚᱢᱤᱴᱚᱨ (᱒᱐ ᱢᱤᱞ) ᱠᱚᱧᱮ ᱨᱮ ᱫᱚᱨᱭᱟ ᱫᱷᱟᱨᱮ ᱨᱮ ᱣᱚᱨᱠᱞᱟ ᱥᱩᱨ, ᱮᱸᱪᱩᱛᱷᱮᱸᱜᱩ ᱨᱮ ᱢᱤᱫ ᱜᱤᱛᱤᱞᱟᱱ ᱡᱟᱜᱟ ᱨᱮᱱᱟᱜ ᱫᱚᱠᱷᱚᱞ ᱠᱮᱜᱼᱟ, ᱡᱟᱦᱟᱸ ᱨᱮ ᱢᱤᱫ ᱠᱟᱹᱨᱠᱷᱟᱱᱟ ᱛᱤᱸᱜᱩᱭ ᱞᱟᱹᱜᱤᱫ ᱵᱷᱤᱱᱮ ᱵᱤᱪᱟᱹᱨ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱠᱮᱴᱮᱡ ᱞᱟᱹᱜᱤᱫ ᱾ ᱢᱟᱲᱟᱝ ᱱᱚᱶᱟ ᱛᱷᱟᱶ ᱯᱚᱨᱛᱩᱜᱟᱞᱤ ᱤᱫᱤ ᱛᱮ ᱛᱟᱭᱚᱢ ᱥᱟᱥᱟᱱ ᱞᱮᱱ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱰᱟᱪ ᱤᱫᱤ ᱛᱮ ᱾ ᱱᱚᱸᱰᱮ ᱤᱝᱜᱽᱨᱮᱡᱽ ᱦᱚᱸ ᱠᱚ ᱛᱟᱦᱮᱸ ᱠᱟᱱᱟ ᱾ ᱤᱝᱜᱽᱨᱟᱹᱡᱽ ᱫᱚ ᱠᱟᱹᱡᱼᱠᱟᱹᱡ ᱛᱮ ᱟᱡᱟᱜ ᱥᱟᱥᱚᱱ ᱫᱚ ᱛᱨᱟᱵᱟᱸᱠᱚᱨ ᱨᱮᱱᱟᱜ ᱮᱢᱟᱱ ᱴᱷᱟᱶ ᱨᱮ ᱵᱟᱲᱦᱟᱣ ᱠᱮᱜᱼᱟ ᱾
ᱚᱛᱱᱚᱜ
ᱦᱚᱱᱚᱛ 8.17°N, 76.41°W ᱟᱨ 8.54°N, 77.17°W ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱟᱹᱰᱤ ᱮᱛᱚᱢ ᱥᱮᱫ, ᱯᱚᱨᱥᱟᱞᱟ, ᱥᱤᱧᱚᱛ ᱨᱮᱱᱟᱜ ᱮᱛᱚᱢ ᱯᱮᱱᱤᱱᱥᱩᱞᱟᱨ ᱴᱤᱯ, ᱠᱮᱯ ᱠᱚᱢᱚᱨᱤᱱ (ᱠᱟᱱᱭᱟ ᱠᱩᱢᱟᱨᱤ) ᱠᱷᱚᱱ ᱕᱔ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱯᱟᱪᱮ ᱨᱮ ᱟᱨᱚᱵᱽ ᱫᱚᱨᱭᱟ ᱫᱷᱟᱨᱮ ᱨᱮ ᱗᱘ ᱠᱤᱞᱚᱢᱤᱴᱚᱨ (᱔᱘ ᱢᱤᱞ) ᱫᱷᱟᱹᱵᱤᱡ ᱟᱴᱮᱫ ᱟᱠᱟᱱᱟ ᱾ ᱠᱚᱞᱞᱟᱢ ᱦᱚᱱᱚᱛ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱛᱤᱨᱩᱱᱮᱞᱵᱮᱞᱤ ᱟᱨ ᱠᱟᱱᱭᱟ ᱠᱩᱢᱟᱨᱤ ᱦᱚᱱᱚᱛ ᱥᱟᱶᱛᱮ ᱥᱟᱢᱟᱝ ᱟᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾
ᱦᱚᱨ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱖ (ᱟᱫᱚ ᱢᱟᱲᱟᱝ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱗ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱠᱟᱞᱤᱭᱟᱠᱤᱠᱵᱤᱞᱟ ᱠᱷᱚᱱ ᱱᱚᱣᱟ ᱨᱮᱱᱟᱜ ᱮᱛᱚᱢ ᱥᱮᱫ ᱨᱮ ᱠᱚᱧᱮ ᱨᱮ ᱯᱚᱨᱤᱯᱟᱞᱞᱤ ᱥᱩᱨ ᱱᱟᱣᱵᱤᱠᱩᱞᱚᱢ ᱫᱷᱟᱹᱨᱤᱡ ᱟᱴᱮᱫ ᱟᱠᱟᱱᱟ, ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱵᱷᱤᱛᱤᱨ ᱘᱐ ᱠᱤᱞᱚᱢᱤᱴᱚᱨ (᱕᱐ ᱢᱤᱞ) ᱥᱟᱸᱜᱤᱧ ᱥᱮᱱᱚᱜᱼᱟ ᱾ ᱢᱩᱬ ᱛᱟᱞᱢᱟ ᱰᱟᱦᱟᱨ ᱕᱕ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱥᱟᱸᱜᱤᱧ ᱥᱮᱱᱚᱜᱼᱟ, ᱱᱚᱣᱟ ᱠᱚᱧᱮ ᱨᱮ ᱠᱮᱥᱚᱵᱽᱫᱟᱥᱯᱩᱨᱚᱢ, ᱵᱮᱢᱵᱟᱭᱚᱢ, ᱵᱮᱸᱡᱽᱨᱟᱢᱩᱰᱩ, ᱠᱤᱞᱤᱢᱱᱩᱨ ᱟᱨ ᱱᱤᱞᱢᱮᱞ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱠᱮᱨᱟᱞᱟ ᱞᱳᱠ ᱵᱮᱱᱟᱣ ᱵᱤᱵᱷᱟᱜᱽ ᱦᱚᱱᱚᱛ ᱨᱮ ᱑,᱕᱕᱒ ᱠᱤᱞᱚᱢᱤᱴᱚᱨ (᱙᱖᱔ ᱢᱤᱞ) ᱥᱚᱲᱚᱠ ᱨᱮᱱᱟᱜ ᱫᱚᱦᱚᱭᱟ ᱾ ᱞᱚᱠᱟᱞ ᱥᱚᱲᱚᱠ ᱨᱮᱱᱟᱜ ᱙,᱕᱐᱐ ᱠᱤᱞᱚᱢᱤᱴᱚᱨ (᱕,᱙᱐᱐ ᱢᱤᱞ) ᱫᱚᱦᱚ ᱞᱟᱹᱜᱤᱫ ᱢᱮᱱᱟᱜᱼᱟ ᱾ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱦᱚᱱᱚᱛ ᱨᱮ ᱑᱑᱖ ᱯᱚᱞ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱨᱮᱞ ᱦᱚᱨ ᱰᱟᱦᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱨᱮᱞᱣᱮ ᱴᱚᱴᱷᱟ ᱤᱫᱤ ᱛᱮ ᱪᱟᱪᱞᱟᱣ ᱠᱟᱱᱟ ᱾ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱵᱨᱳᱰ ᱜᱮᱡᱽ ᱨᱮᱞᱣᱮ ᱞᱟᱭᱤᱱ ᱤᱫᱤ ᱛᱮ ᱫᱤᱥᱚᱢ ᱨᱮᱱᱟᱜ ᱟᱨ ᱛᱟᱨᱟ ᱴᱷᱟᱶ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱠᱷᱚᱱ ᱘᱒ ᱠᱤᱞᱚᱢᱤᱴᱚᱨ (᱕᱑ ᱢᱤᱞ) ᱨᱮᱞᱣᱮ ᱞᱟᱭᱤᱱ ᱥᱮᱱᱚᱜ ᱠᱟᱱᱟ ᱾ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱦᱚᱱᱚᱛ ᱨᱮ ᱱᱤᱛᱚᱜ ᱛᱟᱦᱮᱸ ᱦᱟᱱᱛᱟᱨᱚ ᱞᱟᱹᱜᱤᱫ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱛᱟᱞᱢᱟ ᱨᱮᱞᱣᱮ ᱥᱴᱮᱥᱚᱱ ᱥᱟᱶᱛᱮ ᱒᱐ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱛᱨᱤᱵᱮᱱᱫᱨᱚᱢ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱰᱚᱢᱮᱥᱴᱤᱠ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱜ ᱜᱟᱹᱰᱤ ᱥᱮᱵᱟ ᱪᱟᱪᱞᱟᱣ ᱦᱩᱭᱩᱜᱼᱟ, ᱡᱟᱦᱟᱸ ᱨᱮ ᱠᱩᱵᱮᱛ ᱥᱤᱴᱤ, ᱫᱩᱵᱟᱭ, ᱫᱚᱢᱢᱟᱢ, ᱥᱤᱝᱜᱟᱯᱩᱨ, ᱢᱟᱞᱮ, ᱠᱚᱞᱚᱢᱵᱚ, ᱥᱟᱨᱡᱟᱦ, ᱢᱚᱥᱠᱟᱴ, ᱢᱟᱱᱟᱢᱟ, ᱫᱚᱦᱟ, ᱡᱮᱫᱽᱫᱟ ᱟᱨ ᱟᱵᱩ ᱫᱷᱟᱵᱤ ᱥᱟᱶᱛᱮ ᱟᱹᱰᱤ ᱜᱟᱱ ᱡᱮᱡᱟᱹᱛᱤᱭᱟᱹᱨᱤ ᱥᱚᱦᱚᱨ ᱞᱟᱹᱜᱤᱫ ᱥᱚᱡᱷᱮ ᱩᱰᱟᱹᱜᱼᱟ ᱾ ᱰᱚᱢᱮᱥᱴᱤᱠ ᱩᱰᱟᱹᱜᱼᱟ ᱱᱚᱣᱟ ᱪᱮᱱᱱᱟᱭ, ᱫᱤᱞᱞᱤ, ᱢᱩᱢᱵᱟᱭ, ᱦᱟᱭᱫᱨᱟᱵᱟᱫᱽ, ᱵᱟᱸᱜᱽᱞᱳᱨ ᱟᱨ ᱠᱚᱞᱠᱟᱛᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱓᱐᱑,᱔᱒᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ ᱑᱐᱓ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑,᱕᱐᱙ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱓,᱙᱑᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒,᱒᱕% ᱛᱟᱦᱮᱸ ᱠᱟᱱᱟ ᱾ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱘᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱙᱓.᱐᱒% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱢᱚᱞᱟᱭᱟᱞᱚᱢ ᱫᱚ ᱜᱳ ᱯᱟᱹᱨᱥᱤ ᱠᱟᱱᱟ ᱾ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱥᱚᱦᱚᱨ ᱫᱚ ᱰᱮᱦᱮᱨ ᱢᱟᱦᱟᱱᱟᱜᱟᱨᱤ ᱠᱟᱱᱟ, ᱡᱟᱦᱟᱸ ᱨᱮ ᱢᱚᱞᱟᱭᱟᱞᱚᱢ, ᱤᱝᱜᱽᱞᱤᱥ, ᱛᱟᱢᱤᱞ, ᱦᱤᱱᱫᱤ, ᱛᱩᱞᱩ ᱟᱨ ᱢᱟᱨᱟᱴᱷᱤ ᱨᱮᱱᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱥᱟᱭᱠᱚᱲᱟ ᱥᱟᱶᱛᱮ ᱯᱟᱹᱨᱥᱤ ᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
1city.in
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮ ᱑᱙᱕᱗ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱠᱮᱨᱚᱞ ᱨᱮᱱᱟᱜ ᱦᱚᱱᱚᱛ ᱠᱚ
ᱨᱩᱦᱟᱱᱤ ᱵᱩᱦᱤᱱ ᱠᱚ
ᱨᱩᱦᱟᱱᱤ ᱵᱩᱦᱤᱱ ᱠᱤᱱ - ᱰᱨ. ᱡᱟᱜᱽᱨᱩᱛᱤ ᱞᱩᱛᱷᱨᱟ ᱯᱨᱚᱥᱚᱱᱱᱟ ᱟᱨ ᱰᱨ. ᱱᱤᱛᱟ ᱯᱟᱱᱰᱮ ᱱᱮᱜᱤ ᱱᱟᱶᱟ ᱫᱤᱞᱞᱤ, ᱥᱤᱧᱚᱛ ᱨᱤᱱ ᱢᱤᱫ ᱥᱩᱯᱷᱤ ᱥᱮᱨᱮᱧ ᱫᱚᱞ ᱠᱟᱱᱟ ᱠᱤᱱ ᱾ ᱩᱱᱠᱤᱱ ᱫᱚ ᱥᱩᱯᱷᱤ ᱠᱟᱞᱟᱢ ᱦᱚᱸᱠᱤᱱ ᱚᱞᱟ ᱟᱨ ᱠᱤᱱ ᱠᱚᱢᱯᱚᱡᱽ-ᱟ ᱾
ᱩᱱᱠᱤᱱ ᱫᱚ ᱒᱐᱐᱙ ᱨᱮ ᱥᱤᱧᱚᱛ ᱟᱨ ᱵᱟᱦᱨᱮ ᱨᱮ ᱢᱤᱫ ᱛᱮ ᱟᱠᱤᱱᱟᱜ ᱠᱟᱹᱢᱤᱦᱚᱨᱟ ᱠᱤᱱ ᱮᱛᱚᱦᱚᱵ ᱠᱮᱫ-ᱟ ᱾ ᱟᱨ ᱩᱱᱠᱤᱱᱟᱜ ᱯᱩᱭᱞᱩ ᱡᱮᱡᱟᱹᱛᱤᱭᱟᱹᱨᱤ ᱩᱫᱩᱜ ᱥᱚᱫᱚᱨ ᱫᱚ ᱒᱐᱑᱗ ᱨᱮ ᱰᱷᱟᱠᱟ ᱡᱮᱡᱟᱹᱛᱤᱭᱟᱹᱨᱤ ᱞᱟᱠᱪᱟᱨ ᱯᱟᱨᱟᱵᱽ ᱨᱮ ᱛᱟᱦᱮᱸ ᱠᱟᱱ ᱛᱟᱠᱚᱣᱟ ᱾ ᱩᱱᱠᱤᱱ ᱫᱚ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱥᱩᱯᱷᱤᱭᱟᱱᱟ ᱠᱟᱞᱟᱢ, ᱠᱚᱣᱣᱟᱞᱤ, ᱠᱟᱯᱷᱤ, ᱯᱚᱧᱡᱟᱵᱤ ᱞᱟᱠᱪᱟᱨ ᱥᱮᱨᱮᱧ ᱟᱨ ᱜᱚᱡᱚᱞ ᱠᱤᱱ ᱥᱮᱨᱮᱧᱟ ᱾ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱥᱟᱥᱛᱨᱤᱭᱟ ᱟᱨ ᱟᱫᱷᱟ ᱥᱟᱥᱛᱨᱤᱭᱟᱹ ᱥᱮᱨᱮᱧ ᱨᱮᱱᱟᱜ ᱢᱮᱥᱟᱥᱮᱱᱟ ᱦᱚᱨ ᱛᱮᱠᱤᱱ ᱥᱮᱨᱮᱧᱟ ᱾ ᱩᱱᱠᱤᱱ ᱫᱚ ᱩᱨᱫᱷᱩ, ᱦᱤᱱᱫᱤ, ᱯᱚᱧᱡᱟᱵᱤ, ᱟᱨ ᱯᱷᱟᱨᱥᱤ ᱞᱮᱠᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱯᱟᱹᱨᱥᱤ ᱛᱮᱠᱤᱱ ᱥᱮᱨᱮᱧᱟ ᱾ ᱩᱱᱠᱤᱱᱟᱜ ᱭᱩᱴᱤᱣᱩᱵᱽ ᱨᱮᱱᱟᱜ ᱦᱤᱴ ᱥᱮᱨᱮᱧ "ᱢᱮᱱᱱᱩ ᱤᱥᱠ ᱥᱚᱢᱚᱡᱷ ᱱᱟ ᱟᱣᱮ" ᱠᱟᱱ ᱛᱟᱹᱠᱤᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱰᱨ. ᱡᱟᱜᱽᱨᱩᱛᱤ ᱟᱨ ᱰᱨ. ᱱᱤᱛᱟ ᱟᱜ ᱡᱟᱱᱟᱢ ᱟᱨ ᱦᱟᱨᱟ ᱵᱩᱨᱩ ᱫᱚ ᱫᱤᱞᱞᱤ, ᱥᱤᱧᱚᱛ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱰᱨ. ᱡᱟᱜᱽᱨᱩᱛᱤ ᱫᱚ ᱢᱩᱲ ᱞᱮᱠᱟᱛᱮ ᱯᱚᱧᱡᱟᱵᱽ ᱠᱷᱚᱱ ᱠᱟᱱᱟᱭ ᱟᱨ ᱰᱨ. ᱱᱤᱛᱟ ᱫᱚ ᱩᱛᱚᱨᱟᱠᱷᱚᱸᱰ ᱠᱷᱚᱱ ᱠᱟᱱᱟᱭ ᱾
ᱰᱨ. ᱡᱟᱜᱽᱨᱩᱛᱤ ᱫᱚ ᱠᱤᱨᱟᱱᱟ ᱜᱷᱟᱨᱚᱸᱡᱤᱭᱟᱹ ᱠᱷᱚᱱ ᱢᱟᱹᱱᱤᱡ ᱠᱮᱛᱠᱤ ᱵᱟᱱᱟᱨᱡᱤ ᱟᱜ ᱧᱮᱞ ᱛᱩᱱᱠᱷᱤ ᱨᱮ ᱟᱡᱟᱜ ᱢᱩᱲᱩᱛ ᱨᱟᱜᱽᱫᱟᱨᱤ ᱥᱮᱱᱮᱪᱮᱫ ᱫᱚᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱟᱱᱟᱨᱚᱥ ᱜᱷᱟᱨᱚᱸᱡᱤᱭᱟᱹ ᱨᱤᱱ ᱢᱟᱹᱱ ᱨᱤᱛᱮᱥ ᱢᱤᱥᱨᱟ ᱟᱨ ᱟᱡ ᱵᱟᱵᱟ ᱯᱚᱫᱽᱢᱚ ᱵᱷᱩᱥᱚᱬ ᱯᱚᱸᱰᱮᱛ ᱨᱟᱡᱚᱱ ᱟᱨ. ᱢᱤᱥᱨᱟ ᱴᱷᱮᱱ ᱠᱷᱚᱱ ᱥᱤᱧᱚᱛᱤᱭᱟᱹ ᱞᱟᱠᱪᱟᱨ ᱥᱮᱨᱮᱧ ᱮ ᱥᱮᱬᱟ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱨᱟᱢᱯᱩᱨ ᱥᱚᱦᱚᱥᱣᱟᱱ ᱜᱷᱟᱨᱚᱸᱡᱽ ᱨᱤᱱᱤᱡ ᱯᱚᱫᱽᱢᱚ ᱵᱷᱩᱥᱚᱬ ᱩᱥᱛᱟᱫᱽ ᱢᱩᱥᱛᱟᱠ ᱦᱩᱥᱮᱱ ᱤᱡ ᱢᱤᱫ ᱧᱩᱢ ᱩᱨᱩᱢ ᱟᱪᱮᱛᱤᱭᱟᱹ ᱦᱚᱸ ᱠᱟᱱᱟᱭ ᱾ ᱡᱟᱦᱟᱸᱭ ᱴᱷᱮᱱ ᱠᱷᱚᱱ ᱩᱱᱤ ᱫᱚ ᱥᱩᱯᱷᱤ ᱟᱨ ᱜᱚᱡᱚᱞ ᱥᱮᱨᱮᱧ ᱨᱮᱱᱟᱜ ᱛᱚᱦᱚᱨ ᱮ ᱪᱮᱫ ᱞᱮᱫ-ᱟ ᱾
ᱰᱨ. ᱱᱤᱛᱟ ᱫᱚ ᱟᱡ ᱜᱚᱲᱚᱢ ᱵᱟᱵᱟ ᱢᱟᱱᱚᱛᱟᱱ ᱥᱤᱵᱽ ᱪᱚᱨᱚᱬ ᱯᱟᱱᱰᱮ ᱧᱮᱞᱛᱮ ᱩᱫᱽᱜᱟᱹᱣ ᱧᱟᱢ ᱠᱟᱛᱮ ᱠᱟᱹᱴᱤᱡ ᱩᱢᱮᱨ ᱠᱷᱚᱱ ᱜᱮ ᱥᱤᱧᱚᱛᱤᱭᱟᱹ ᱥᱟᱥᱛᱨᱤᱭᱟᱹ ᱥᱮᱨᱮᱧ ᱥᱮᱪᱮᱫᱚᱜ ᱫᱚᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱟᱥᱛᱨᱤᱭᱚ ᱥᱮᱨᱮᱧ ᱨᱮᱱᱤᱡ ᱞᱮᱯᱷᱴᱤᱱᱮᱴ ᱢᱟᱱᱚᱛᱟᱱ ᱵᱤᱯᱤᱱ ᱢᱩᱫᱽᱜᱚᱞᱤᱭᱟ ᱟᱨ ᱜᱚᱱᱫᱷᱚᱨᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱱᱟᱶᱟ ᱫᱤᱞᱞᱤ ᱨᱮᱱᱤᱡ ᱢᱟᱱᱚᱛᱟᱱᱤ ᱤᱱᱫᱩ ᱢᱩᱫᱽᱜᱟᱞ ᱟᱨ ᱠᱤᱨᱟᱱᱟ ᱜᱷᱟᱨᱚᱸᱡᱽ ᱨᱮᱱᱤᱡ ᱢᱟᱱᱚᱛᱟᱱᱤ ᱠᱮᱛᱠᱤ ᱵᱟᱱᱚᱨᱡᱤ ᱴᱷᱮᱱ ᱠᱷᱚᱱ ᱮ ᱪᱮᱫ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱡᱤᱡ ᱜᱩᱨᱩ ᱞᱮᱯᱷᱴᱤᱱᱮᱴ ᱩᱥᱛᱟᱫᱽ ᱤᱠᱵᱟᱞ ᱚᱦᱢᱚᱫᱽ ᱠᱷᱟᱱ, ᱫᱤᱞᱞᱤ ᱠᱷᱚᱱ ᱠᱷᱟᱞᱤᱯᱟ ᱨᱤᱱᱤᱡ ᱱᱟᱯᱟᱭ ᱦᱚᱨ ᱩᱫᱩᱜ ᱨᱮ ᱢᱟᱱᱚᱛᱟᱱᱤ ᱪᱚᱨᱚᱬᱡᱤᱛ ᱥᱳᱱᱤ ᱟᱨ ᱥᱩᱯᱷᱤᱭᱟᱱᱟ ᱥᱮᱨᱮᱧᱤᱭᱟ ᱴᱷᱮᱱ ᱠᱷᱚᱱ ᱜᱚᱡᱚᱞ ᱟᱨ ᱟᱫᱷᱟ-ᱥᱟᱥᱛᱨᱚᱭᱟᱹᱭ ᱥᱮᱬᱟ ᱞᱮᱫ-ᱟ ᱾
ᱰᱨᱹ ᱱᱤᱛᱟ ᱫᱚ ᱞᱮᱠᱟᱱ ᱞᱮᱠᱟᱱ ᱴᱤᱣᱤ ᱥᱤᱨᱤᱭᱟᱞ ᱥᱳ ᱡᱮᱞᱮᱠᱟ ᱵᱷᱚᱭᱮᱥ ᱳᱯᱷ ᱤᱱᱰᱤᱭᱟ, ᱥᱟ ᱨᱮ ᱜᱟ ᱢᱟ ᱯᱟ ᱪᱟᱞᱮᱸᱡᱽ ᱒᱐᱐᱕ ᱟᱨ ᱤᱱᱰᱤᱭᱟᱱ ᱟᱭᱰᱚᱞ ᱨᱮ ᱦᱚᱸᱭ ᱧᱮᱞ ᱞᱮᱱ ᱛᱟᱦᱮᱸᱫ ᱾
ᱱᱤᱭᱟᱹ ᱛᱟᱞᱟᱨᱮ ᱵᱟᱱᱟ ᱦᱚᱲ ᱜᱮ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱨᱮᱧ ᱨᱮ ᱯᱤᱮᱪᱰᱤ ᱠᱤᱱ ᱥᱟᱹᱛ ᱠᱮᱫ-ᱟ ᱟᱨ ᱟᱹᱠᱤᱱ ᱟᱹᱠᱤᱱᱟᱜ ᱜᱟᱶᱛᱟ ᱨᱮ ᱞᱟᱯᱷᱟᱝ ᱴᱷᱟᱶ ᱨᱮ ᱠᱤᱱ ᱛᱟᱦᱮᱸ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱷᱮᱢᱤᱱᱤᱡᱤᱢ ᱮᱱᱰᱽ ᱯᱷᱳᱞᱠᱞᱳᱨ ᱒᱐᱒᱒
ᱪᱟᱹᱛ ᱵᱚᱝᱜᱟ
ᱪᱟᱹᱛ ᱵᱚᱸᱜᱟ ᱫᱚ ᱥᱮᱨᱢᱟ ᱨᱮᱱᱟᱜ ᱛᱮᱥᱟᱨ ᱵᱚᱸᱜᱟ ᱥᱮ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱵᱚᱸᱜᱟ ᱫᱚ ᱯᱷᱟᱹᱜᱩᱱ ᱵᱚᱸᱜᱟ ᱛᱟᱭᱚᱢ ᱵᱚᱞᱚᱱᱟ ᱾
ᱵᱚᱸᱜᱟ ᱵᱩᱨᱩ ᱠᱚ
ᱛᱷᱚᱠ:ᱪᱟᱸᱫᱚ ᱨᱮᱱᱟᱜ ᱧᱩᱛᱩᱢ ᱠᱚ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱷᱩᱨᱠᱟᱹ ᱤᱯᱤᱞ
ᱵᱷᱩᱨᱠᱟᱹ ᱤᱯᱤᱞ
ᱵᱷᱩᱨᱠᱟ ᱤᱯᱤᱞ, (ᱵᱷᱩᱨᱠᱟ.ᱜ ᱤᱯᱤᱞ), (ᱵᱦᱩᱨᱠᱟᱹᱜ ᱤᱯᱤᱞ), ᱡᱟᱦᱟᱸ ᱵᱟᱭᱟᱨ ᱧᱩᱛᱩᱢ "ᱟᱞᱯᱷᱟ ᱩᱨᱥᱟᱭ ᱢᱟᱭᱤᱱᱚᱨᱤᱥ" (α Ursae Minoris ᱥᱮ α UMi) ᱠᱟᱱᱟ, ᱤᱯᱤᱞ ᱢᱚᱛᱥᱭᱚ ᱤᱯᱤᱞ ᱢᱟᱸᱰᱟᱞ ᱨᱤᱱᱤᱡ ᱥᱟᱱᱟᱢ ᱠᱷᱚᱱ ᱢᱟᱨᱥᱟᱞ ᱟᱱ ᱤᱯᱤᱞ ᱠᱟᱱᱟᱭ᱾ ᱱᱩᱭ ᱤᱯᱤᱞ ᱫᱚ ᱚᱛ ᱠᱷᱚᱱ ᱧᱮᱞᱚᱜ ᱟᱱᱤᱡ ᱨᱮ ᱔᱕ ᱨᱮᱱᱤᱡ ᱨᱮ ᱥᱟᱱᱟᱢ ᱠᱷᱚᱱ ᱢᱟᱨᱥᱟᱞ ᱟᱱ ᱤᱯᱤᱞ ᱠᱟᱱᱟᱭ᱾ ᱱᱩᱭ ᱫᱚ ᱤᱯᱤᱞ ᱫᱚ ᱚᱛ ᱠᱷᱚᱱ ᱞᱟᱜᱵᱷᱟᱜ ᱕᱓᱕ ᱢᱟᱨᱥᱟᱞ ᱥᱟᱞᱮ ᱠᱷᱚᱱ ᱥᱟᱸᱜᱤᱱ ᱨᱮ ᱢᱮᱱᱟᱭᱟ᱾ ᱟᱭᱥᱮ ᱛᱚ ᱱᱩᱭ ᱫᱚ ᱚᱛ ᱠᱷᱚᱱ ᱢᱤᱫ ᱤᱯᱤᱞ ᱮ ᱟᱹᱭᱠᱟᱹᱜ ᱠᱟᱱᱟ, ᱢᱮᱱᱠᱷᱟᱱ ᱥᱟᱸᱨᱤ ᱛᱮᱢᱟ ᱱᱚᱶᱟ ᱢᱤᱫ ᱢᱟᱨᱟᱝ ᱤᱯᱤᱞ ᱢᱟᱸᱰᱟᱞ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱨᱟ ᱤᱯᱤᱞ (ᱵᱷᱩᱨᱠᱟᱹ "ᱮ") F7 ᱦᱟᱹᱴᱤᱧ ᱨᱤᱱᱤᱡ ᱡᱩᱞᱩᱜ ᱫᱟᱹᱱᱢᱤ ᱤᱯᱤᱞ ᱠᱟᱱᱟᱭ ᱥᱮ ᱢᱟᱦᱟ ᱫᱟᱹᱱᱢᱤ ᱤᱯᱤᱞ ᱠᱟᱱᱟᱭᱮ᱾ ᱱᱤᱛᱟᱝ ᱡᱩᱜ ᱨᱮ ᱵᱷᱩᱨᱠᱟᱹ ᱤᱯᱤᱞ ᱠᱷᱟᱜᱚᱞᱤᱭ ᱜᱩᱱᱦᱟᱬ ᱪᱮᱛᱟᱱᱨᱮ ᱮᱛᱚᱢ ᱵᱷᱩᱨᱠᱟᱹ ᱟᱲᱮ ᱛᱟᱦᱮᱱᱟᱭ, ᱢᱮᱱᱠᱷᱟᱱ ᱫᱩᱱᱤᱭᱟᱹ ᱨᱮ ᱵᱟᱬᱛᱤ ᱮᱴᱟᱜ ᱡᱟᱭᱜᱟ ᱠᱷᱚᱱ ᱵᱷᱩᱨᱠᱟᱹ ᱤᱯᱤᱞ ᱫᱷᱟᱹᱨᱛᱤ ᱚᱛ ᱠᱷᱚᱱ ᱮᱛᱚᱢ ᱪᱮᱛᱟᱱ ᱟᱲᱮ ᱯᱟᱦᱴᱟ ᱨᱮ ᱛᱟᱦᱮᱱ ᱮ ᱧᱮᱞᱚᱜᱼᱟ᱾ ᱟᱱᱟ ᱠᱷᱟᱹᱛᱤᱨ ᱛᱮ ᱡᱟᱦᱟᱸᱭ ᱦᱚᱲ ᱤᱯᱤᱞ ᱠᱟᱛᱮᱜ ᱪᱟᱞᱟᱜ ᱦᱚᱨ ᱥᱟᱹᱢᱩᱫ ᱥᱮ ᱨᱮᱜᱤᱥᱛᱟᱱ ᱞᱮᱠᱟᱱ ᱡᱟᱭᱟᱜᱟᱨᱮ ᱥᱮ ᱚᱸᱰᱮ ᱠᱷᱚᱱ ᱚᱰᱚᱜ ᱟᱱᱤᱡ ᱫᱟᱲᱟᱱ ᱦᱚᱲ ᱡᱟᱦᱟᱸ ᱫᱚ ᱵᱷᱩᱨᱠᱟᱹ ᱤᱯᱤᱞ ᱧᱮᱞ ᱠᱟᱛᱮᱜ ᱠᱚ ᱪᱟᱞᱟᱜᱼᱟ ᱥᱮ ᱟᱨ ᱫᱤᱥᱟᱹ ᱦᱚᱨ ᱛᱟᱦᱮᱱ ᱛᱟᱠᱚᱣᱟ ᱠᱟᱱ ᱛᱟᱦᱮᱱᱟ᱾ ᱚᱛ ᱟᱹᱪᱩᱨᱚᱜ (ᱨᱚᱴᱮᱥᱟᱱ) ᱞᱮᱱᱠᱷᱟᱱ ᱧᱤᱫᱟᱹ ᱥᱮᱫ ᱥᱮᱨᱢᱟ ᱨᱤᱱᱤᱡ ᱞᱟᱜᱵᱷᱟᱜ ᱥᱟᱱᱟᱢ ᱤᱯᱤᱞ ᱵᱟᱹᱭ-ᱵᱟᱹᱭ ᱛᱮ ᱟᱹᱪᱩᱨᱚᱜ ᱞᱮᱠᱟᱠᱚ ᱠᱚ ᱟᱹᱭᱠᱟᱹᱣᱜ ᱟ᱾ ᱢᱮᱱᱠᱷᱟᱱ ᱵᱷᱩᱨᱠᱟᱹ ᱤᱯᱤᱞ ᱤᱯᱤᱞ ᱮᱛᱚᱢ ᱥᱮᱫ ᱜᱮ ᱮ ᱧᱮᱞᱚᱜᱼᱟ ᱾ ᱡᱩᱫᱤ ᱡᱟᱦᱟᱸᱭ ᱠᱮᱢᱨᱟ ᱨᱮᱱᱟᱜ ᱞᱮᱸᱥ    ᱡᱮᱞᱮᱝ ᱟᱨᱥᱮ ᱦᱟᱹᱵᱤᱡ ᱡᱷᱤᱡ ᱤᱠᱟ ᱫᱚᱦᱚ ᱠᱟᱛᱮᱜ ᱧᱤᱫᱟᱹ ᱥᱮᱫ ᱥᱮᱨᱢᱟ ᱨᱮᱱᱟᱜ ᱯᱷᱚᱴᱚ ᱦᱟᱛᱟᱣ ᱞᱮᱠᱷᱟᱱ  ᱫᱚ, ᱯᱷᱚᱴᱚ ᱨᱮᱮ ᱩᱱᱠᱟ ᱧᱮᱞᱚᱜᱼᱟ ᱡᱮ ᱥᱟᱱᱟᱢ ᱤᱯᱤᱞ ᱵᱷᱩᱨᱠᱟᱹ ᱤᱯᱤᱞ ᱟᱲᱮ ᱯᱟᱥᱮᱡ ᱠᱚ ᱟᱹᱪᱩᱨᱚᱜᱼᱟ᱾
ᱮᱴᱟᱜ ᱯᱟᱹᱨᱥᱤ ᱛᱮ
ᱵᱷᱩᱨᱠᱟᱹ ᱤᱯᱤᱞ ᱤᱝᱜᱽᱨᱟᱡᱤ ᱛᱮᱫᱚ "ᱯᱚᱞᱟᱨᱤᱥ" (Polaris), "ᱯᱚᱞᱥᱴᱟᱨ" (ᱯᱚᱞᱥᱴᱟᱨ), "ᱱᱚᱨᱛᱷ ᱥᱴᱟᱨ" (North Star) ᱥᱮ ᱞᱚᱰᱥᱴᱟᱨ (lodestar) ᱠᱚ ᱢᱮᱛᱟᱠᱚᱣᱟ᱾ ᱟᱨᱵᱤ ᱯᱟᱹᱨᱥᱤ ᱱᱩᱭ ᱫᱚ "ᱱᱟᱡᱩᱢ ᱟᱞ-ᱥᱷᱩᱢᱟᱱ" (نجم الشمال‎) ᱠᱚ ᱢᱮᱛᱟᱠᱚᱣᱟ᱾ ᱡᱟᱦᱟᱸ ᱫᱚ ᱱᱟᱶᱟ ᱨᱮᱱᱟᱜ ᱢᱟᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱮᱛᱚᱢ ᱨᱤᱱᱤᱡ ᱤᱯᱤᱞ᱾ ᱯᱷᱟᱹᱨᱥᱤ ᱛᱮ ᱫᱚ "ᱠᱩᱛᱵᱤ ᱥᱤᱛᱟᱨᱟ" (قطبی ستارہ‎) ᱠᱚ ᱢᱮᱱᱟᱜᱼᱟ᱾
ᱣᱤᱣᱨᱟᱱ
ᱵᱷᱩᱨᱠᱟᱹ ᱢᱟᱸᱰᱟᱞ ᱨᱮ ᱤᱯᱤᱞ ᱱᱚᱸᱠᱟ ᱢᱮᱱᱟᱜ ᱠᱚᱣᱟ-᱑
ᱫᱷᱟᱹᱨᱛᱤ ᱭᱟᱜ ᱟᱪᱷ ᱟᱭᱱᱟᱸᱥᱷ
ᱫᱷᱟᱹᱨᱛᱤ ᱭᱟᱜ ᱟᱪᱷ ᱢᱤᱫ ᱵᱟᱹᱭ ᱧᱚᱜ ᱢᱮᱱᱠᱷᱟᱱ ᱱᱤᱡᱮᱨᱟᱜ ᱫᱚᱲ ᱛᱮ ᱰᱟᱜᱢᱟᱜᱟᱜ ᱟᱭ᱾ ᱚᱱᱟ ᱠᱷᱟᱹᱛᱤᱨ ᱛᱮ ᱡᱟᱦᱟᱸᱭ ᱴᱟᱜ ᱤᱯᱤᱞ ᱜᱮ ᱛᱷᱤᱨᱚᱜ ᱞᱟᱹᱜᱤᱫ ᱛᱮ ᱵᱷᱩᱨᱠᱟᱹ ᱟᱲᱮ ᱨᱮ ᱛᱷᱤᱨ ᱞᱮᱠᱟ ᱵᱟᱝ ᱠᱚ ᱛᱟᱦᱮᱱᱟ ᱢᱮᱱᱠᱷᱟᱱ ᱱᱩᱠᱩ ᱜᱮᱥᱟᱭ ᱥᱮᱨᱢᱟ ᱵᱷᱤᱛᱨᱤ ᱛᱮ ᱠᱚ ᱵᱚᱫᱚᱞᱚᱜᱼᱟ ᱾ ᱫᱷᱟᱹᱨᱛᱤ ᱨᱮᱱᱟᱜ ᱱᱚᱶᱟ ᱟᱪᱷ ᱨᱮ ᱨᱩᱡᱷᱟᱱ ᱨᱮ ᱵᱚᱫᱚᱞ ᱩᱱᱠᱟ ᱢᱮᱱᱟᱜᱼᱟ ᱡᱮ ᱥᱟᱱᱟᱢ ᱒᱖,᱐᱐᱐ ᱥᱟᱞᱮ ᱛᱮ ᱱᱩᱠᱩᱣᱟᱜ ᱥᱟᱱᱟᱢ ᱪᱟᱠᱟᱨ ᱪᱟᱵᱟᱜ ᱛᱟᱠᱚᱣᱟ᱾ ᱫᱷᱟᱹᱨᱛᱤ ᱭᱟᱜ ᱟᱪᱷ ᱵᱟᱹᱭ ᱧᱚᱜ ᱪᱟᱞᱟᱜ ᱢᱮᱱᱠᱷᱟᱱ ᱱᱤᱨᱫᱷᱟᱨᱤᱛ ᱜᱟᱛᱤ ᱛᱮ᱾ ᱱᱚᱶᱟ ᱨᱮᱱᱟᱜ ᱢᱮᱱᱮᱛ ᱫᱚ ᱱᱚᱶᱟ ᱠᱟᱱᱟ ᱡᱮ ᱡᱟᱦᱟᱸ ᱵᱷᱩᱨᱠᱟᱹ ᱤᱯᱤᱞ ᱫᱷᱟᱹᱨᱛᱤ ᱠᱷᱚᱱ ᱵᱷᱩᱨᱠᱟᱹᱣ ᱟᱲᱮ ᱠᱷᱚᱱ ᱚᱪᱚᱜ ᱞᱮᱠᱟᱭ ᱧᱮᱞᱚᱜᱼᱟ, ᱢᱮᱱᱠᱷᱟᱱ ᱛᱤᱦᱤᱱ ᱠᱷᱚᱱ ᱒᱖,᱐᱐᱐ ᱥᱮᱨᱢᱟ ᱛᱟᱭᱚᱢ ᱵᱷᱩᱨᱠᱟᱹ ᱤᱯᱤᱞ ᱟᱨ ᱦᱚᱸ ᱫᱚᱦᱲᱟ ᱛᱮ ᱵᱷᱩᱡᱷᱟᱹᱣ ᱠᱷᱚᱱ ᱞᱟᱜᱵᱷᱟᱜ ᱦᱩᱭᱩᱜᱼᱟ᱾ ᱱᱤᱭᱟ ᱚᱠᱛᱚ ᱱᱚᱶᱟ ᱟᱪᱷ ᱟᱭᱱᱟᱸᱥᱷ ᱵᱷᱩᱨᱠᱟᱹ ᱤᱯᱤᱞ ᱫᱚ ᱮᱛᱚᱢ ᱟᱲᱮ ᱥᱮᱫ ᱟᱨᱚ ᱥᱟᱢᱟᱝ ᱥᱮᱫ ᱦᱤᱡᱩᱜ ᱟᱭ᱾ ᱥᱟᱞᱮ ᱑᱒᱐᱐ ᱨᱮ ᱱᱩᱭ ᱟᱡᱟᱜ ᱥᱟᱱᱟᱢ ᱠᱷᱚᱱ ᱥᱟᱢᱟᱝ ᱡᱟᱭᱜᱟ ᱨᱮ ᱛᱟᱦᱮᱱᱟᱭ ᱟᱨ ᱟᱸᱰᱮ ᱠᱷᱚᱱ ᱥᱟᱦᱟ ᱤᱫᱤᱜ ᱟᱭ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱫᱟᱹᱱᱢᱤ ᱤᱯᱤᱞ
• ᱯᱟᱨᱠᱚᱢ ᱤᱯᱤᱞ
•ᱪᱩᱢᱠᱟᱜ ᱤᱯᱤᱞ
•ᱟᱨᱟᱬ ᱤᱯᱤᱞ
ᱟᱫᱽᱢᱤ ᱚᱣᱨ ᱤᱝᱥᱟᱱ
ᱟᱫᱢᱤ ᱟᱩᱨ ᱤᱸᱥᱟᱱ ᱢᱤᱫ ᱥᱤᱧᱚᱛ ᱯᱷᱤᱞᱢ ᱠᱟᱱᱟ᱾ ᱥᱮᱨᱢᱟ ᱑᱙᱖᱙ ᱨᱮ ᱥᱚᱫᱚᱨ ᱥᱮ ᱭᱟᱥ ᱪᱚᱯᱲᱟ ᱦᱚᱛᱮᱛᱮ ᱥᱚᱫᱚᱨ ᱟᱠᱟᱱ ᱢᱤᱫ ᱦᱤᱸᱫᱤ ᱯᱷᱤᱞᱢ ᱠᱟᱱᱟ ᱡᱟᱦᱟᱸᱭ ᱫᱚ ᱫᱷᱚᱨᱮᱢᱮᱱᱫᱽᱨᱚ, ᱥᱟᱭᱨᱟ ᱵᱟᱱᱚ, ᱯᱷᱤᱨᱚᱡᱽ ᱠᱷᱟᱱ,ᱢᱩᱢᱛᱟᱡᱽ ᱟᱨ ᱢᱚᱫᱚᱱ ᱯᱩᱨᱤ ᱮᱢᱟᱱ ᱠᱚ ᱟᱥᱚᱞ ᱯᱟᱯᱟᱴᱤᱭᱟ ᱠᱚ ᱢᱮᱱᱟᱜ ᱠᱟᱣᱟ᱾ ᱱᱚᱶᱟ ᱤᱠᱞᱚᱣᱛᱤ ᱯᱷᱤᱞᱢ ᱠᱟᱱᱟ ᱡᱟᱦᱟᱸᱭ ᱫᱷᱚᱨᱢᱮᱱᱫᱽᱨᱚ ᱥᱮ ᱭᱚᱥ ᱪᱚᱳᱲᱟ ᱥᱟᱶ ᱠᱟᱹᱢᱤ ᱟᱠᱟᱫᱟᱭ᱾
ᱛᱮᱛᱮᱫ
ᱢᱤᱫ ᱠᱤᱥᱟᱬ ᱟᱨ ᱥᱟᱫᱷᱤᱱ ᱥᱚᱢᱯᱚᱛᱤ ᱦᱚᱲ, ᱡᱚᱭ ᱠᱤᱥᱟᱱ ᱢᱤᱫ ᱛᱟᱞᱟ ᱦᱚᱲ ᱟᱱ ᱚᱲᱟᱜ ᱫᱩᱣᱟᱹᱨ ᱟᱱ ᱢᱩᱱᱤᱥ ᱢᱮᱦᱨᱟ (ᱫᱷᱚᱨᱢᱮᱱᱫᱽᱨᱚ) ᱧᱩᱛᱩᱢ ᱟᱱᱤᱡ ᱢᱤᱫ ᱡᱩᱣᱟᱹᱱ ᱥᱟᱶ ᱮ ᱜᱟᱛᱮᱜ ᱠᱟᱱᱟ, ᱩᱱᱤ ᱫᱚ ᱜᱷᱟᱨᱚᱸᱡᱽ ᱚᱨᱛᱷᱤᱠ ᱠᱷᱟᱹᱛᱤᱨ ᱛᱮ ᱵᱤᱫᱮᱥ ᱥᱮᱱᱚᱜ ᱟᱨ ᱤᱧᱡᱤᱱᱤᱭᱟᱨ ᱨᱩᱯ ᱨᱮ ᱞᱟᱠᱛᱤᱭᱟᱱ ᱠᱩᱲᱟᱭ ᱧᱟᱢ ᱞᱟᱹᱜᱤᱫ ᱟᱥᱣᱟᱥᱚᱱ ᱮᱢᱟᱭ ᱠᱟᱱᱟᱭ, ᱟᱨ ᱩᱱᱤ ᱢᱤᱫ ᱜᱟᱛᱮ ᱠᱟᱹᱢᱤ ᱵᱟᱱᱟᱣ ᱯᱚᱨᱤᱡᱚᱡᱽᱱᱟ ᱞᱟᱹᱜᱤᱫ ᱮ ᱫᱚᱦᱚ ᱮ ᱠᱟᱱᱟ᱾ ᱢᱤᱱᱟ ᱠᱷᱚᱱᱱᱟ (ᱥᱟᱭᱨᱟ ᱵᱟᱱᱚ) ᱢᱤᱫ ᱥᱚᱨᱠᱟᱨᱤ ᱚᱫᱷᱤᱠᱟᱨᱤ ᱨᱤᱱᱤᱡ ᱜᱤᱫᱟᱹᱨ ᱠᱟᱱᱟᱭ᱾ ᱢᱩᱱᱤᱥ ᱟᱨ ᱢᱤᱱᱟ ᱠᱤᱱ ᱧᱟᱯᱟᱢ ᱠᱟᱱᱟ ᱟᱨ ᱢᱤᱫ- ᱫᱚᱥᱟᱨ ᱵᱟᱱᱟᱨ ᱦᱚᱲ ᱜᱮ ᱫᱩᱞᱟᱹᱲ ᱨᱤᱠᱤᱱ ᱯᱟᱲᱟᱣᱜ ᱠᱟᱱᱟ, ᱡᱚᱭ ᱦᱚᱸ ᱢᱤᱱᱟ ᱥᱮᱫ ᱜᱮ ᱢᱚᱱᱮ ᱚᱨᱚᱜ ᱮᱱ ᱛᱟᱭᱟ᱾ ᱚᱱᱟ ᱛᱟᱭᱚᱢ ᱢᱩᱱᱤᱥ ᱮ ᱚᱰᱚᱜ ᱠᱟᱭ ᱠᱟᱱᱟᱭ, ᱟᱨ ᱱᱚᱶᱟ ᱢᱮᱱ ᱮᱫ ᱟᱭ ᱡᱮ ᱩᱱᱤ ᱚᱠᱟ ᱨᱮᱦᱚᱸ ᱟᱨᱚ ᱠᱟᱹᱢᱤ ᱨᱮ ᱵᱟᱝ ᱫᱚᱦᱚ ᱦᱩᱭᱩᱜ ᱢᱟ᱾ ᱠᱟᱹᱢᱤ ᱧᱟᱢ ᱞᱟᱹᱜᱤᱫ ᱟᱭᱢᱟ ᱠᱩᱨᱩ-ᱢᱩᱴᱩ ᱦᱩᱭ ᱮᱱ ᱨᱮᱦᱚᱸ, ᱢᱩᱱᱤᱫ ᱫᱚ ᱥᱚᱨᱠᱟᱨ ᱯᱟᱦᱴᱟ ᱥᱮᱫ ᱠᱷᱚᱱ ᱠᱟᱹᱢᱤ ᱨᱮ ᱫᱚᱦᱚ ᱦᱩᱭᱩᱜ ᱠᱟᱱᱟ, ᱟᱨ ᱨᱮᱞᱣᱮ ᱯᱩᱞ ᱨᱮᱱᱟᱜ ᱯᱚᱛᱚᱱ ᱴᱮᱥᱴ ᱞᱟᱹᱜᱤᱫ ᱛᱮ ᱠᱟᱹᱢᱤ ᱠᱚ ᱡᱤᱢᱟ ᱟᱫᱮᱭᱟ᱾ ᱢᱩᱱᱤ ᱮ ᱵᱟᱰᱟᱭ ᱧᱟᱢ ᱮᱫ ᱟ ᱡᱮ ᱡᱚᱭ ᱱᱚᱶᱟ ᱦᱟᱫᱽᱥᱟ ᱞᱟᱹᱜᱤᱫ ᱥᱚᱡᱷᱮ ᱡᱤᱢᱢᱮᱫᱟᱨ ᱮ ᱛᱟᱦᱮᱸᱜ ᱠᱟᱱᱟ ᱪᱮᱫᱟᱜ ᱥᱮ ᱩᱱᱤ ᱩᱯ- ᱢᱟᱱᱚᱠ ᱥᱟᱢᱟᱱ ᱨᱮᱱᱟᱜ ᱮ ᱤᱥᱛᱮᱢᱟᱞ ᱞᱮᱫ ᱟ᱾ ᱢᱩᱱᱤᱥ ᱴᱷᱮᱱ ᱱᱤᱛ ᱡᱚᱭ ᱴᱷᱮᱱ ᱠᱷᱚᱱ ᱦᱟᱯᱞᱟ ᱦᱟᱛᱟᱣ ᱞᱟᱹᱜᱤᱫ ᱟᱨ ᱩᱱᱤ ᱪᱟᱵᱟ ᱮ ᱞᱟᱹᱜᱤᱫ ᱮ ᱩᱯᱠᱚᱨᱚᱱ ᱠᱮᱫ ᱟ, ᱟᱨ ᱛᱚᱫᱽ ᱞᱮᱠᱟᱛᱮ ᱟᱡᱟᱜ ᱱᱤᱭᱚᱠᱛᱟ ᱨᱮᱱᱟᱜ ᱠᱷᱚᱵᱚᱨ ᱠᱮᱫ ᱟᱭ᱾ ᱢᱮᱱᱠᱷᱟᱱ ᱡᱚᱠᱷᱚᱱ ᱢᱩᱱᱤᱥ ᱴᱷᱮᱱ ᱥᱟᱱᱟᱢ ᱨᱤᱯᱚᱨᱴ ᱵᱟᱱᱟᱣ ᱞᱟᱹᱜᱤᱫ ᱮ ᱥᱮᱴᱚᱨᱜ ᱠᱟᱱᱟ, ᱠᱷᱟᱱ ᱩᱱᱤ ᱯᱷᱮᱭᱥᱞᱟᱭ ᱟᱧᱡᱚᱢ ᱟᱭ ᱠᱟᱱᱟ, ᱟᱨ ᱥᱚᱨᱠᱟᱨ ᱴᱷᱮᱱ ᱜᱷᱩᱥ ᱦᱟᱛᱟᱣ ᱞᱟᱹᱜᱤᱫ ᱟᱨ ᱩᱱᱤᱭᱟᱜ ᱨᱤᱯᱚᱨᱴ ᱪᱟᱵᱟᱭ ᱞᱟᱹᱜᱤᱫ ᱠᱟᱱᱩᱱ ᱨᱮᱱᱟᱜ ᱚᱫᱟᱞᱚᱛ ᱨᱮ ᱢᱩᱠᱚᱫᱽᱢᱟ ᱪᱟᱞᱟᱣ ᱞᱟᱹᱜᱤᱫ ᱫᱚᱥᱟᱨ ᱟᱨ ᱩᱯᱟᱭ ᱜᱮ ᱵᱟᱹᱱᱩᱜ ᱟ᱾ ᱟᱨ ᱩᱱᱤᱭᱟᱜ ᱠᱷᱤᱞᱟᱯᱷ ᱧᱮᱞ ᱞᱟᱹᱜᱤᱫ ᱛᱮ ᱟᱥᱚᱞ ᱜᱽᱣᱟᱦ ᱡᱟᱦᱟᱸᱭ ᱟᱨ ᱫᱚ ᱵᱟᱝ ᱡᱚᱭ ᱜᱮ ᱠᱟᱱᱟᱭ᱾
ᱯᱨᱚᱰᱚᱠᱥᱚᱱ
ᱱᱚᱟ ᱯᱨᱚᱰᱚᱠᱥᱚᱱ ᱷᱟᱩᱥ ᱦᱤᱥᱟᱵ ᱨᱮ ᱱᱚᱟ‌ ᱫᱚ ᱱᱤᱨᱩᱦᱟ ᱨᱮᱟᱜ ᱕᱐ ᱛᱚᱢᱚ ᱯᱨᱚᱡᱮᱠᱴ ᱠᱟᱱᱟ,   ᱾ ᱯᱦᱤᱞᱢᱤᱝ ᱫᱚ ᱰᱤᱥᱟᱢᱵᱚᱨ ᱒᱐᱑᱓ ᱨᱮ ᱪᱟᱞᱩ ᱞᱮᱱᱟ ᱟᱨ ᱒᱐᱑᱔ ᱠᱚᱛᱮ ᱱᱚᱟ ᱯᱷᱤᱞᱢ ᱫᱚ ᱠᱚ ᱯᱚᱵᱞᱤᱥ ᱠᱮᱫᱟᱠᱚ
ᱦᱩᱞᱩᱫᱽᱯᱩᱠᱷᱩᱨ
ᱦᱩᱞᱩᱫᱽᱯᱩᱠᱷᱩᱨ (ᱚᱠᱚᱭ ᱫᱚ ᱦᱩᱞᱫᱤᱯᱩᱠᱷᱩᱨ ᱦᱚᱸᱠᱚ ᱢᱮᱱᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱷᱟᱱᱵᱷᱩᱢ ᱡᱚᱜᱚ ᱠᱷᱚᱸᱰ ᱨᱮ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱴᱷᱟᱶ
ᱦᱩᱞᱫᱤᱯᱩᱠᱷᱩᱨ 22.6101°N, 86.1385°W ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱩᱞᱩᱫᱽᱯᱩᱠᱷᱩᱨ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐,᱔᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕,᱓᱑᱗ (᱕᱑%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱕,᱑᱖᱘ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱑,᱕᱑᱗ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱩᱞᱩᱫᱽᱯᱩᱠᱷᱩᱨ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱗,᱐᱘᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱗᱘.᱙᱗% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱨᱮ) ᱾
ᱦᱮᱡ ᱥᱮᱱ
ᱦᱩᱞᱩᱫᱽᱯᱩᱠᱷᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱴᱟᱴᱟᱱᱚᱜᱚᱨ-ᱵᱟᱫᱟᱢᱯᱟᱦᱟᱲ ᱪᱟᱸᱜᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱵᱟᱹᱭᱥᱟᱹᱛ ᱵᱚᱝᱜᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱪᱟᱸᱫᱚ ᱨᱮᱱᱟᱜ ᱧᱩᱛᱩᱢ ᱠᱚ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱟᱢᱵᱚᱰᱤᱭᱟ ᱨᱮ ᱫᱷᱚᱨᱚᱢ ᱨᱮᱱᱟᱜ ᱥᱟᱱᱟᱫᱷᱤᱱ
ᱥᱚᱸᱣᱤᱫᱷᱟᱱ ᱫᱷᱚᱨᱚᱢ ᱨᱮᱱᱟᱜ ᱥᱟᱱᱟᱫᱷᱤᱱ ᱧᱟᱢ ᱮᱫᱟᱭ, ᱟᱨ ᱥᱚᱨᱠᱟᱨ ᱡᱟᱦᱟᱸ ᱫᱚ ᱟᱡᱟᱜ ᱵᱮᱵᱷᱟᱨ ᱨᱮ ᱱᱚᱶᱟ ᱫᱟᱣ ᱨᱮᱱᱟᱜ ᱥᱚᱢᱟᱱ ᱮᱫᱟᱭ᱾ ᱵᱚᱫᱽᱫᱷ ᱫᱷᱚᱨᱚᱢ ᱯᱚᱱᱚᱛᱟᱱ ᱫᱷᱚᱨᱚᱢ ᱠᱟᱱᱟ᱾ ᱱᱚᱶᱟ ᱨᱤᱯᱚᱨᱴ ᱨᱮ ᱥᱮᱞᱮᱫ ᱟᱠᱟᱱ ᱚᱠᱛᱚ ᱨᱮᱱᱟᱜ ᱞᱮᱠᱟᱛᱮ ᱥᱚᱨᱚᱠᱟᱨ ᱥᱮᱫ ᱠᱷᱚᱱ ᱫᱷᱚᱨᱚᱢ ᱥᱟᱱᱟᱫᱷᱤᱱ ᱨᱮᱱᱟᱜ ᱥᱚᱢᱟᱱ ᱧᱮᱞ ᱞᱮᱠᱟᱛᱮ ᱚᱠᱟ ᱦᱚᱸ ᱵᱚᱫᱚᱞ ᱫᱚ ᱵᱟᱝ ᱦᱩᱭ ᱟᱠᱟᱱ ᱛᱟᱦᱮᱱᱟ, ᱟᱨ ᱥᱚᱨᱠᱟᱨᱟᱜ ᱟᱹᱨᱤ ᱫᱷᱚᱨᱚᱢ ᱨᱮᱱᱟᱜ ᱵᱟᱨᱟᱵᱟᱨᱤ ᱞᱮᱠᱟᱛᱮ ᱠᱷᱚᱱ ᱟᱲᱟᱜ ᱠᱩᱨᱩᱢᱩᱴᱩ ᱨᱮ ᱫᱟᱣ ᱮᱢ ᱮᱫᱟᱭᱮ᱾ ᱫᱷᱚᱨᱚᱢ ᱯᱟᱹᱛᱭᱟᱹᱣ ᱥᱮ ᱵᱮᱵᱷᱟᱨ ᱨᱮ ᱥᱚᱫᱚᱨ ᱥᱟᱶᱛᱟ ᱵᱟᱹᱲᱤᱡ ᱵᱮᱵᱷᱟᱨ ᱥᱮ ᱦᱚᱲ ᱵᱷᱮᱜᱮᱫ ᱵᱷᱟᱣ ᱨᱮᱱᱟᱜ ᱥᱤᱢᱤᱛ ᱨᱤᱯᱚᱨᱴ ᱠᱚ ᱛᱟᱦᱮᱸᱜ ᱠᱟᱱᱟᱮ᱾
ᱫᱷᱚᱨᱚᱢ ᱮᱞᱥᱚᱝ
ᱟᱢᱫᱟᱡᱽ ᱛᱮ ᱕᱐᱐᱐᱐᱐ ᱠᱷᱚᱱ ᱗᱐᱐᱐᱐᱐ ᱢᱩᱥᱞᱤᱢ (ᱟᱵᱟᱫᱤ ᱔.᱕ ᱟᱨ ᱕ ᱯᱨᱚᱛᱤᱥᱟᱛ ᱠᱚ ᱛᱟᱞᱟ) ᱢᱮᱱᱟᱜ-ᱟ, ᱟᱥᱚᱞ ᱫᱚ ᱡᱟᱹᱛᱤᱭ ᱪᱟᱢ,ᱚᱱᱠᱟ ᱛᱮ ᱴᱳᱱᱞᱮ ᱥᱮᱭᱯ ᱟᱨ ᱢᱮᱠᱟᱝ ᱜᱟᱰᱟ ᱠᱚ ᱟᱲᱮ ᱨᱮ ᱟᱨ ᱠᱚᱢᱯᱚᱴ ᱯᱨᱟᱸᱛ ᱮ ᱠᱚᱫᱵᱳ ᱠᱚ ᱟᱨ ᱟᱹᱛᱩ ᱨᱮ ᱦᱟᱹᱠᱩ ᱥᱟᱵᱽ ᱞᱟᱹᱜᱤᱫ ᱟᱹᱛᱩ ᱨᱮ ᱠᱚ ᱧᱟᱢᱚᱜ ᱠᱟᱱ ᱛᱟᱦᱮᱱᱟ᱾ ᱟᱫᱷᱟᱱ ᱜᱟᱶᱛᱟ ᱡᱟᱦᱟᱸ ᱫᱚ ᱪᱟᱢ ᱢᱩᱥᱞᱤᱢ ᱟᱵᱟᱫᱤ ᱠᱚ ᱥᱟᱶ ᱠᱟᱹᱢᱤ ᱠᱟᱱᱟ ᱠᱚ ᱥᱮ ᱩᱱᱠᱩᱣᱟᱜ ᱥᱩᱯᱩᱨ ᱨᱮ ᱠᱚ ᱠᱟᱹᱢᱤ ᱠᱟᱱᱟ, ᱩᱱᱠᱩ ᱫᱤᱥᱚᱢ ᱨᱮ ᱪᱟᱢ ᱢᱩᱥᱟᱞᱢᱟᱱ ᱨᱮᱱᱟᱜ ᱮᱞᱮᱞ ᱠᱚ ᱞᱟᱹᱜᱤᱫ ᱛᱮ ᱠᱚᱢ ᱟᱸᱫᱟᱡᱽ ᱞᱟᱹᱜᱤᱫ ᱛᱮ ᱦᱚᱦᱟᱞᱟ ᱠᱟᱠᱚ ᱠᱟᱱᱟ ᱠᱚ᱾ ᱒᱐᱐᱘ ᱞᱟᱹᱜᱤᱫ ᱛᱮ ᱱᱤᱨᱫᱷᱟᱨᱤᱛ ᱢᱤᱤ ᱨᱟᱟᱴᱨᱚᱣᱭᱟᱯᱤ ᱮᱞᱥᱚᱝ ᱨᱮᱱᱟᱜ ᱵᱟᱹᱲᱛᱤ ᱥᱟᱴᱤᱠ ᱟᱢᱫᱟᱡᱽ ᱥᱚᱫᱚᱨ ᱫᱚᱨᱠᱟᱨ ᱟ᱾ ᱤᱥᱞᱟᱢ ᱨᱮᱱᱟᱜ ᱯᱩᱱ ᱦᱟᱹᱴᱤᱧ ᱨᱮ ᱰᱟᱹᱨ ᱞᱮᱠᱟ ᱯᱨᱚᱛᱤᱱᱤᱫᱷᱤᱛᱣᱚ ᱦᱩᱭ ᱟᱠᱟᱱᱟ᱾ ᱢᱚᱞᱚᱭ ᱯᱨᱚᱵᱷᱚᱣᱤᱛ ᱥᱚᱯᱷᱤ ᱨᱮᱱᱟᱜ ᱰᱟᱹᱨ, ᱘᱘ ᱯᱨᱚᱛᱤᱥᱟᱛ ᱪᱟᱢ ᱢᱩᱥᱟᱞᱢᱟᱱ ᱠᱚ ᱦᱩᱭ ᱟᱠᱟᱱᱟ ᱯᱟᱨᱥᱟᱞ ᱢᱮᱱᱟᱜ ᱠᱚᱣᱟ᱾ ᱥᱟᱣᱩᱫᱤ-ᱠᱩᱣᱮᱛ - ᱯᱨᱚᱵᱷᱟᱣ ᱥᱚᱞᱟᱯᱷᱤ (ᱡᱟᱦᱟᱸ ᱚᱠᱟ ᱚᱠᱟ "ᱣᱚᱦᱟᱵᱤ" ᱠᱚ ᱢᱮᱱᱚᱜᱚᱜ ᱠᱟᱱ ) ᱰᱟᱹᱨ, ᱡᱟᱦᱟᱸ ᱢᱩᱥᱟᱞᱢᱟᱱ ᱟᱵᱟᱫᱤ ᱨᱮᱱᱟᱜ ᱛᱩᱨᱩᱭ ᱤᱢᱟᱱ-ᱥᱮᱭᱱ ᱰᱟᱹᱨ, ᱯᱮ ᱯᱨᱚᱛᱤᱥᱟᱛ ᱠᱷᱚᱱ ᱚᱵᱷᱭᱟᱥ ᱟᱨ ᱠᱟᱥᱤᱭᱟᱱᱤ ᱰᱟᱹᱨ, ᱡᱟᱦᱟᱸ ᱯᱮᱭᱟᱮ ᱯᱨᱚᱛᱤᱥᱟᱛ ᱨᱮᱱᱟᱜ ᱫᱟᱣ ᱠᱟᱱᱟ᱾ ᱯᱩᱱᱭᱟ ᱟᱥᱚᱞ ᱰᱟᱹᱨ ᱨᱮᱱᱟᱜ ᱒᱐᱐ ᱠᱷᱚᱱ ᱓᱐᱐ ᱢᱚᱥᱡᱤᱫᱽ ᱟᱨ ᱒᱐᱐ ᱠᱷᱚᱱ ᱓᱐᱐ ᱠᱟᱹᱴᱤᱡ- ᱢᱟᱨᱟᱝ ᱥᱩᱨᱟᱣ ᱢᱚᱥᱡᱤᱫᱽ ᱢᱮᱱᱟᱜ-ᱟ, ᱤᱥᱚᱭ ᱜᱩᱴ ᱠᱚ ᱨᱮᱱᱟᱜ ᱟᱵᱟᱫᱤ ᱟᱢᱫᱟᱡᱽ ᱛᱮ ᱵᱟᱨ ᱯᱨᱚᱛᱤᱥᱟᱛ ᱢᱮᱱᱟᱜ-ᱟ᱾ ᱟᱢᱫᱟᱡᱽ ᱞᱮᱠᱟᱛᱮ ᱑᱐᱐ ᱤᱥᱟᱭ ᱜᱩᱴ ᱥᱮ ᱥᱚᱸᱯᱨᱚᱫᱟᱭ ᱠᱟᱱᱟ ᱡᱟᱦᱟᱸ ᱥᱟᱱᱟᱢ ᱫᱤᱥᱚᱢ ᱨᱮ ᱥᱟᱫᱷᱤᱱ ᱞᱮᱠᱟᱛᱮ ᱠᱚ ᱠᱟᱹᱢᱤ ᱠᱟᱱᱟ ᱟᱨ ᱟᱢᱫᱟᱡᱽ ᱨᱮ ᱒,᱔᱐᱐ ᱪᱟᱨᱪ ᱥᱮᱞᱮᱫ ᱢᱮᱱᱟᱜ-ᱟ; ᱢᱮᱱ ᱜᱟᱱᱚᱜ ᱟ, ᱱᱚᱶᱟ ᱠᱚ ᱨᱮ ᱥᱩᱢᱩᱝ ᱙᱐᱐ ᱪᱟᱨᱪ ᱟᱫᱷᱤᱠᱟᱨᱤᱠ ᱞᱮᱠᱟᱛᱮ ᱨᱮ ᱯᱚᱸᱡᱤᱠᱨᱤᱛ ᱢᱮᱱᱟᱜ-ᱟ᱾ ᱠᱟᱹᱴᱤᱡ-ᱠᱟᱹᱴᱤᱡ ᱚᱱᱩᱭᱟᱭᱤ ᱠᱚ ᱥᱟᱶ ᱟᱭᱢᱟ ᱫᱷᱚᱨᱚᱢ ᱜᱩᱴ ᱨᱮ ᱣᱤᱭᱟᱛᱱᱟᱢᱤ ᱠᱟᱣᱚ ᱫᱟᱭᱤ ᱫᱷᱚᱨᱚᱢ ᱟᱨ ᱵᱚᱦᱟᱭᱤ ᱣᱤᱰᱣᱟᱥ ᱥᱮᱞᱮᱫ ᱢᱮᱱᱟᱜ-ᱟ, ᱥᱟᱱᱟᱢ ᱨᱮ ᱚᱱᱟᱩᱢᱟᱱᱤᱛ ᱒,᱐᱐᱐ ᱟᱵᱷᱚᱭᱟᱥ ᱜᱷᱟᱨᱭ ᱢᱮᱱᱟ ᱠᱚᱣᱟ᱾
ᱟᱞᱯᱷᱨᱮᱰ ᱱᱚᱵᱮᱞ
ᱯᱩᱭᱞᱩ ᱡᱤᱭᱚᱱ
ᱟᱞᱯᱷᱨᱮᱰ ᱵᱚᱨᱱᱟᱰ ᱱᱚᱵᱮᱞ (Alfred Bernhard Nobel, ᱑᱘᱓᱓-᱑᱘᱙᱖) ᱫᱚ ᱤᱢᱟᱱᱩᱣᱮᱞ ᱱᱚᱵᱮᱞ ᱟᱨ ᱟᱱᱫᱨᱤᱛᱮ ᱟᱞᱥᱮᱞ ᱱᱚᱵᱮᱞ( Andritte Ahlsell Nobel ) ᱛᱤᱠᱤᱱᱤᱡ ᱠᱚᱲᱟ ᱜᱤᱫᱽᱨᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱒᱑ ᱚᱠᱴᱚᱵᱚᱨ ᱑᱘᱓᱓ ᱥᱟᱞᱮᱨᱮ ᱥᱩᱭᱰᱮᱱ ᱨᱮᱱᱟᱜ ᱥᱴᱚᱠᱼᱦᱚᱢ ( Stockholm ) ᱨᱮ ᱡᱟᱱᱟᱢᱚ ᱞᱮᱱ ᱛᱟᱦᱮᱸᱫ ᱾ ᱨᱮᱸᱜᱮᱡ ᱱᱟᱪᱟᱨ ᱮᱸᱜᱟᱛ ᱟᱯᱟᱛ ᱨᱤᱱ ᱤᱨᱟᱹᱞ ᱜᱚᱴᱟᱝ ᱦᱚᱯᱚᱱ ᱠᱷᱚᱱ ᱯᱩᱱ ᱦᱚᱲ ᱜᱮ ᱫᱚ ᱵᱟᱧᱪᱟᱣ ᱠᱚ ᱛᱟᱦᱮᱸ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱥᱩᱭᱰᱤᱥ ᱥᱟᱬᱮᱥᱤᱭᱟᱹ ᱳᱞᱚᱥ ᱨᱩᱰᱵᱮᱠ (Olaus Rudbeck 1630–1702) ᱛᱮᱠᱚ ᱵᱚᱝᱥᱚ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟ ᱚᱱᱟᱛᱮ ᱠᱟᱹᱴᱤᱡ ᱚᱠᱛᱚ ᱠᱷᱚᱱ ᱜᱮ ᱤᱧᱡᱤᱱᱤᱭᱟᱹᱨ ᱟᱨ ᱡᱟᱭᱜᱩᱱᱩᱱ ᱠᱚ ᱪᱮᱛᱟᱱ ᱨᱮ ᱠᱷᱚᱸᱫᱽᱨᱚᱸᱫᱽ ᱟᱹᱰᱤ ᱠᱟᱹᱴᱤᱡ ᱠᱷᱚᱱ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ right|thumb ᱵᱮᱯᱟᱨ ᱨᱮ ᱟᱹᱰᱤ ᱡᱩᱨᱮ ᱦᱟᱹᱱ ᱮᱱ ᱛᱟᱭᱚᱢ ᱟᱡ ᱵᱟᱵᱟ ᱑᱘᱓᱔ ᱥᱟᱞᱮ ᱨᱮ ᱡᱚᱛᱚ ᱦᱚᱲ ᱨᱩᱥᱤᱭᱟ ᱨᱮᱱᱟᱜ ᱥᱮᱸᱴᱯᱤᱴᱚᱨᱥᱵᱚᱨᱜᱽ ᱧᱩᱛᱩᱢᱟᱱ ᱴᱷᱟᱶ ᱛᱮ ᱤᱫᱤ ᱠᱮᱫ ᱠᱚᱣᱟ ᱾ ᱚᱸᱰᱮ ᱟᱠᱚᱣᱟᱜ ᱜᱷᱟᱨᱚᱡᱽ ᱨᱮᱱᱟᱜ ᱚᱵᱚᱥᱛᱟ ᱱᱟᱥᱮ ᱵᱚᱫᱚᱞ ᱤᱫᱤᱭᱮᱱᱟ ᱾ ᱚᱸᱰᱮ ᱟᱡ ᱵᱟᱵᱟ (ᱡᱟᱦᱟᱸᱭ ᱫᱚ ᱯᱞᱟᱭᱩᱰ ᱨᱤᱱᱤᱡ ᱜᱚᱲᱦᱚᱱᱤᱭᱟᱹ) ᱴᱚᱨᱯᱮᱰᱚ ᱛᱮᱭᱟᱨ ᱠᱟᱹᱨᱜᱟᱲ ᱛᱮᱭᱟᱨ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾
ᱜᱷᱟᱨᱚᱡᱽ ᱨᱮᱱᱟᱜ ᱠᱟᱹᱣᱰᱤ ᱚᱵᱚᱥᱛᱟ ᱱᱟᱯᱟᱭ ᱨᱩᱣᱟᱹᱲ ᱮᱱ ᱠᱷᱟᱱ ᱟᱡ ᱵᱟᱵᱟ ᱡᱟᱹᱜ ᱜᱩᱱᱩᱱ ᱥᱟᱬᱮᱥ, ᱤᱝᱞᱤᱥ, ᱯᱷᱨᱮᱸᱪ, ᱡᱚᱨᱢᱟᱱ ᱟᱨ ᱨᱩᱥᱤᱭᱟᱱ ᱯᱟᱹᱨᱥᱤ ᱠᱚ ᱥᱮᱬᱟᱭ ᱞᱟᱹᱜᱤᱫ ᱴᱤᱣᱥᱚᱱ ᱮ ᱵᱮᱵᱚᱥᱛᱟ ᱟᱫ ᱫᱮ ᱛᱟᱦᱮᱸᱫ ᱟᱨ ᱑᱘ ᱪᱟᱸᱫᱚ ᱞᱟᱹᱜᱤᱫ ᱥᱴᱚᱠᱦᱚᱢ ᱨᱮᱱᱟᱜ ᱡᱟᱠᱚᱵᱥ ᱟᱯᱚᱞᱚᱡᱤᱥᱴᱤᱠ ᱟᱥᱲᱟ ᱨᱮ ᱥᱮᱪᱮᱫᱚᱜ ᱞᱟᱹᱜᱤᱫ ᱝᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ alt=|thumb|ᱟᱞᱯᱷᱨᱮᱰ ᱱᱚᱵᱮᱞ ᱟᱜ ᱰᱮᱛᱷ ᱢᱟᱥᱠ, ᱡᱟᱦᱟᱸ ᱫᱚ ᱠᱟᱨᱞᱥᱜᱚ, ᱥᱩᱭᱰᱮᱱ ᱨᱮᱱᱟᱜ ᱵᱟᱥᱟ ᱨᱮ ᱢᱮᱱᱟᱜᱼᱟ ᱾ ᱟᱞᱯᱷᱨᱮᱰ ᱫᱚ ᱯᱨᱚᱯᱷᱮᱥᱚᱨ ᱱᱤᱠᱚᱞᱮ ᱱᱤᱠᱚᱵᱷᱤᱪ ᱡᱮᱱᱤᱱ (Nikolay Nikolaevich Zenin) ᱛᱟᱹᱨᱤ ᱨᱮ ᱡᱟᱜ ᱜᱩᱱᱩᱱ ᱥᱟᱬᱮᱥ ᱥᱮᱪᱮᱫ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱑᱘ ᱥᱮᱨᱢᱟ ᱵᱚᱭᱚᱥ ᱨᱮ ᱟᱞᱯᱷᱨᱮᱰ ᱯᱩᱱ ᱥᱮᱨᱢᱟ ᱞᱟᱹᱜᱤᱫ ᱡᱟᱜ ᱜᱩᱱᱩᱱ ᱥᱟᱬᱮᱥ ᱨᱮ ᱩᱱᱩᱥᱩᱞ ᱥᱮᱪᱮᱫᱚᱜ ᱞᱟᱹᱜᱤᱫ ᱟᱢᱮᱨᱤᱠᱟᱭ ᱪᱟᱞᱟᱣ ᱮᱱᱟ ᱾ ᱚᱸᱰᱮ ᱩᱱᱤ ᱛᱤᱢᱤᱱ ᱫᱤᱱ ᱜᱟᱱ ᱡᱚᱱ ᱮᱨᱤᱠ ᱥᱟᱶ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱮᱨᱤᱠᱥᱚᱱ ᱟᱢᱮᱨᱤᱠᱟᱱ ᱜᱷᱟᱨᱚᱸᱡᱽ ᱞᱟᱹᱲᱦᱟᱹᱭ ᱨᱮᱱᱟᱜ ᱢᱮᱬᱦᱮᱫ ᱯᱚᱴᱚᱢ USS ᱢᱚᱱᱤᱴᱚᱨ ᱨᱮᱱᱟᱜ ᱱᱚᱠᱥᱟ ᱛᱮᱭᱟᱨ ᱮᱫ ᱛᱟᱦᱮᱸᱫ ᱮ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱬᱮᱥᱤᱭᱟᱹ ᱛᱷᱚᱠ:ᱱᱚᱵᱮᱞ ᱥᱤᱨᱯᱷᱟᱹ ᱛᱷᱚᱠ:᱑᱘᱙᱘ ᱜᱩᱨ ᱛᱷᱚᱠ:᱑᱘᱓᱓ ᱡᱟᱱᱟᱢ ᱛᱷᱚᱠ:ᱥᱤᱨᱤᱡᱤᱭᱟᱹ
ᱠᱩᱣᱟᱞᱟ ᱞᱟᱢᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ
ᱠᱩᱣᱟᱞᱟ ᱞᱟᱢᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (KLIA) (ᱢᱟᱞᱚᱭ: Lapangan Terbang Antarabangsa Kuala Lumpur) ᱫᱚ ᱢᱟᱞᱮᱥᱤᱭᱟ ᱨᱮᱱᱟᱜ ᱢᱩᱬᱩᱛ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱥᱟᱶᱛᱮ ᱥᱟᱢᱟᱝ ᱮᱥᱤᱭᱟ ᱟᱨ ᱡᱮᱜᱮᱛ ᱨᱮᱱᱟᱜ ᱧᱩᱢ ᱟᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱶᱟ ᱫᱚ ᱥᱮᱞᱟᱝᱜᱚᱨ ᱡᱤᱞᱞᱟᱹ ᱨᱮᱱᱟᱜ ᱥᱮᱯᱟᱝ ᱧᱩᱛᱩᱢᱟᱱ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱰᱚ ᱠᱩᱣᱟᱞᱟ ᱞᱟᱢᱯᱩᱨ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱥᱟᱢᱟᱝ ᱥᱮᱦᱮᱫ ᱔᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱱᱚᱶᱟ ᱫᱚ ᱢᱟᱞᱮᱥᱤᱭᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱵᱷᱤᱲ ᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱒᱐᱑᱗ ᱥᱟᱞᱮ ᱨᱮ ᱱᱚᱸᱰᱮ ᱕᱘,᱕᱕᱔,᱖᱒᱗ ᱜᱚᱴᱟᱝ ᱯᱟᱥᱮᱧᱡᱚᱨ ᱠᱚ ᱦᱮᱡ ᱥᱮᱱ ᱟᱠᱟᱱᱟ ᱟᱨ ᱗᱑᱐,᱑᱘᱖ ᱴᱚᱱ ᱥᱟᱢᱟᱱ ᱤᱫᱤᱟᱹᱜᱩ ᱣᱟᱠᱟᱱᱟ ᱾ ᱞᱮᱠᱷᱟᱜᱩᱴ ᱯᱟᱥᱮᱧᱡᱚᱨ ᱴᱨᱟᱯᱷᱤᱠ ᱞᱮᱠᱟᱛᱮ ᱱᱚᱶᱟ ᱫᱚ ᱒᱓ ᱫᱷᱟᱹᱲ ᱟᱱᱟᱜ ᱵᱷᱤᱲ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱢᱟᱞᱮᱥᱤᱭᱟ ᱮᱭᱟᱨᱯᱚᱴᱥ ᱫᱟᱨᱟᱭ ᱛᱮ ᱛᱚᱨᱟᱣᱜ ᱠᱟᱱᱟ ᱥᱟᱶᱛᱮ ᱢᱟᱞᱮᱥᱤᱭᱟ ᱮᱭᱟᱨᱞᱟᱭᱤᱱᱥ, ᱢᱟᱥᱠᱟᱨᱜᱚ (MASkargo), ᱮᱭᱟᱨ ᱮᱥᱤᱭᱟ (AirAsia), ᱮᱭᱟᱨ ᱮᱥᱤᱭᱟ ᱮᱠᱥ (AirAsia X), ᱢᱟᱞᱤᱱᱰᱚ ᱮᱭᱟᱨ (Malindo Air), ᱯᱷᱞᱟᱭ ᱜᱞᱚᱵᱟᱞ (flyGlobal) ᱟᱨ ᱮᱥᱤᱭᱟ ᱠᱟᱨᱜᱚ ᱮᱠᱥᱯᱨᱮᱥ (AsiaCargo Express) ᱨᱮᱱᱟᱜ ᱢᱟᱨᱟᱝ ᱜᱦᱟᱨᱚᱡᱽ ᱠᱟᱱᱟ ᱾
ᱱᱟᱜᱟᱢ
ᱠᱩᱣᱟᱞᱟ ᱞᱟᱢᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱛᱮᱭᱟᱨ ᱞᱟᱹᱜᱤᱫ ᱠᱟᱹᱢᱤ ᱦᱚᱨᱟ ᱫᱚ ᱑ ᱡᱩᱢ ᱑᱙᱙᱓ ᱥᱟᱞᱮ ᱨᱮ ᱮᱦᱚᱵ ᱞᱮᱱᱟ ᱾ ᱩᱱ ᱚᱠᱛᱚ ᱨᱮ ᱚᱸᱰᱮᱱᱤᱡ ᱯᱟᱥᱮᱛ ᱜᱚᱢᱠᱮ ᱢᱟᱦᱟᱛᱷᱤᱨ ᱢᱚᱦᱢᱚᱫᱽ ᱱᱚᱶᱟ ᱠᱟᱹᱢᱤ ᱥᱟᱹᱨ ᱥᱟᱹᱜᱩᱱ ᱞᱮᱫ ᱛᱟᱦᱮᱸᱫ ᱟᱨ ᱯᱩᱭᱞᱩ ᱫᱚ ᱥᱮᱵᱟᱝ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾ ᱱᱚᱶᱟ ᱨᱮᱱᱟᱜ ᱛᱮᱭᱟᱨ ᱫᱚ ᱛᱤᱢᱤᱱ ᱜᱟᱱ ᱠᱚᱥᱴᱨᱚᱠᱥᱚᱱ ᱠᱚᱢᱯᱟᱹᱱᱤ ᱰᱟᱨᱟᱭ ᱛᱮ ᱦᱩᱭ ᱥᱟᱹᱛ ᱞᱮᱱᱟ ᱾ ᱱᱚᱶᱟ ᱫᱚ ᱢᱚᱞᱴᱤᱢᱮᱰᱤᱭᱟ ᱥᱩᱯᱚᱨ ᱠᱚᱨᱤᱰᱚᱨ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ, ᱡᱟᱦᱟᱸ ᱫᱚ ᱢᱟᱞᱮᱥᱤᱭᱟ ᱞᱟᱹᱜᱤᱰ ᱢᱤᱫ ᱢᱟᱨᱟᱝ ᱩᱛᱱᱟᱹᱣ ᱛᱟᱦᱮᱸ ᱠᱟᱱᱟ ᱾ ᱱᱟᱶᱟ ᱩᱰᱟᱹᱱ ᱰᱟᱹᱦᱤ ᱴᱚᱨᱢᱤᱱᱟᱞ ᱫᱚ ᱡᱟᱯᱟᱱᱤᱡᱽ ᱟᱨᱠᱤᱴᱮᱠᱪᱚᱨ ᱠᱤᱥᱚ ᱠᱩᱨᱚᱠᱟᱣᱟ ᱫᱟᱨᱟᱭ ᱛᱮ ᱰᱤᱡᱟᱭᱤᱱ ᱞᱮᱱ ᱛᱟᱦᱮᱸᱫ ᱾
ᱫᱟᱹᱲ ᱦᱚᱨ
ᱠᱩᱣᱟᱞᱟ ᱞᱟᱢᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱦᱤ ᱴᱨᱮ ᱫᱚ ᱯᱮᱭᱟ ᱯᱟᱨᱟᱞᱟᱞ ᱫᱟᱹᱲᱦᱚᱨ ᱢᱮᱱᱟᱜᱼᱟ ᱾ ᱩᱰᱟᱹᱱ ᱨᱮᱱᱟᱜ ᱞᱟᱲᱟᱣᱱᱟ ᱫᱚ ᱵᱟᱨᱭᱟ ᱮᱭᱟᱨ ᱴᱨᱟᱯᱷᱤᱠ ᱠᱚᱱᱴᱨᱚᱞ ᱴᱟᱣᱟᱨ ᱥᱟᱢᱵᱽᱲᱟᱣᱜ ᱠᱟᱱᱟ, ᱡᱟᱦᱟᱸ ᱫᱚ ᱴᱟᱣᱟᱨ ᱤᱥᱴ ᱟᱨ ᱴᱟᱣᱟᱨ ᱩᱣᱮᱥᱴ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱮᱭᱟᱨ ᱴᱨᱟᱯᱷᱤᱠ ᱠᱚᱱᱴᱨᱚᱞ ᱴᱟᱣᱟᱨ ᱩᱣᱮᱥᱴ ᱫᱚ ᱑᱓᱓ᱹ᱘ ᱢᱤᱴᱚᱨ ᱩᱥᱩᱞ ᱟᱱᱟ, ᱡᱟᱦᱟᱸ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱴᱟᱣᱟᱨ ᱢᱮᱱᱛᱮ ᱞᱮᱠᱷᱟᱜ ᱠᱟᱱᱟ ᱾
ᱱᱤᱛᱚᱜ ᱱᱚᱶᱟ ᱯᱮᱭᱟ ᱫᱟᱹᱲᱦᱚᱨ ᱥᱤᱥᱴᱚᱢ ᱫᱚ ᱗᱘ ᱞᱮᱱᱰᱤᱝᱥ ᱴᱟᱬᱟᱝ ᱯᱤᱪᱷᱤ ᱥᱟᱢᱵᱽᱲᱟᱣ ᱫᱟᱲᱮᱭᱟᱜ ᱠᱟᱱᱟ ᱥᱟᱶᱛᱮ ᱱᱚᱶᱟ ᱥᱟᱢᱵᱽᱲᱟᱣ ᱫᱟᱲᱮ ᱑᱐᱘ ᱞᱮᱱᱰᱤᱝᱥ ᱛᱮ ᱥᱮᱴᱮᱨᱚᱜᱼᱟ, ᱡᱚᱠᱷᱚᱱ ᱠᱩᱣᱟᱞᱟ ᱞᱟᱢᱯᱩᱨ ᱩᱰᱟᱹᱱ ᱴᱚᱴᱷᱟ ᱧᱮᱛᱮᱞ ᱩᱛᱷᱱᱟᱹᱣ ᱞᱮᱱ ᱠᱷᱟᱱ ᱢᱮᱱᱛᱮ ᱠᱚ ᱯᱟᱭᱛᱟᱨᱮᱫᱼᱟ, ᱡᱟᱦᱟᱸ ᱫᱚ ᱒᱐᱑᱙ ᱥᱟᱞᱮ ᱨᱮ ᱯᱩᱨᱟᱹᱣᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱢᱟᱞᱮᱥᱤᱭᱟ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱡᱷᱮᱸᱴ ᱵᱚᱝᱜᱟ
ᱡᱷᱮᱸᱴ ᱵᱚᱝᱜᱟ ᱫᱚ ᱥᱮᱨᱢᱟ ᱨᱮᱱᱟᱜ ᱢᱚᱬᱮᱭᱟᱜ ᱵᱚᱝᱜᱟ ᱵᱟᱝ ᱪᱟᱸᱫᱚ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱪᱟᱸᱫᱚ ᱨᱮᱱᱟᱜ ᱧᱩᱛᱩᱢ ᱠᱚ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱚᱢᱟᱨᱟᱢ ᱵᱷᱤᱢ ᱦᱚᱱᱚᱛ
ᱠᱚᱢᱟᱨᱟᱢ ᱵᱷᱤᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱚᱢᱟᱨᱟᱢ ᱵᱷᱤᱢ ᱱᱟᱜᱽᱨᱟᱦᱟ (city) ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱢ ᱫᱚ ᱥᱚᱦᱤᱫᱽ ᱠᱚᱢᱟᱨᱟᱢ ᱵᱷᱤᱢ ᱟᱜ ᱧᱩᱛᱩᱢ ᱠᱷᱚᱱ ᱠᱚ ᱫᱚᱦᱚ ᱟᱠᱟᱫᱼᱟ, ᱡᱟᱦᱟᱸ ᱫᱚ ᱜᱚᱸᱰ ᱡᱟᱹᱛ ᱨᱮᱱ ᱛᱟᱦᱮᱸ ᱠᱟᱱᱟᱭ ᱾
ᱱᱟᱜᱟᱢ
ᱱᱚᱶᱟᱦᱚᱱᱚᱛ ᱫᱚ ᱞᱟᱦᱟ ᱛᱮ ᱟᱥᱤᱯᱷᱟᱵᱟᱫᱽ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾ ᱱᱚᱶᱟ ᱮᱞᱟᱠᱟ ᱫᱚ ᱟᱭᱢᱟ ᱨᱟᱡᱽ ᱵᱚᱝᱥᱚ ᱨᱤᱱ ᱨᱟᱡᱟ, ᱡᱮᱞᱮᱠᱟ ᱠᱟᱴᱤᱭᱟ, ᱢᱳᱨᱭᱚ, ᱥᱟᱛᱵᱟᱦᱚᱱ, ᱪᱟᱞᱩᱠᱭᱚ, ᱠᱩᱛᱩᱵᱽ ᱥᱟᱦᱤᱥ ᱟᱨ ᱟᱥᱟᱯᱷ ᱡᱟᱦᱤᱥ ᱮᱢᱟᱱ ᱠᱚ ᱥᱟᱥᱚᱱ ᱞᱮᱫ ᱛᱟᱦᱮᱸᱫ, ᱑᱙᱐᱕ ᱥᱟᱹᱦᱤᱛ ᱨᱮ ᱱᱚᱶᱟ ᱫᱚᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱨᱮ ᱠᱚ ᱢᱮᱥᱟ ᱞᱮᱫ ᱛᱟᱦᱮᱸᱫ ᱾ ᱑᱙᱑᱓ ᱨᱮ ᱱᱚᱶᱟ ᱫᱚ ᱦᱮᱰᱠᱩᱣᱟᱴᱚᱨ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱑᱙᱔᱑ ᱨᱮ ᱟᱫᱤᱞᱟᱵᱟᱫᱽ ᱨᱮ ᱠᱚ ᱦᱮᱰᱠᱩᱣᱟᱴᱚᱨ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱟᱨᱫᱚᱲᱦᱟ ᱒᱐᱑᱖ ᱨᱮ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱠᱷᱚᱱ ᱠᱚ ᱵᱷᱮᱜᱟᱨ ᱠᱮᱫᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱜᱚᱸᱰ ᱡᱟᱹᱛ ᱨᱤᱤᱡ ᱵᱤᱨ ᱠᱚᱢᱟᱨᱟ ᱵᱷᱤᱢ ᱟᱜ ᱧᱩᱛᱩᱢ ᱛᱮ ᱠᱚ ᱧᱩᱢᱟᱹᱨᱩ ᱠᱮᱫᱼᱟ ᱒᱐᱑᱖ ᱠᱷᱚᱱ ᱾
ᱚᱛᱱᱚᱜ
ᱱᱚᱶᱟ ᱦᱚᱱᱚᱛ ᱫᱚ ᱔᱓᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱮ ᱟᱴᱮᱫ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱵᱩᱨᱩ ᱢᱮᱱᱟᱜᱼᱟ ᱟᱨ ᱯᱨᱟᱱᱦᱤᱛᱟ ᱜᱟᱰᱟ ᱥᱟᱢᱟᱝ ᱥᱮᱦᱮᱫ ᱥᱟᱶ ᱥᱚᱢᱚᱡᱷᱮ (parallel) ᱞᱤᱸᱡᱤᱱ ᱠᱟᱱᱟ ᱾
ᱰᱮᱢᱚᱜᱨᱟᱯᱷᱤᱠ
ᱱᱚᱶᱟ ᱦᱚᱱᱚᱛ ᱨᱮ ᱫᱚ ᱵᱟᱹᱲᱛᱤ ᱠᱟᱛᱮ ᱟᱹᱫᱤᱵᱟᱹᱥᱤ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱕᱙᱒,᱘᱓᱑ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾
ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱨᱮ ᱵᱟᱨᱭᱟ ᱠᱷᱟᱽᱱᱟ ᱠᱷᱚᱸᱫ ᱢᱮᱱᱟᱜᱼᱟ; ᱠᱚᱢᱟᱨᱟᱢ ᱵᱷᱤᱢ ᱟᱨ ᱠᱟᱜᱚᱡᱽᱱᱟᱜᱟᱨ ᱾ ᱱᱚᱶᱟ ᱠᱤᱱ ᱟᱨᱦᱚᱸ ᱑᱕ ᱜᱚᱴᱟᱝ ᱦᱩᱰᱤᱧ-ᱠᱷᱚᱸᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾.
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱡᱟᱵᱽᱨᱟ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱡᱟᱵᱽᱨᱟ ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱯᱮᱴᱮᱨᱵᱟᱲᱮ ᱵᱚᱱᱚᱛ (block), ᱵᱚᱠᱟᱨᱚ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱖᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱘᱔ ᱜᱚᱴᱟᱝ ᱠᱚᱲᱟ ᱟᱨ ᱔᱕᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱙᱓᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱕᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱖.᱒᱙ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱔᱘᱔ ᱜᱚᱴᱟᱝ ᱠᱚᱲᱟ ᱟᱨ ᱔᱕᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱘᱔, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱘᱘, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱠᱚᱢ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱩᱱᱰᱩ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱯᱮᱴᱮᱨᱵᱟᱲᱮ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱠᱟᱨᱚ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱳᱞᱤᱴᱮᱠᱱᱤᱠ ᱟᱨ ᱛᱤᱨᱞᱟᱹ ᱯᱳᱞᱤᱴᱮᱠᱱᱤᱠ ᱟᱨ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱵᱚᱠᱟᱨᱚ ᱨᱮ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱨᱮ ᱵᱚᱠᱟᱨᱚ ᱥᱤᱴᱤ ᱠᱚᱞᱮᱡᱽ, ᱥᱟᱨᱫᱟᱨ ᱯᱚᱵᱽᱞᱤᱠ ᱥᱠᱩᱞ, ᱰᱤ ᱮ ᱵᱷᱤ ᱥᱠᱩᱞ ᱟᱨ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱤᱢᱰᱮᱜᱟ ᱦᱚᱱᱚᱛ
ᱥᱤᱢᱰᱮᱜᱟ ᱦᱚᱱᱚᱛ (Simdega District) ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱥᱤᱢᱰᱮᱜᱟ ᱱᱟᱜᱟᱨ ᱫᱚ ᱱᱚᱸᱰᱮᱱᱟᱜ ᱦᱮᱰᱡᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱢᱟᱨᱮ ᱜᱩᱢᱞᱟ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱓᱐ ᱮᱯᱨᱤᱞ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱱᱤᱛᱚᱜ ᱟᱨᱟᱜ ᱠᱚᱨᱤᱰᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱞᱚᱦᱟᱨᱫᱟᱜᱟ ᱟᱨ ᱠᱷᱩᱸᱴᱤ ᱦᱚᱱᱚᱛ ᱛᱟᱭᱚᱢ ᱒᱐᱑᱑ ᱥᱟᱞ ᱫᱷᱟᱹᱨᱤᱡ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱛᱮᱥᱟᱨ (᱒᱔ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ) ᱟᱹᱰᱤ ᱠᱚᱢ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱥᱤᱢᱰᱮᱜᱟ ᱦᱚᱱᱚᱛ ᱫᱚ ᱒᱕᱐ ᱟᱱᱟᱜ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱞᱮᱠᱟᱛᱮᱭ ᱧᱩᱢ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱜᱚᱰᱰᱟ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱤᱢᱰᱮᱜᱟ ᱦᱚᱱᱚᱛ ᱨᱮ ᱕᱙᱙,᱘᱑᱓ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ,, ᱡᱟᱦᱟᱸ ᱫᱚ ᱢᱮᱱ ᱥᱚᱞᱚᱢᱚᱱ ᱟᱭᱞᱮᱱᱰ ᱫᱤᱥᱟᱹᱢ ᱨᱮ ᱢᱮᱱᱟᱜ ᱠᱚ ᱦᱚᱲ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱚᱣᱭᱚᱢᱤᱝ (Wyoming) ᱨᱤᱱ ᱦᱚᱲ ᱮᱞ ᱥᱟᱶ ᱠᱚ ᱥᱚᱢᱟᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫ ᱨᱮ ᱕᱒᱖ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱼᱚᱜ ᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱑᱖ᱹ᱖᱒% ᱾ ᱫᱩᱢᱠᱟᱹ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱑᱐᱐᱐ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱗ᱹ᱕᱙ % ᱢᱮᱱᱟᱜᱼᱟ ᱾
ᱧᱩᱢᱟᱱ ᱴᱷᱟᱶ
ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱧᱩᱢᱟᱱ ᱴᱷᱟᱶ ᱠᱚᱫᱚ ᱦᱩᱭᱩᱜ ᱠᱟᱱᱟ-
ᱵᱚᱱᱚᱛ (ᱢᱚᱱᱰᱚᱞ)
ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ • #ᱵᱟᱱᱚ ᱵᱚᱱᱚᱛ
• #ᱵᱟᱸᱥᱡᱚᱨ ᱵᱚᱱᱚᱛ
• #ᱵᱚᱞᱵᱟ ᱵᱚᱱᱚᱛ
• #ᱡᱚᱞᱰᱮᱜᱟ ᱵᱚᱱᱚᱛ
• #ᱠᱮᱨᱥᱟᱹᱭ ᱵᱚᱱᱚᱛ
• #ᱠᱚᱞᱮᱵᱤᱨᱟ ᱵᱚᱱᱚᱛ
• #ᱠᱩᱨᱰᱮᱜᱽ ᱵᱚᱱᱚᱛ
• #ᱯᱟᱠᱟᱨᱛᱟᱱᱨ ᱵᱚᱱᱚᱛ
• #ᱥᱤᱢᱰᱮᱜᱟ ᱵᱚᱱᱚᱛ
• #ᱛᱷᱮᱛᱷᱟᱭᱴᱟᱸᱜᱚᱨ ᱵᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:2001 establishments in India
ᱵᱟᱞᱚᱫᱽ ᱦᱚᱱᱚᱛ
ᱵᱟᱞᱚᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱨᱟᱭᱯᱩᱨ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱞᱚᱫᱽ ᱱᱟᱜᱽᱨᱟᱦᱟ ᱨᱮ ᱢᱮᱱᱟᱜᱼᱟ ᱾
ᱵᱟᱞᱚᱫᱽ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱓,᱕᱒᱗ ᱜᱟᱺᱴ ᱠᱤᱞᱚᱢᱤᱛᱚᱨ, ᱟᱨ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱘᱒᱖,᱑᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱔ᱹ᱑᱖% ᱢᱮᱱᱟᱜᱼᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱑᱐᱒᱒ ᱜᱚᱴᱟᱝ ᱠᱩᱲᱤ ᱢᱮᱟᱱᱟᱜ ᱠᱚᱣᱟ ᱾ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑ᱹ᱙% ᱛᱟᱦᱮᱸᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱟᱹᱫᱽ ᱨᱮ ᱾
ᱠᱟᱹᱣᱰᱤᱭᱟᱹᱨᱤ
᱗᱘% ᱜᱷᱟᱨᱚᱸᱡᱽ ᱫᱚ ᱵᱤᱨ ᱯᱟᱠᱟᱣᱲᱮ ᱥᱟᱦᱟᱱ ᱥᱟᱠᱟᱢ ᱛᱮ ᱪᱚᱲᱟᱣ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱪᱟᱥᱵᱟᱥ ᱦᱚᱸ ᱠᱚ ᱛᱚᱨᱟᱣᱮᱫ ᱜᱮᱭᱟ ᱾ ᱪᱟᱥᱵᱟᱥ ᱠᱚ ᱢᱟᱹᱫᱽ ᱨᱮ ᱦᱩᱲᱩ, ᱜᱩᱦᱩᱢ, ᱟᱺᱠ ᱮᱢᱟᱱ ᱠᱚ ᱪᱟᱥ ᱦᱩᱭᱩᱜ ᱠᱟᱱᱟ ᱾ ᱫᱟᱱᱫᱩᱞᱟ ᱰᱮᱢ (Dandula Reservoir), ᱠᱟᱨᱜᱟᱨᱟ ᱰᱮᱢ (Kargara Reservoir) ᱟᱨ ᱜᱚᱱᱰᱞᱤ ᱰᱮᱢ (Gondli Reservoir) ᱨᱮᱱᱟᱜ ᱫᱟᱜ ᱪᱟᱥᱵᱟᱥ ᱠᱟᱹᱢᱤ ᱨᱮ ᱵᱮᱵᱷᱟᱨᱚᱜ ᱠᱟᱱᱟ ᱾
ᱞᱚᱠᱮᱥᱚᱱ
ᱵᱟᱞᱚᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮᱱᱟᱜ ᱵᱷᱤᱛᱟᱹᱨ ᱨᱮ ᱢᱮᱱᱟᱜ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱪᱷᱚᱛᱤᱜᱚᱰ ᱨᱮᱱᱟᱜ ᱠᱚᱧᱮ ᱚᱱᱛᱚᱨ ᱨᱮᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱮᱛᱚᱢ ᱞᱟᱴᱤᱪᱩᱰ 22 ° 73’25 ” ᱟᱨ ᱥᱟᱢᱟᱝ ᱞᱚᱝᱜᱤᱪᱩᱰ 81 ° 02’40 ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱵᱟᱞᱚᱫ ᱫᱚ ᱥᱟᱹᱢᱩᱸᱫᱽ ᱚᱛ ᱠᱷᱚᱱ ᱓᱒᱔ ᱢᱤᱴᱚᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱨᱟᱭᱯᱩᱨ ᱠᱷᱚᱱ ᱙᱙ ᱠᱤᱞᱚᱢᱤᱴᱚᱨ ᱠᱚᱧᱮ ᱟᱨ ᱫᱤᱥᱚᱢ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱᱟᱜ ᱑᱒᱕᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾
ᱵᱟᱞᱚᱫᱽ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱫᱩᱨᱜᱽ ᱦᱚᱱᱚᱛ ᱢᱮᱱᱟᱜᱼᱟ, ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱨᱮ ᱫᱷᱚᱢᱛᱚᱨᱤ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮ ᱠᱟᱝᱠᱤᱨ ᱦᱚᱱᱚᱛ, ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱮᱛᱚᱢ ᱯᱟᱪᱮ ᱦᱟᱹᱵᱤᱡ ᱨᱟᱡᱽᱱᱟᱱᱫᱽᱜᱟᱶ ᱦᱚᱱᱚᱛ ᱢᱮᱱᱟᱜᱼᱟ ᱾
ᱠᱷᱟᱨᱩᱱ ᱜᱟᱰᱟ
ᱠᱷᱟᱨᱩᱱ ᱜᱟᱰᱟ ᱫᱚ ᱵᱟᱞᱚᱫᱽ ᱦᱚᱱᱚᱛ ᱨᱮᱱᱟᱜ ᱥᱚᱝᱡᱟᱨᱤ ᱮᱞᱮᱠᱟ ᱥᱮᱫ ᱠᱷᱚᱱ ᱞᱤᱸᱡᱤ ᱚᱰᱚᱠ ᱠᱟᱛᱮ ᱯᱚᱱᱚᱛ ᱨᱟᱡᱽᱜᱟᱲ ᱨᱟᱭᱯᱩᱨ ᱨᱮᱱᱟᱜ ᱥᱤᱢᱟᱹ ᱥᱮᱫ ᱛᱮ ᱞᱤᱸᱡᱤ ᱠᱟᱛᱮ ᱥᱤᱢᱜᱟ ᱨᱮᱱᱟᱜ ᱥᱚᱢᱱᱟᱛᱷ ᱥᱩᱨ ᱥᱤᱵᱽᱱᱟᱛᱷ ᱜᱟᱰᱟ ᱨᱮ ᱢᱮᱥᱟ ᱦᱟᱠᱟᱱᱟ ᱾ ᱱᱚᱸᱰᱮ ᱜᱮ ᱵᱤᱢᱮᱛᱚᱨᱟ ᱟᱨ ᱵᱟᱞᱚᱣᱫᱟᱵᱟᱡᱟᱨ ᱛᱚᱥᱤᱞ ᱮ ᱦᱟᱹᱴᱤᱧᱮᱫᱼᱟ ᱾ ᱵᱟᱞᱚᱣᱫᱟᱵᱟᱡᱟᱨ ᱨᱮᱱᱟᱜ ᱮᱛᱚᱨ ᱨᱮ ᱟᱨᱯᱟ ᱜᱟᱰᱟ, ᱡᱟᱦᱟᱸ ᱫᱚ ᱵᱤᱞᱟᱥᱯᱩᱨ ᱦᱚᱱᱚᱛ ᱠᱷᱚᱱ ᱚᱰᱚᱠᱚᱜ ᱠᱟᱱᱟ, ᱥᱤᱵᱱᱟᱛᱷ ᱥᱮᱫ ᱛᱮ ᱦᱮᱡ ᱠᱟᱛᱮ ᱢᱮᱥᱟᱜ ᱠᱟᱱᱟ ᱾ ᱦᱟᱣᱲᱟ ᱱᱟᱜᱽᱯᱩᱨ ᱨᱮᱞ ᱰᱟᱦᱟᱨ ᱱᱚᱶᱟ ᱠᱷᱟᱨᱩᱱ ᱜᱟᱰᱟ ᱪᱮᱛᱟᱱ ᱛᱮ ᱯᱟᱨᱚᱢ ᱟᱠᱟᱱᱟᱱ ᱾ ᱠᱷᱟᱨᱩᱱ ᱜᱟᱰᱟ ᱨᱮᱱᱟᱜ ᱱᱟᱯᱟᱭ ᱥᱤᱨᱡᱚᱢ ᱥᱟᱪᱟᱨᱦᱮ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮ ᱠᱤᱨᱤᱧᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱚᱢᱟᱱᱱᱟ ᱵᱷᱟᱴᱤᱭᱟ
ᱛᱚᱢᱚᱱᱱᱟ ᱵᱷᱟᱴᱤᱭᱟ(ᱡᱚᱱᱚᱢ ᱒᱑ ᱰᱤᱥᱮᱢᱵᱚᱨ ᱑᱙᱘᱖) ᱥᱤᱧᱚᱛ ᱯᱷᱤᱞᱢ ᱨᱤᱱᱤᱡ ᱯᱟᱯᱟᱴᱤᱡ (ᱮᱠᱴᱨᱮᱥ) ᱟᱨ ᱢᱚᱪᱚᱞᱤᱡ ᱠᱟᱱᱟᱭ ᱾ ᱥᱩᱢᱩᱝ ᱛᱚᱢᱚᱱᱱᱟ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱡᱮ ᱱᱩᱭ ᱫᱚ ᱟᱥᱚᱞ ᱫᱚᱠᱷᱤᱱ ᱥᱤᱧᱚᱛ ᱨᱮᱱᱟᱜ ᱥᱤᱱᱮᱢᱟ ᱨᱮ ᱠᱟᱹᱢᱤ ᱮᱫᱟᱭ ᱾ ᱛᱚᱢᱟᱱᱱᱟ ᱫᱚ ᱟᱡᱟᱜ ᱠᱮᱨᱤᱭᱟᱨ ᱨᱮᱱᱟᱜ ᱮᱛᱚᱦᱚᱵ ᱫᱚ ᱒᱐᱐᱕ ᱨᱮ ᱦᱤᱸᱫᱤ ᱯᱷᱤᱞᱢ ᱨᱮ ᱪᱟᱸᱫᱚ ᱞᱮᱠᱟᱱ ᱢᱩᱴᱷᱟᱹᱱ (ᱪᱟᱸᱫ ᱥᱟ ᱨᱚᱥᱟᱱ ᱪᱮᱦᱨᱟ) ᱠᱷᱚᱱ ᱮ ᱮᱦᱚᱵ ᱞᱮᱫᱼᱟ ᱾ ᱚᱱᱟ ᱛᱟᱭᱱᱚᱢ ᱩᱱᱤ ᱫᱚ ᱫᱟᱠᱥᱷᱤᱱ ᱵᱯᱷᱤᱞᱢ ᱨᱮ ᱠᱟᱹᱢᱤ ᱞᱟᱹᱜᱤᱫ ᱮ ᱮᱦᱚᱵ ᱠᱮᱫᱟᱭ ᱾ ᱒᱐᱑᱓ ᱨᱮ ᱩᱱᱤ ᱫᱚ ᱦᱤᱸᱫᱤ ᱯᱷᱤᱞᱢ ᱨᱮ  ᱨᱩᱣᱟᱹᱲ ᱮᱱᱟᱭ ᱦᱤᱢᱢᱚᱛᱣᱟᱞᱟ ᱠᱷᱚᱱ ᱡᱟᱦᱟᱸᱭ ᱫᱚ ᱚᱡᱚᱭ ᱫᱮᱣᱜᱚᱱ ᱥᱟᱶ ᱮ ᱛᱟᱦᱮᱸᱜ ᱠᱟᱱᱟ, ᱒᱐᱑᱔ ᱨᱮ ᱩᱱᱤᱭᱟᱜ ᱯᱩᱭᱞᱩ ᱦᱤᱸᱫᱤ ᱯᱷᱤᱞᱢ  ᱦᱚᱢᱥᱷᱚᱠᱞ ᱛᱟᱦᱮᱸᱜ ᱠᱟᱱ ᱛᱟᱭᱟ ᱡᱟᱦᱟᱸᱭ ᱫᱚ ᱥᱟᱭᱤᱯᱷ ᱚᱞᱤ ᱠᱷᱟᱱ, ᱨᱤᱛᱮᱥ ᱫᱮᱥᱢᱩᱠᱷ, ᱵᱤᱯᱟᱥᱟ ᱵᱟᱥᱩ ᱟᱨ ᱤᱥᱟ ᱜᱩᱯᱛᱟ ᱦᱚᱸ ᱟᱥᱚᱞ ᱮᱠᱴ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱫᱚᱥᱟᱨ ᱦᱤᱸᱫᱤ ᱯᱷᱤᱞᱢ ᱮᱸᱴᱟᱨᱴᱮᱱᱢᱮᱸᱴ ᱛᱟᱦᱮᱸᱜ ᱠᱟᱱ ᱛᱟᱭᱟ  ᱡᱟᱦᱟᱸᱨᱮ ᱩᱱᱤ ᱫᱚ ᱟᱠᱥᱚᱭ ᱠᱩᱢᱟᱨ ᱚᱯᱚᱡᱤᱴ ᱨᱮ ᱢᱮᱱᱟᱭᱟ ᱾ ᱛᱮᱞᱩᱜᱩ ᱟᱨ ᱛᱟᱢᱤᱞ ᱯᱷᱤᱞᱢ ᱠᱚᱨᱮ ᱩᱱᱤ ᱟᱭᱢᱟ ᱧᱩᱛᱩᱢᱟᱱ ᱯᱟᱯᱟᱴᱤᱡ ᱠᱟᱱᱟᱭ ᱾
ᱮᱦᱚᱵᱚ ᱡᱤᱭᱚᱱ
ᱛᱚᱢᱚᱱᱱᱟ ᱵᱷᱟᱴᱤᱭᱟ ᱫᱚ ᱒᱑ ᱫᱤᱥᱚᱢᱵᱚᱨ ᱑᱙᱘᱙ ᱢᱩᱢᱵᱟᱭ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱭᱳ ᱵᱟᱵᱟ ᱧᱩᱛᱩᱢ ᱫᱚ ᱨᱟᱡᱟᱱᱤ ᱟᱨ ᱥᱟᱱᱛᱚᱥ ᱵᱷᱟᱴᱤᱭᱟ ᱠᱟᱱᱟ ᱾ ᱩᱱᱤ ᱟᱡ ᱫᱟᱫᱟ ᱦᱚᱸ ᱢᱮᱱᱟᱭᱟ, ᱧᱩᱛᱩᱢ ᱛᱟᱭ ᱫᱚ ᱟᱱᱚᱱᱫᱽ ᱾  ᱟᱡ ᱵᱟᱵᱟ ᱫᱚ ᱦᱤᱨᱟᱹ ᱵᱮᱯᱟᱨᱤ ᱠᱟᱱᱟᱭ ᱾ ᱱᱩᱭ ᱫᱚ ᱥᱤᱸᱫᱽᱜᱤ ᱰᱤᱥᱮᱸᱴ ᱠᱟᱱᱟᱭ ᱾  ᱱᱩᱭ ᱫᱚ ᱟᱡᱟᱜ ᱟᱥᱲᱟ ᱫᱚ ᱢᱮᱠᱡᱤ ᱠᱚᱯᱟᱨ ᱮᱡᱩᱠᱮᱥᱚᱱ ᱴᱨᱟᱥᱴ ᱤᱥᱠᱩᱞ‌ ᱢᱩᱢᱵᱟᱹᱭ ᱠᱷᱚᱱ ᱮ ᱯᱟᱲᱦᱟᱣ ᱞᱮᱱᱟ ᱾  ᱩᱱᱤ ᱛᱟᱭᱱᱚᱢ ᱛᱮ ᱟᱡᱟᱜ ᱤᱥᱠᱨᱤᱱ ᱧᱩᱛᱩᱢ ᱛᱮ ᱵᱚᱫᱚᱞ ᱠᱮᱫᱟᱭ ᱱᱚᱢᱮᱨᱚᱞᱚᱡᱤᱠᱚᱞ ᱨᱤᱡᱚᱱ ᱞᱟᱹᱜᱤᱫ ᱛᱮ ᱩᱱᱤᱭᱟᱜ ᱫᱚ ᱦᱩᱭ ᱮᱱ ᱛᱟᱭᱟ ᱛᱚᱢᱚᱱᱱᱟ ᱾  ᱩᱱᱤ ᱠᱟᱹᱴᱤᱡ ᱩᱢᱮᱨ ᱠᱷᱚᱱ ᱜᱮ ᱮᱱᱱᱩᱣᱟᱞ ᱯᱷᱟᱱᱠᱥᱚᱱ ᱠᱚᱨᱮ ᱥᱮᱞᱮᱫ ᱠᱚᱜ ᱟᱭ, ᱩᱱᱤ ᱫᱚ ᱒᱓ ᱥᱟᱞᱮ ᱩᱢᱮᱨ ᱠᱷᱚᱱ ᱜᱮ ᱠᱟᱹᱢᱤ ᱮ ᱮᱦᱚᱵ ᱞᱮᱫᱟ, ᱡᱚᱠᱷᱚᱱ ᱩᱱᱤ ᱤᱥᱠᱩᱞ ᱨᱮᱱᱟᱜ ᱯᱷᱟᱱᱠᱥᱚᱱ ᱠᱚᱨᱮ ᱥᱮᱞᱮᱫ ᱞᱟᱹᱜᱤᱫ ᱠᱚ ᱢᱮᱛᱟᱭ ᱛᱟᱦᱮᱱᱟ ᱟᱨ ᱟᱥᱚᱞ ᱨᱚᱞ ᱜᱮ ᱠᱚ ᱮᱢᱟᱭ ᱠᱟᱱ ᱛᱟᱦᱮᱱᱟ, ᱩᱱᱨᱮ ᱟᱫᱚ ᱟᱹᱰᱤ ᱠᱩᱨᱩᱢᱩᱴᱩ ᱛᱮᱜᱮ ᱛᱟᱦᱮᱸ ᱱᱟᱭ ᱟᱨ ᱥᱩᱜᱩᱲ ᱛᱮ ᱚᱱᱟ ᱠᱟᱹᱢᱤ ᱪᱟᱵᱟᱭᱟᱭ ᱾  ᱟᱨ ᱚᱱᱟ ᱛᱟᱭᱚᱢ ᱩᱱᱤ ᱦᱚᱸ ᱢᱩᱢᱵᱟᱹᱭ ᱨᱮᱱᱟᱜ ᱯᱨᱤᱛᱷᱤᱵᱤ ᱫᱷᱤᱮᱴᱟᱨ ᱨᱮᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱢᱤᱫ ᱥᱮᱨᱢᱟ ᱞᱟᱹᱜᱤᱫ ᱾ ᱩᱱᱤ ᱫᱚ ᱟᱵᱷᱤᱡᱤᱛ ᱥᱟᱣᱟᱸᱛ ᱟᱜ ᱮᱞᱵᱚᱢ ᱥᱮᱨᱮᱧ "ᱞᱟᱯᱷᱡᱚᱸ ᱢᱮᱸ" ᱨᱮ ᱮᱞᱵᱚᱢ ᱥᱮᱨᱮᱧ ᱱᱟᱪᱚᱱᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱮᱞᱵᱚᱢ ᱥᱮᱨᱮᱧ ᱫᱚ ᱒᱐᱐᱕ ᱨᱮ ᱨᱤᱞᱤᱡᱽ ᱞᱮᱱ ᱛᱟᱭᱟ ᱾
ᱠᱚᱞᱮᱵᱤᱨᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱠᱚᱞᱮᱵᱤᱨᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱵᱤᱫᱷᱟᱱᱥᱚᱵᱷᱟ ᱨᱤᱱ ᱥᱚᱦᱮᱫ ᱠᱚ
★ᱩᱯ ᱵᱟᱪᱷᱱᱟᱣ
ᱠᱷᱟᱞᱮᱫᱟ ᱡᱤᱭᱟ
ᱵᱮᱜᱚᱢ ᱠᱷᱟᱞᱮᱫᱟ ᱡᱤᱭᱟ (ᱡᱟᱱᱟᱢᱺ ᱟᱜᱚᱥᱴ ᱑᱕,᱑᱙᱔᱕) ᱢᱤᱫᱴᱟᱝ ᱨᱟᱡᱽᱱᱤᱛᱤ ᱠᱚᱨᱟᱣ ᱦᱚᱲ ᱡᱟᱸᱦᱟ ᱫᱚ ᱑᱙᱙᱑-᱑᱙᱙᱖ ᱥᱟᱞ ᱟᱨ ᱒᱐᱐᱑-᱒᱐᱐᱖ ᱥᱟᱞ ᱫᱷᱟᱹᱵᱤᱜ ᱵᱟᱝᱞᱟᱫᱮᱥ ᱯᱚᱨᱫᱷᱟᱱ ᱢᱚᱱᱛᱨᱤ (ᱢᱟᱸᱧᱦᱤ)-ᱤᱭ ᱛᱟᱸᱦᱮ ᱠᱟᱱᱟ᱾ᱚᱱᱤ ᱫᱚ ᱵᱟᱝᱞᱟᱫᱮᱥ ᱨᱮᱱ ᱯᱩᱭᱞᱩ ᱯᱚᱨᱫᱷᱟᱱ ᱢᱚᱱᱛᱨᱤ ᱢᱩᱥᱞᱟᱹ ᱥᱟᱸᱜᱮ ᱫᱤᱥᱟᱹᱢ ᱨᱮᱱ ᱵᱟᱨ ᱱᱚᱝ ᱛᱤᱨᱞᱟᱹ ᱥᱚᱨᱠᱟᱨ ᱯᱚᱨᱫᱷᱟᱱ (ᱵᱮᱱᱡᱤᱨ ᱵᱷᱩᱴᱴᱚ ᱛᱟᱭᱚᱢ)᱾ ᱩᱱᱤ ᱨᱮᱱ ᱡᱟᱢᱟᱭ ᱡᱤᱭᱟᱣᱨ ᱨᱚᱦᱚᱢᱟᱱ ᱱᱟᱜ ᱥᱟᱥᱚᱱ ᱚᱠᱛᱚᱨᱮ ᱩᱱᱤᱫᱚ ᱯᱷᱟᱥᱴ ᱞᱮᱰᱤ ᱮᱭ ᱛᱟᱸᱦᱮ ᱠᱟᱱᱟ᱾ ᱩᱱᱤ ᱫᱚ ᱱᱤᱛᱚᱱᱟᱝ ᱚᱠᱛᱚᱨᱮ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱵᱟᱫᱤ ᱫᱚᱞᱨᱮᱱ (ᱵᱤᱮᱱᱯᱤ) ᱪᱮᱭᱟᱨᱯᱟᱨᱥᱚᱱ ᱟᱨ ᱫᱚᱞ ᱱᱮᱛᱨᱤ, ᱡᱟᱸᱦᱟ ᱫᱚ ᱟᱡᱽ ᱡᱟᱢᱟᱭ ᱡᱤᱭᱟᱣᱨ ᱨᱚᱦᱚᱢᱟᱱ ᱱᱟᱜ ᱥᱟᱶ ᱑᱙᱗᱐ ᱥᱟᱞ ᱨᱮᱱᱟᱜ ᱢᱩᱪᱟᱹᱫᱽ ᱚᱠᱚᱛᱚᱨᱮ ᱦᱩᱭᱞᱮᱱᱟ᱾
᱒᱐᱐᱖ ᱥᱟᱞ ᱨᱮ ᱩᱱᱤᱭᱟᱜ ᱠᱷᱚᱛᱚ ᱨᱮᱱ ᱚᱠᱛᱚ ᱢᱩᱪᱟᱹᱫᱽ ᱮᱱ ᱛᱟᱭᱚᱢ ᱒᱐᱐᱗ ᱥᱟᱞ ᱥᱮᱜ ᱦᱩᱭᱟᱠᱟᱱ ᱱᱤᱨᱵᱟᱪᱚᱱ ᱨᱟᱡᱽᱱᱚᱭᱛᱤ ᱵᱟᱝ ᱵᱩᱜᱤ ᱟᱨ ᱢᱚᱡᱽ ᱛᱮ ᱵᱟᱝ ᱢᱟᱱᱟᱣ ᱠᱷᱟᱹᱛᱤᱨ ᱛᱮ ᱠᱷᱟᱞᱮᱫᱟ ᱡᱤᱭᱟ ᱟᱨ ᱩᱱᱤ ᱨᱮᱱ ᱵᱟᱨᱭᱟ ᱜᱤᱫᱽᱨᱟᱹ ᱫᱩᱨᱱᱤᱛᱤ ᱢᱟᱢᱞᱟ ᱨᱮᱠᱚ ᱵᱚᱞᱚ ᱞᱮᱱᱟ
ᱥᱟᱨᱦᱟᱣ ᱟᱨ ᱥᱚᱱᱢᱟᱱ
᱒᱐᱑᱑ ᱥᱟᱞ ᱨᱮᱱᱟᱜ ᱒᱔ ᱢᱮ ᱱᱤᱣ ᱡᱟᱨᱥᱤ ᱮᱥᱴᱮᱴ ᱥᱤᱱᱮᱴᱮ ᱩᱱᱤ ᱫᱚ 'ᱯᱷᱟᱭᱴᱟᱨ ᱯᱷᱚᱨ ᱰᱮᱢᱚᱠᱨᱮᱥᱤ' ᱥᱟᱨᱦᱟᱣ ᱯᱚᱫᱚᱠ ᱠᱚ ᱮᱢᱟ ᱠᱟᱣ ᱫᱤᱭᱟ᱾ ᱥᱮᱞᱮᱫ ᱯᱚᱱᱚᱛ ᱴᱮᱥᱴ ᱥᱤᱱᱮᱴ ᱥᱟᱶ ᱡᱟᱦᱟᱱ ᱵᱟᱨᱦᱮ ᱫᱤᱥᱟᱹᱢ ᱨᱮᱱ ᱱᱚᱝᱠᱟᱱ ᱥᱚᱱᱢᱟᱱ ᱮᱢ ᱫᱚ ᱱᱤᱭᱟᱸ ᱜᱮ ᱯᱩᱭᱞᱩ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
Footnotes
Citations
ᱜᱚᱬᱰᱚᱠᱤ ᱚᱧᱪᱚᱞ
ᱜᱚᱬᱰᱚᱠᱤ ᱚᱧᱪᱚᱞ Gandaki Zone ᱱᱮᱯᱟᱞ ᱨᱮᱱᱟᱜ ᱯᱚᱥᱤᱪᱚᱢᱟᱧᱪᱚᱞ ᱵᱤᱠᱟᱥ ᱪᱷᱮᱛᱨᱚ ᱨᱮ ᱢᱮᱱᱟᱜ-ᱟ । ᱱᱩᱣᱟ ᱚᱧᱪᱚᱞ ᱨᱮᱱᱟᱜ ᱥᱚᱫᱚᱨᱢᱩᱠᱟᱢ ᱯᱳᱠᱷᱚᱨᱟ ᱠᱟᱱᱟ। ᱜᱚᱬᱰᱚᱠᱤ ᱚᱧᱪᱚᱞ ᱖ ᱡᱤᱞᱟ.ᱨᱮ ᱦᱟ.ᱴᱤᱧ ᱟᱠᱟᱱᱟ।
ᱚᱧᱪᱚᱞ ᱨᱮᱱᱟᱜ ᱪᱷᱟ.ᱴᱭᱟ.ᱨ
ᱱᱩᱣᱟ ᱚᱧᱪᱚᱞ ᱗ ᱜᱚᱴᱟᱝ ᱜᱟᱰᱟ ᱠᱚ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱ ᱧᱩᱛᱩᱢᱟᱱ ᱜᱟᱰᱟ ᱜᱚᱬᱰᱚᱠᱤ ᱜᱟᱰᱟ ᱨᱮᱱᱟᱜ ᱧᱩᱛᱩᱢ ᱛᱮ ᱱᱩᱣᱟ ᱚᱧᱪᱚᱞ ᱨᱮᱱᱟᱜ ᱧᱩᱛᱩᱢ ᱫᱚᱦᱚ ᱟᱠᱟᱱᱟ।